ރަމަޟާންމަހަށް މަރުޙާބާ ކިޔާނީ ކިހިނެއް؟! – Shafeeu Abdullah\nރަމަޟާންމަހަށް މަރުޙާބާ ކިޔާނީ ކިހިނެއް؟!\nމި މަތިވެރި މައްސަރުގެ މަތިވެރިކަން ޣަނީމާ ކުރަން އަޅުގަނޑުމެން ތައްޔާރުތޯއެވެ؟ އެހެންކަމަށްވާނަމަ، ހިތާއި ރޫޙާ، ޖަނާއި މާލުން މި މަހުގެ މަތިވެރިކަން ޙާޞިލުކުރަން ތައްޔާރުވާން އެބަޖެހެއެވެ. މިފަދަ އެހެން ފުރުޞަތެއް ދެން ނުލިބިދާނެއެވެ. މަރު އަންނާނެ އިރެއް އެއްވެސް މީހަކަށް ނޭނގެއެވެ. އެހެންކަމުން، އިލާހީ މަތިވެރި މިފަދަ ދެއްވުންތައް އަޅުގަނޑުމެން ޤަބޫލުކުރަން ކަމަރު ބަދެލަންވާނެއެވެ.\nކޮންމެއަކަސް މިފަދަ މަތިވެރި މަހަކަށް މަރްޙާބާ ކިޔިދާނެ ވަރަށް ގިނަ ގޮތްގޮތް ހުންނާނެއެވެ. އެގޮތުން އަޅުގަނޑުގެ ނިކަމެތި ސިކުނޑިއަށް އައި މަދު ކަމެއް މިތަނުގައި ހިމަނާލާނަމެވެ.\nއަޅާއަށް ފާފައެއް ކުރެވިއްޖެނަމަ ތައުބާވުމަކީ ވާޖިބެކެވެ. އަދި އެނގިގެން ފާފައެއް ކުރެވިފައި ނުވިކަމުގައި ވިޔަސް އަބަދުމެ ތައުބާމަތީގައި ހުރުމަކީ މާތް ނަބިއްޔާ صلى الله عليه وسلم އުއްމަތަށް ދަސްކޮށްދެއްވާފައިވާ ވަރަށް މަތިވެރި ނަމޫނާއެކެވެ. އެހެންކަމުން، ތައުބާވުމާއި އިސްތިޣްފާރުކުރުން މަތީގައި އަބަދުމެ ތިބެވޭތޯ އަޅުގަނޑުމެން ބަލަންވާނެއެވެ. އެއީ މިމަހަށް ވަކިން ޙާއްޞަކުރެވިފައިވާ ކަމެއް ނޫނެވެ. ނަމަވެސް، މިކުރިމަތިވަނީ ބަރަކާތްތެރި މަހެއް ކަމުން މިމަހާ ބައްދަލުވާ ހިނދު އިތުރަށް ހިތް ނިޔަށް ސާފުކޮށް ތައުބާވުމީ މިމާތް މަހަށް އަދާކުރެވޭ އެންމެ ފުރިހަމަ މެހެމާންދާރީކަމުގައި ވެގެންދާނެ ކަމާމެދު އެއްވެސް ޝައްކެއްނެތެވެ.\n2 – ގިނަގިނައިން ދުޢާކުރުން:\nމި އުތްމަތުގެ ބައެއް ސަލަފުއްޞާލިޙުންގެ ފަރާތުން ވާރިދުވެގެންެވެއެވެ. ރޯދަ މަސް ޖެހެން ހައެއްކަ މަހަށް ވުމުން އެބޭކަލުން މާތް ﷲ ގެ ޙަޟްރަތަށް ކުރިޔަށް އޮތް ރޯދަމަސް އެބޭކަލުންނަށް މިންވަރުކޮށްދެއްވުމަށް އެދި ދުޢާ ކުރައްވައެވެ. އަދި ރޯދަމަސް ނިމުމުން އަނެއް ފަސްވަރަކަށް މަހު، އެރޯދަ މަހުގައި ހިފި ރޯދައާއި ކުޅަ އަޅުކަންތައް ޤަބޫލުކުރެއްވާތޯ މާތް ﷲ ގެ ޙަޟްރަތަށް ދުއްވާ ކުރައްވަތެވެ.\nމިކަމަށް އަޅުގަނޑުމެން ބޭނުން ޖެހިފައިވާލެއް އެބޭކަލުންނަށް ވުރެން ބޮޑެވެ. އެހެނީ، އީމާނާއި ތަޤްވާވެގޮތުން އެބޭކަލުންނަށްވުރެ ފަހަތުގައި އަޅުގަނޑުމެންނަށް ތިބެވޭތީއެވެ. އަދި ފާފަކުރުންވެސް އެބޭކަލުންނަށް ވުރެ އަޅުގަނޑުމެންގެ ތެރޭގައި ޢާންމުވެފައިވުމެވެ. އެހެންކަމުން، ރަަމަޟާންމަހުގައި އޮއްސައިލެވޭ އިލާހީ ރަޙްމަތަށް އެންމެ ބޭނުންޖެހިފައިވާ ބަޔަކީ އަޅުގަނޑުމެންކަމާ މެދު އެއްވެސް ޝައްކެއްނެތެވެ.\nވުމާއެކު، ވީހާވެސް ގިނަގިނައިން މާތް ﷲ ގެ ޙަޟްރަތަށް ދެއަތް އުފުލާ، މި މަހުގެ މަތިވެރިކަން ޙާޞިލުވާބަޔަކުކަމުގައި އަޅުގަނޑުމެން ލެއްވުން އެދި ދުޢާކުރުން އެދިވިގެންވެއެވެ.\nއެހެންކަމުން، މި މައްސަރު ބައްދަލުވާތީ އެކަމާ އުފާކުރުމަކީވެސް ހެޔޮ ރަނގަޅު ޞާލިޙު ޢަމަލެއް ކަމުގައި މެނުވީ ނުވާނެއެވެ. އަދި މި އުފާ ކުރުމަކީ އެ މައްސަރު އައިސް ބައްދަލުވުމުން އަޅުކަމުގައި ހީވާގިވުމަށް ލިބޭނެ ހިއްވަރެއްކަމާމެދަކުވެސް ޝައްކެއްނެތެވެ. އެފަދަ އަޅަކު ހުންނާނީ، މި މަހަށްޓަކައި އޭނާގެ ހިތާއި ރޫޙު ފުރިހަމައަށް ހުޅުވާލައިގެންނެވެ.\n4- ރޯދަމަހުގެ ޙުކުމްތަކާއި ބެހޭގޮތުން ބަލައި އޮޅުންފިލުވުން:\nރޯދަމަހުގެ ޘަވާބާއި ދަރުމަ ހޯދުމަށް ކުރެވިދާނެ އެންމެ ފުރަތަމަ ކަމަކީ، ރޯދަ މަސް ބައްދަލުވުމުގެ ކުރިން ރޯދައާ ބެހޭގޮތުން ހުރި ރޯދާގެ އަޙްކާމްތައް ބަލައި މުޠާލިޢާކުރުމެވެ. އެގޮތުން ރޯދާ ބެހޭގޮތުން ޢިލްމުވެރީން ލިޔުއްވާފައި ހުންނަ ލިޔުންވުންތައް ކިޔުމާއި ރޯދަމަހާ ގުޅޭގޮތުން ބޭއްވޭ ޙާއްޞަ ދަރުސްތަކުގައި ބައިވެރިވުން ހިމެނެއެވެ. އެހެނީ، މިކަމުގެ ސަބަބުން ތިބާގެ ރޯދާގެ ފިޤުހު އިތުރުވެ ރޯދަ ފުރިހަމަ ގޮތުގައި ހިފުމުގެ ތައުފީޤު ލިބިގެންދާނެއެވެ. އަދި ތިމާއަށް އެނގޭ މިންވަރުން ރޯދައާ ބެހޭގޮތުން އަނބިދަރީންނަށް އުގަންނައިދިނުންވެސް މީގެ ތެރޭގައި ހިމެނެއެވެ. އެނގޭ އެއްޗެހި އެހެންމީހުންނަށް ބުނެދިނުމަކީ އެމަޢުލޫމާތުތައް ސިނކުޑީގައި ހަރުލާނެ ކަމެކެވެ.\n5- ޝަޢުބާން މަހުގެ ސުންނަތް ރޯދަހިފުން:\nމާނައީ: މާތް ﷲ ރުއްސުންލެއްވި أسامة بن زيد ވިދާޅުވިއެވެ. ތިމަންކަލޭގެފާނު ދެންނެވީމެވެ. އޭ ﷲގެ ރަސޫލާއެވެ. ޝަޢުބާން މަހު ކަލޭގެފާނު ރޯދަ ހިއްޕަވާ ފަދައިން އެހެން މަހެއްގައި ތިފަދަ ގޮތަކަށް ރޯދަ ހިއްޕަވާ ތަނެއް ނުފެނެއެވެ. ޙަދީޡްފުޅުކުރެއްވިއެވެ:( އެމަހަކީ މީސްތަކުން އެމަހަކާ މެދު ޣާފިލުވެފައިވާ މަހެކެވެ. އެއީ ރަޖަބުމަހާއި ރަމަޟާންމަހާ ދެމެދެވެ. އަދި އެމަހަކީ ޢާލަމްތަކުގެ ވެރި ރައްބަށް އަޅާގެ ޢަމަލުތައް އުފުއްލެވޭ މަހެވެ. އެހެންކަމުން ތިމަންކަލޭގެފާނުގެ ޢަމަލު އުފުއްލެވޭއިރު ރޯދައަށް ހުންނެވުމަށް ތިމަންކަލޭގެފާނު ލޯބިކުރައްވަމެވެ.)\nކޮންމެއަކަސް އިސްވެ ބަޔާންވެގެންދިޔައީ ރަމަޟާން މަހަށް ތައްޔާރުވުމުގެ ގޮތުން ކުރެވިދާނެ މުހިންމު ބައެއް ކަންކަމެވެ. މީގެ އިތުރުންވެސް ކުރެވިދާނެ ގިނަ މޮޅެތި ކަންކަން ހުރެދާނެ ކަމާމެދު ޝައްކެއްނެތެވެ. އެހެންކަމުން، އެފަދަ ރަނގަޅު ހެޔޮ ގޮތްގޮތަށް މި މަހަށް މަރުހަބާ ކިޔުމަށް ހުރިހާ އަޚުންނާއި އުޚުތުންނަށް ވަޞިއްޔަތް ކުރާ ހާލު ޙަމްދާއި ޞަލަވާތާއި ސަލާމުން ލިޔުން ނިންމާލަމެވެ.


Addu ge narudhamaage masahkaiy hin'gamundhaa gothaa gulhey gothun Councilun Fenaka aai bahdhalukurahvaifi\n5 ސެޕްޓެމްބަރ 2019 11 months ago\nއައްޑޫސިޓީގެ ނަރުދަމާގެ މަސައްކަތް ހިނގަމުންދާ ގޮތާއި ގުޅޭގޮތުން ކައުންސިލުން މިއަދު ފެނަކައާއި ބައްދަލުކޮށް މަޝްވަރާކުރައްވައިފިއެވެ.\nމިބައްދަލުވުމަކީ އައްޑޫސިޓީގެ ހިތަދޫ އަވަށުގެ ނަރުދަމާހޮޅި އެޅުމުގެ މަސައްކަތްނިމި ގެތެކަށް ގުޅުމުގެ މަސައްކަތް ފެނަކައިން ފަށާފައިވާއިރު މަސައްކަތް ހިނގަމުންދާގޮތް ލަސްކަން ފާހަގަކޮށް ރައްޔިތުން ކަންބޮޑުވުންތައް ފާޅުކުރަމުންދާކަން ކައުންސިލަށް ފާހަގަކުރެވިފައިވާތީ އެކަމުގެ މަޢުލޫމާތު އޮޅުންފިލުއްވުގެ ގޮތުން ކައުންސިލުން ބޭއްވި ބައްދަލުވުމެކެވެ.\nމިބައްދަލުވުމުގައި ފެނަކައިން މައުލޫމާތު ދެއްވި ގޮތުގައި ހިތަދޫގެ ނަރުދަމާހޮޅި ގުޅުމުގެ މަސައްކަތް ތާވަލާ އެއްގޮތަށް ކުރުމަށް މަސައްކަތް ދަނީ ކުރެވެމުންނެވެ. ނަމަވެސް މުވައްޒަފުންގެ އަދަދުގެ ދަތިކަމާހުރެ މަސައްކަތް ބޭނުން ވާ އަވަސްމިނުގައި ނުގެންދެވޭކަމަށެވެ.\nފެނަކައިން މައުލޫމާތު ދެއްވި ގޮތުގައި ހިތަދޫ ދެކުނު ދާއިރާގެ ގެތަކަށް ކަނެކްޝަން ދިނުމުގެ މަސައްކަތް މިހާރު ފެށިފައިވާއިރު މަސައްކަތް ނިންމުމަށް ތާވަލުކުރެވިފައިވަނީ މިމަހުގެ 12 ވަނަ ދުވަހާ ހަމައަށެވެ. ހިތަދޫ އުތުރު ދާއިރާގެ ނަރުދަމާގެ މަސައްކަތް ސެޕްޓެމްބަރު މަހުގެ 10 އިން އޮކްޓޫބަރުގެ2ވަނަ ދުވަހާ ހަމައަށް ނިންމުމަށް ރާއްވަވާފައިވާއިރު ހިތަދޫ މެދު ދާއިރާގެ މަސައްކަރް ތާވަލުކޮށްފައިވަނީ ސެޕްޓެމްބަރު މަހުގެ 15 އިން އޮކްޓޫބަރު މަހުގެ5ވަނަ ދުވަހަށެވެ.\nމަރަދޫ، މަރަދޫފޭދޫ އަދި ފޭދޫގެ ނަރުދަމާހޮޅި އެޅުމުގެ މަސައްކަތް އަދި އެއްކޮށްނުނިމޭކަމަށާއި ހުޅުދޫ އަދި މީދޫގެ ނަރުދަމާ ހޮޅި އެޅުމުގެ މަސައްކަތް ނިމިފައިވާކަމަށްވެސް ފެނަކައިން ބުންޏެވެ. އަދި މިމަހުގެ ނިޔަލަށް ހުޅުދޫ އަދި މީދޫގެ ގެތަކަށް ކަނެކްޝަން ދެވޭނެ ގޮތުގެ ތާވަލް ތައްޔާރުކޮށް މަސައްކަތް ފެށުމަށްޓަކައި ތައްޔާރުވެވޭނެއެވެ.


Messi Barca Gai Huttaa Xavi Eh Clubaa Havaalu Vaan Jehey: Etoo - Vaguthu\nމެސީ ބާސާގައި ހުއްޓާ ޒަވީ އެކްލަބާ ހަވާލު ވާން ޖެހޭ: އެޓޫ\nއާޖެންޓީނާގެ ތަރި ލިއޮނެލް މެސީ ބާސެލޯނާ އަށް ކުޅުން ހުއްޓާލުމުގެ ކުރިން އެ ކްލަބްގެ ކޯޗުކަމާ ޒަވީ ހަނާންޑޭޒް ހަވާލުވާން ޖެހޭ ކަމަށް ކުރީގެ މަޝްހޫރު ފޯވަޑް ސެމުއެލް އެޓޫ ބުނެފިއެވެ.\nކުރިން ބާސާ އަށް ކުޅެދިން ކެމަރޫންގެ ފޯވަޑް އެޓޫ ބުނީ ބާސާގެ ކޯޗުކަމާ ހަވާލުވާން ޒަވީ އަކީ ވަރަށް ގާބިލު މީހެއް ކަމަށެވެ. އަދި ފުޓްބޯޅައިގެ ރަސްގެފާނު، މެސީ ބާސާ ދޫކޮށް ނުލަނީސް ޒަވީ އެ ކްލަބްގެ ކޯޗްގެ މަގާމަށް އަންނަން ޖެހޭ ކަމަށެވެ.\n"އަހަރެން ޒަވީ ކައިރީ ބުނިން ކޮންމެ ގޮތެއް ހަދާފަވިޔަސް ބާސާ އަށް އެނބުރި ދާން ވާނެ އޭ. އަހަރެން ބުނިން އެކަން ކުރަން ވާނީ އެކަމަކު މެސީ ބާސާގައި ހުއްޓާއޭ. ޒަވީ ވަނީ މެސީއާއެކު ކުޅެފަ. އެހެންކަމުން އެހެން މީހަކަށްވުރެ ބޮޑަށް ޒަވީ އަށް ފަސޭހަވާނެ މެސީއާއެކު މަސަތްކަތް ކުރަން،" އެޓޫ ބުންޏެވެ.\nބާސެލޯނާއާއެކު 18 އަހަރު ހޭދަކުރި ޒަވީ އަށް އެ ކްލަބުގެ ކޯޗުކަމާ ހަވާލުވާން މީގެ ހަތަރު މަސް ކުރިން ހުށަހެޅުމުން، އޭނާ ވަނީ އެކަމާ ދެކޮޅު ހަދައިފައެވެ.\nބާސާގެ ކޯޗަކަށް ކިކޭ ސެޓިއެން ހަަމަޖެއްސުމުގެ ކުރިން އެ ޓީމުން ފުރަތަމަ ގެންނަން މަޝްވަރާކުރީ ވެސް ޒަވީއާއެވެ. ނަމަވެސް ބާސާގެ ހުށަހެޅުމަށް ދެކޮޅު ހަދަމުން ޒަވީ ބުނީ މިއީ އޭނާގެ ކޯޗިން ކެރިއަރުގެ ފުރަތަމަ މަރުހަލާ ކަމުން އަދި ބާސެލޯނާ އަށް ދާން މާ އަވަސް ކަމަށެވެ.\nބާސާގެ ރައީސް ޖޯސެފް މާރިއާ ބާޓޮމެއު ވަނީ ޒަވީ ކޮންމެވެސް ދުވަހަކުން ބާސާގެ ކޯޗުކަން ކުރާނެ ކަމަށް ވިދާޅުވެފައެވެ.\nޒަވީއަކީ ބާސެލޯނާގެ ތާރީހް ދުށް އެންމެ މޮޅު މިޑްފީލްޑަރުންގެ ތެރޭ ހިމެނޭ ކުޅުންތެރިއެކެވެ. އެ ކްލަބާއެކު އޭނާ ހޭދަކުރި 18 އަހަރު ތެރޭގައި ޒަވީ ވަނީ މުޅިއެކު 25 ތަށި ކާމިޔާބުކޮށްފައެވެ. އޭގެތެރޭގައި އަށް ސްޕެނިޝް ލީގާއި ހަތަރު ޗެމްޕިއަންސް ލީގު ހިމެނެއެވެ.


SunOnline: DPL: Bodu thafaathakun Maziya molhuvi iru Eagles3vana ah\nޢަބްދުﷲ އައިމަން 09 Aug 2019, 11:13\nއިއްޔެ ހަވީރު މާޒިޔާއާއި ޔުނައިޓެޑް ވިކްޓަރީ ބައްދަލު ކުރި މެޗުގެ ތެރެއިން --- ފޮޓޯ// އެފްއޭއެމް\nދިރާގު ދިވެހި ޕްރިމިއާ ލީގުގައި އިއްޔެ ކުޅުނު ފޯރިގަދަ މެޗުތަކުގައި، ޔުނައިޓެޑް ވިކްޓަރީ ގާތުން މާޒިޔާ ތަފާތު ބޮޑު ނަތީޖާއަކުން މޮޅުވި އިރު ވިކްޓަރީ ބަލިކޮށް އީގަލްސް ތިންވަނައަށް ޖެހިލައިފިއެވެ.\nލީގު ފެށުމަށް ފަހު މާގިނަ މެޗުތަކެއް ނުކުޅެނީސް، އިންޑިއަން އޯޝަން އައިލެންޑް ގޭމްސްއަށް ލީގު މެދުކަނޑާލުމަށް ފަހު، އަލުން ފަށައި އަނެއްކާވެސް ދެން އޮތީ ދިގު ބްރޭކެކެވެ. އެއީ ވޯލްޑް ކަޕް ކޮލިފައިންގައި ގުއާމްއާ ދެކޮޅަށް ކުޅެން ގައުމީ ޓީމު ތައްޔާރުކުރަން ވަގުތު ދިނުމަށް އެފްއޭއެމުން ލީގު މެދުކަނޑާލާތީވެއެވެ.\nއިއްޔެ ހަވީރު ޔުނައިޓެޑް ވިކްޓަރީން މިފަހަރުގެ ސީޒަނަށް އެންމެ ރަނގަޅަށް ތައްޔާރުވި މާޒިޔާއާ ވާދަކޮށް ބަލިވީ 1-6 ގެ ތަފާތު ބޮޑު ނަތީޖާއަކުންނެވެ. މިއީ މިފަހަރުގެ ލީގުގައި އެ ޓީމު މިފަދަ ބޮޑު ތަފާތަކުން ބަލިވި ފުރަތަމަ މެޗަށް ވީ އިރު މާޒިޔާއިން އެ މެޗުން ލިބުނު މޮޅާއެކު މިވަގުތު ވަނީ ތާވަލުގެ އެއްވަނައިގައި ހަތަރު ޕޮއިންޓުގެ ލީޑެއް ނަގައިފައެވެ.\nއެ މެޗުގައި މާޒިޔާގެ ފަރާތުން މޮޅު ކުޅުމެއް ފެނުނު އިރު އެ ޓީމުން މެޗުގައި ޖެހި ފުރަތަމަ ގޯލު ޖެހީ ފުރަތަމަ ހާފުގެ 43 ވަނަ މިނެޓުގައެވެ. އެ ޓީމުގެ ހުނަރުވެރި ފޯވާޑް ނާއިޒް ހުސައިން ޖެހި އެ ގޯލާއެކު މާޒިޔާއަށް އިދިކޮޅު ޓީމުގެ ގޯލު ހުޅުވައިދިން އިރު އޭގެ ދެ މިނެޓު ފަހުން އެ ޓީމުގެ ކެޕްޓަން އަސަދުﷲ އަބްދުﷲ އިތުރު ގޯލެއް ޖަހައި ލީޑު ފުޅާކޮށްދިނެވެ.\nދެވަނަ ހާފުގައި ކުޅެން ނުކުމެ ޔޫވީއިން ފުރަތަމަ ހާފަށް ވުރެން ކުޅުން ރަނގަޅު ކުރިއެވެ. ޓީމު ކުރިއަށް ޖައްސައިގެން އެ ޓީމުން މާޒިޔާގެ ގޯލަށް ނުރައްކާ ކުރަމުން ދިޔަ އިރު ދެވަނަ ހާފު ފެށިގެން މާ ގިނައިރުތަކެއް ނުވަނީސް އެ ޓީމުގެ ބިދޭސީ މިޑްފީލްޑަރު ޑިމިޓްރީ ކަބަސެލާއު ގޯލެއް ޖަހައި ފަރަގު ކުޑަކުރިއެވެ.\nނަމަވެސް މާޒިޔާއިން ޖަވާބު ދިނީ މާ ވަރުގަދަ އަށެވެ. މާޒިޔާއިން އިތުރު ހަތަރު ލަނޑު ޖެހިއެވެ. އެ ގޯލުތައް އެ ޓީމަށް ޖަހައިދިނީ އަސަދުﷲގެ އިތުރުން އަނިޔާއަށްފަހު މި މެޗުގައި ޓީމަށް އެނބުރި އައި ޑިފެންޑަރު ސަމޫހު އަލީ (ސަމުއްޓެ) އަދި ނޭލިއަސް ސްޓެވާޓް (ކޯނޭ)އެވެ. ކޯނޭ އެ މެޗުގައި ދެ ގޯލު ޖެހި އިރު މެޗުގެ މޮޅު ކުޅުންތެރިއަކަށް ހޮވުނީ އަސަދުﷲއެވެ.\n"ފުރަތަމަ ހާފުގައި ޓީމަށް ލިބުނު ފުރުސަތުތައް ނިންމާ ނުލުވެނު. އެކަމު ޖެހުނު ދެ ގޯލާއެކު ފަހުން އިދިކޮޅު ޓީމުން ޖެހި ލަނޑު އެއީ ވަދެގެން ވާނެ ގޯލެއް ނޫން. ނަމަވެސް ޓީމް ޕްރެޝަރަށް ނުގޮސް އިތުރު ހަތަރު ގޯލު ޖެހުމަކީ ލިބުނު ޕޮސިޓިވް ކަމެއް." މާޒިޔާގެ ކޯޗު މަރުޖާން ސެކުލޮސްކީ މެޗަށްފަހު ވާހަކަ ދައްކަމުން ބުންޏެވެ.\nމީގެ އިތުރުން ރޭ ކުޅުނު މެޗުގައި ވިކްޓަރީ ގާތުން އީގަލްސް މޮޅުވެ ވަގުތީ ގޮތުން ވަނީ ތިންވަނަ އަށް އަރައިފަ އެވެ. އެ މެޗުން އީގަލްސް 1-3 ގެ ނަތީޖާއަކުން މޮޅުވި ނަމަވެސް އެހެން މެޗުތަކުގައި އީގަލްސް ދައްކަމުން އަންނަ ތަފާތު ކުޅުމެއް އެ މެޗުގައި ފެނިފައެއް ނުވެއެވެ.\nދިރާގު ދިވެހި ލީގުގައި ރޭ އީގަލްސްއާއި ވިކްޓަރީ ބައްދަލު ކުރި މެޗުގެ ތެރެެއިން --- ފޮޓޯ// އެފްއޭއެމް\nއެ މެޗުގައި އީގަލްސްއިން ޖެހި ތިން ގޯލު އެ ޓީމަށް ކާމިޔާބު ކޮށްދިނީ ހަސަން ރާއިފް އަހްމަދު (ހަންނަ) އާއި އަހްމަދު ނާއިމް ގެ އިތުރުން އަހްމަދު ރިޒްވާން (ރިޒޭ) އެވެ. ވިކްޓަރީން މެޗުގައި ޖެހި ހަމައެކަނި ގޯލު މެޗުގެ އިތުރު ވަގުތުގައި ޖަހައިދިނީ އަހްމަދު ރަސްލާންއެވެ.\n"ތަންކޮޅެއް ރިލެކްސްކޮށް ކުޅުންތެރިން ފެނުނީ. ބައިވަރު ކަންތައްތަކެއް އެބަހުރި އެހެން ދިމާވި. އެއް ކަމަކީ އަނެއްކާވެސް ދިގު ބްރޭކެއް އައުން. ޗުއްޓީ ފެށިގައި މިހާރު ވެސް ތިބީ، އަނެއްކާ ގައުމީ ޓީމުގެ ސްކޮޑްވެސް ނެގުމާއެކު، އެއަށް ތައްޔާރުވާން އެ ވިސްނުމުގައި ކުޅުންތެރިން ތިބީ،" އީގަލްސްގެ ކޯޗު މޯހަން މެޗަށްފަހު ނޫސްވެރިންނާ ވާހަކަ ދައްކަމުން ބުންޏެވެ.


މަޤާމުގެ ނަންބަރު: J-290759\nވަޒީފާ އަދާކުރަންޖެހޭ ތަން: މާލެއަތޮޅު ހިންމަފުށި ކައުންސިލްގެ އިދާރާ\nމުސާރަ: މަހަކު 6295.00 ރުފިޔާ\nސަރވިސް އެލަވެންސް: މަހަކު 2000.00 ރުފިޔާ\nއެހެނިހެން އެލަވެންސް: ސަޕޯޓިންގް ކޯ އެލެވަންސް އެއްގެގޮތުގައި މަހަކު 900.00 ރުފިޔާ\nމަޤާމުގެ މައިގަނޑު މަސްޢޫލިއްޔަތުތަކާއި، ވާޖިބުތައް:\n1- ކައުންސިލްގެ އިދާރާއަށް ލިބޭ އެންމެހާ ފައިސާ ބަލައިގަތުން.\n2- ކައުންސިލް އިދާރާއަށް ލިބޭ އެންމެހާ ފައިސާގެ ހިސާބުތައް ބެލެހެއްޓުމާއި، ރިޕޯޓް ފޮނުވަންޖެހޭ ފަރާތްތަކަށް ރިޕޯޓް ފޮނުވުން.\n3- ކައުންސިލް އިދާރާގެ ބަޖެޓް ތައްޔާރުކުރުމާއި ބަޖެޓް ބެލެހެއްޓުން.\n4- ޕޭމަންޓް ވައުޗަރ ހެދުމާއި، އެކަމާއި ބެހޭ ރެކޯޑްސް ބެލެހެއްޓުން.\n5- ރައްޔިތުންގެ މާލިއްޔަތުގެ ހިސާބުތައް ބެލެހެއްޓުން.\n6- ކޮންމެ އަހަރެއްގެ މާރޗް މަހުގެ 10 ވަނަ ދުވަހުގެ ކުރިން ކައުންސިލުން ފާއިތުވި އަހަރުގެ އޮޑިޓް ރިޕޯޓް ތައްޔާރުކުރުމުގެ އެންމެހާ މަސައްކަތް ކުރުން.\n7- ކޮންމެ އަހަރަކު ފެބްރުއަރީ މަހު ބާއްވާ ރައްޔިތުންގެ ބައްދަލުވުމަށް ހުށަހަޅަންޖެހޭ މާލީ ރިޕޯޓާއި، އޮޑިޓް ރިޕޯޓް ތައްޔާރުކުރުމުގެ ގޮތުން ކުރަންޖެހޭ މަސައްކަތް ކުރުން.\n8- ކައުންސިލް އިދާރާއަށް އަންގަންވާ ތަކެތި ގަތުމުގައި ބަޖެޓް ސެކްޝުން ކުރަންޖެހޭ އެންމެހާ މަސައްކަތް ކުރުން.\n9- ކައުންސިލްގެ ޚަރަދުތަކާއި، ލިބޭ އާމްދަނީގެ އަހަރީ ރިޕޯޓް އަތޮޅު ކައުންސިލަށް ފޮނުވަންޖެހޭ މުއްދަތަށް ފޮނުވުން.\n10- ކައުންސިލަށް ލިބޭ ފައިސާ ޤަވާއިދުން ތިޖޫރީއަށް ނުވަތަ އެކައުންޓަށް ޖަމާކުރުން.\n11- ސެކްޝަންގެ ވެރިޔާގެ މަޝްވަރާގެ މަތިން ސެކްޝަނަށްލިބޭ ސިޓީ މެސެޖު ފަދައެއްޗަކަށްޖަވާބުދިނުމާއި، އެތަކެތި ފައިލްކޮށް ބެލެހެއްޓުން.\n12- މީގެ އިތުރުންވެސް ކައުންސިލުން ކަނޑައަޅާ އިދާރާގެ މަސައްކަތްތަކާއި، ޒިންމާދާރުވެރިޔާ އަންގަވާ ރަސްމީ މަސައްކަތްތައް ކުރުން\n1 – ފުރިހަމަކޮށްފައިވާ ސިވިލް ސަރވިސްގެ ވަޒީފާއަށް އެދޭފޯމް ( މިފޯމް ސިވިލް ސަރވިސް ކޮމިޝަނުގެ ވެބްސައިޓުން އަދި މިއިދާރާގެ ކައުންޓަރުން ލިބެން ހުންނާނެ )\n2- ވަޒީފާއަށް އެދޭ ފަރާތުގެ ވަނަވަރު ( ގުޅޭނެ ނަންބަރާއި އީމެއިލް އެޑްރެސް ހިމެނޭ ގޮތަށް )\n3- ވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ، މުއްދަތު ހަމަނުވާ، ކާޑުގެ ދެފުށުގެ ލިޔުންތައް ފެންނަ، އަދި ލިޔެފައިވާ ލިޔުންތައް ކިޔަން އެދޭފަދަ ކޮޕީއެއް.\n4- ސިވިލް ސަރވިސްއަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުއައްޒަފުން ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާއި މެދު އިޢުތިރާޟެއް ނެތްކަމަށް، ވަޒީފާ އަދާކުރާ އޮފީހުން ދޫކޮށްފައިވާ ލިޔުން.\n5- ލިބިފައިވާ ތަޢުލީމީ ސެޓުފިކެޓްތަކުގެ ކޮޕީ،\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު / ލެވަލް ކަނޑައަޅާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓުތަކާއި ޓްރާންސްކްރިޕްޓްގެ ކޮޕީ؛ ނުވަތަ ކޯސް ފުރިހަމަ ކުރިކަމުގެ ލިޔުމާއި އެކު ކޯހުން ލިބޭ ސެޓުފިކެޓު ވަކި ފެންވަރެއްގައި ޤަބޫލު ކުރެވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކޮށްފައިވާ ލިޔުމެއް ކޮޕީ.\n(ށ) މަތީ ތަޢުލީމު ދޭ، ރާއްޖޭގެ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓްތަކާއި ޓްރާންސްކްރިޕްޓްގެ ކޮޕީ؛ ނުވަތަ ކޯސް ފުރިހަމަ ކުރިކަމުގެ ލިޔުމުގެ ކޮޕީ.\n(ނ) ދަޢުލަތުގެ މުއައްސަސާއެއްގައި ނުވަތަ ސަރުކާރު ހިއްސާވާ ކުންފުންޏެއްގައި، ޤައުމީ ނުވަތަ ބައިނަލްއަޤްވާމީ ޖަމްޢިއްޔާ / ޖަމާއަތެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު ބަޔާންކޮށް އެއޮފީހަކުން ދޫކޮށްފައިވާ ލިޔުން.\n(ރ) އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތު އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެ އޮފީހަކުން.\nވަޒީފާއަށް އެންމެ ޤާބިލް ފަރާތެއް ހޮވުމަށް ބެލޭނެ ކަންތައްތައް :\n(ނ) މުއައްޒަފުންނާއި ގުޅިގެން މަސައްކަތް ކުރުމުގެ ހުނަރު\n(ރ) އަދި، އިންޓަރވިއު\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 25 ސެޕްޓެމްބަރު 2019 ގެ 14:00 ގެ ކުރިން، ހިންމަފުށި ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށް ވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nއިންޓަރވިއު އޮންނާނެ ތަނާއި މުއްދަތު :\nމިމަޤާމަށް މީހުން ހޮވުމަށް ބޭއްވޭ އިންޓަރވިއު އޮންނާނީ، 29 ސެޕްޓެމްބަރު 2019 އިން ފެށިގެން7ދުވަހުގެ ތެރޭގައި، ހިންމަފުށި ކައުންސިލްގެ އިދާރާގައެވެ.\nމިވަޒީފާއަށް އެދި ހުށަހަޅާ ފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ ފަރާތްތައް ޝޯޓް ލިސްޓް ކުރެވޭނެއެވެ.\nމިއިޢުލާނާއި ގުޅިގެން މަޢުލޫމާތު ސާފުކުރެއްވުމަށް ސަރުކާރުގެ ރަސްމީގަޑީގައި ގުޅުއްވާނީ (6642024) ނަންބަރު ފޯނާއެވެ.


Brazil kuriyah, Argentina ah mifaharuves molheh nuvevunu - Hali News\nލިއޮަނަލް މެސީ އަތުން ބޯޅަ އަތުލުމަށް ކޮލަމްބިއާ ކުޅުންތެރިޔަކު މަސައްކަތް ކުރަނީ.\nބްރެޒިލް ކުރިއަށް، އާޖެންޓީނާއަށް މިފަހަރުވެސް މޮޅެއް ނުވެވުނު\n09 June 2021, 12:09\nވޯލްޑް ކަޕް ކޮލިފައިންގައި ސައުތު އެމެރިކާ ބައްރުގައި ރޭ ޕެރަގުއޭ އަތުން 2-0 އިން މޮޅުވެ ތާވަލުގެ ކުރީގައި ބްރެޒިލް ލީޑް ފުޅާކުރިއިރު އާޖެންޓީނާ މޮޅުވިޔަނުދީ އެންމެފަހު ވަގުތު ކޮލަމްބިއާއިން 2-2 އިން އެއްވަރު ކޮށްފިއެވެ.\nޕެރަގުއޭ ދަނޑުގައި ބްރެޒިލުން މުހިއްމު ތިން ޕޮއިންޓް ހޯދީ ފުރަތަމަ ހާފުގައި ނޭމާ އާއި މެޗުގެ އިތުރު ވަގުތުގައި ލޫކަސް ޕަކުއެޓާ ކާމިޔާބު ކޮށްދިން ލަނޑުންނެވެ. މިމޮޅާއެކު ސައުތު އެމެރިކާގެ ޒޯނުގެ އެއްވަނައިގައި ބްރެޒިލް އޮތީ ކޮލިފައިންގައި މިހާތަނަށް ކުޅުނު6މެޗްވެސް ކާމިޔާބުކޮށް 18 ޕޮއިންޓާއެކުއެވެ. މި ހަމެޗުގައި ބްރެޒިލުން 16 ލަނޑު ކާމިޔާބު ކޮށްފައިވާއިރު ބައިކޮޅަށް ވަދެފައި ވަނީ އެންމެ2ލަނޑެވެ.\nކޮލިފައިންގައި އެންމެފަހުން ކުޅުނު މެޗުގައި ޗިލީއާ 1-1 އިން އެއްވަރުވެފައިވާ އާޖެންޓީނާއިން ރޭ ފުރަތަމަ ދިހަ މިނެޓުގެ ތެރޭގައި ދެލަނޑު ޖެހިއެވެ. ފުރަތަމަ ލަނޑު ޖެހީ މެޗް ފަށައިގެން3ވަނަ މިނެޓުގައެވެ. ބޮލުން މިލަނޑު ކާމިޔާބު ކޮށްދިނީ ނިމިދިޔަ ސީޒަނުގައި އިޓާލިއަން ސީރިއޭގެ އެންމެ މޮޅު ޑިފެންޑަރުގެ މަގާމް ހޯދި އެޓްލާންޓާގެ ކްރިސްޓިއަން ރޮމެރޯ،23، އެވެ. ދެވަނަ ލަނޑު 8 ވަނަ މިނެޓުގައި ކާމިޔާބު ކޮށްދިނީ ލިންދްރޯ ޕެރެޑެސްއެވެ. ކޮލަމްބިއާއިން އެއްވަރު ކުރީ ދެވަނަ ހާފުގެ ކުރީކޮޅު ލުއިސް ފެނާންޑޯ މުރިއަލް ފްރޫޓޯ ކާމިޔާބު ކޮށްދިން ޕެނަލްޓީ އާއި މެޗުގެ އިތުރު ވަގުތުގައި މިގުއެލް ބޯޖާ ކާމިޔާބު ކޮށްދިން ލަނޑުންނެވެ.\nކޮލިފައިންގައި އާޖެންޓީނާއިން މިހާތަނަށް6މެޗް ކުޅެފައިވާއިރު މޮޅުވުނީ3މެޗުންނެވެ. އަނެއް3މެޗުންވީ އެއްވަރެވެ. ސައުތު އެމެރިކާ ޒޯނުގެ ދެވަނައިގައި އާޖެންޓީނާ އޮތީ 12 ޕޮއިންޓާއެކުއެވެ. ކޮލަމްބިއާ 8 ޕޮއިންޓާއެކު އޮތީ5ވަނައިގައެވެ. ތިންވަނައިގައި9ޕޮއިންޓާއެކު އޮތީ ރޭ ޕެރޫ އަތުން 2-1 އިން ބަލިވި އިކްއެޑޯރެވެ. އެއްޕޮއިންޓް ފަހަތުން4ވަނައިގައި އޮތް އުރުގުއޭއަށް ރޭ ތިންވަނައަށް ކުރިއަށް ޖެހިނުލެވުނީ ވެނަޒުއެލާ އަތުން މޮޅު ނުވެވުމުންނެވެ.\nސައުތު އެމެރިކާ ޒޯނުގެ ވޯލްޑް ކަޕް ކޮލިފައިން ކުރިއަށްދާނީ، ބައްރުގައި ހިމެނޭ 10 ގައުމުގެ މެދުގައި ހޯމް އެންޑް އަވޭ އުސޫލުން ކުޅެވޭ ލީގް ފޯމެޓަށެވެ. ވޯލްޑް ކަޕަށް ކޮލިފައިވާނީ ކޮލިފައިން ނިމެނޭއިރު އެންމެ ކުރީގައި އޮންނަ4ގައުމެވެ. ފަސްވަނަ ގައުމަށް ޕްލޭއޯފް ޖާގަ ލިބޭނެއެވެ.


Rizey ge hat-trick un Eagles faragu kuda kohfi\nރިޒޭގެ ހެޓްރިކުން އީގަލްސް ފަރަގު ކުޑަކޮށްފި\nރިޒޭ (11) ލަނޑު ޖެހުމަށް ފަހު އުފާފާޅު ކުރަނީ -- ފޮޓޯ: ޑީޑީޕީއެލް\nއަހްމަދު ރިޒްވާން (ރިޒޭ) ކާމިޔާބު ކުރި ހެޓްރިކާއެކު، ފ. ނިލަންދޫގެ މައްޗަށް 4-2 ގެ ނަތީޖާއަކުން މޮޅުވެ، ކުލަބު އީގަލްސްއިން މާޒިޔާއާ ފަރަގު ކުޑަ ކޮށްފި އެވެ.\nމެޗަށް ނުކުތް އިރު، އެއް ވަނައިގައި އޮތް މާޒިޔާ އާއި އީގަލްސް އާ ދެމެދު 14 ޕޮއިންޓްގެ ބޮޑު ފަރަގެއް ހުއްޓެވެ. އީގަލްސް މިއަދުގެ މެޗުން މޮޅުވެ 27 ޕޮއިންޓާއެކު ވަނީ 11 ޕޮއިންޓަށް މާޒިޔާ އާ ގާތް ކޮށްފަ އެވެ. މާޒިޔާ އެއް ވަނައިގައި އޮތީ 38 ޕޮއިންޓާއެކު އެވެ.\nމެޗް ކުޅެން 24 ގަޑިއިރަށް ކައިރިވެފައި ވަނިކޮށް، އެފްއޭއެމުން ވަނީ ޕްރީ މެޗް ޕްރެސް ކެންސަލް ކޮށްފަ އެވެ. އޭގޭ ގަޑިއިރުތަކެއް ފަހުން މެޗާ ބެހޭގޮތުން ދެ ޓީމުގެ ކޯޗުންގެ ވީޑިއޯ އިންޓަވިއު ލީގްގެ ފޭސްބުކް ޕޭޖަށް އަޕްލޯޑް ކޮށްފައި ވެއެވެ. އެ އިންޓަވިއުގައި ވާހަކަ ދައްކަމުން ކުލަބު އީގަލްސްގެ ކޯޗް މުހައްމަދު ޝިޔާޒް (މޯހަން) ބުނީ ނިލަންދޫއިން މިދިޔަ ބުދަ ދުވަހު ކުލަބު ގްރީން ސްޓްރީޓް ބަލި ކޮށްފައި ވުމުން ރަނގަޅު ފޯމެއްގައި ނިލަންދޫ އޮންނާނެ ކަމަށާއި އެހެންވެ އެ ޓީމާ ދެކޮޅަށް ކުޅޭ މެޗަށް އީގަލްސްއިން އިތުރަށް ސަމާލުވާނެ ކަމަށެވެ.\nސަސްޕެންޝަންގެ ސަބަބުން އަލީ ފާސިރު (ސެންޓޭ) އަށް މެޗުގައި ބައިވެރި ނުވެވުނެވެ. އީގަލްސްއިން ދެ ފަހަރު ލީޑް ނެގިއިރުވެސް ނިލަންދޫއިން ވަނީ ދެ ފަހަރުވެސް ނަތީޖާ ހަމަހަމަ ކޮށްފަ އެވެ.\nނަތީޖާ ހަމަހަމަ ކުރުމަށް ފަހު ނިލަންދޫގެ ކުޅުންތެރިން އުފާފާޅު ކުރަނީ --- ފޮޓޯ: ޑީޑީޕީއެލް\nއީގަލްސްގެ ފުރަތަމަ ލަނޑު ރިޒޭ ކާމިޔާބު ކުރީ މެޗުގެ 10 ވަނަ މިނެޓްގަ އެވެ. އޭގެ ފަހުން ވެސް ލަނޑު ޖަހާނެ ފުރުސަތުތައް ވެސް ތަނަވަސް ކުރެވުނެވެ. ފުރަތަމަ ހާފު ނިމުމުގެ ކުރިން ނިލަންދޫގެ ޖަޕާންގެ މިޑްފީލްޑާ ޓޮށުކީ އޮކަމޯޓާ (ޓޮށީ) ވަނީ ނިލަންދޫ އަށް ނަތީޖާ ހަމަހަމަ ކޮށްދީފަ އެވެ.\nދެ ވަނަ ހާފު ފެށިގެން މެޗުގެ 73 ވަނަ މިނެޓާ ހަމައަށް ނިލަންދޫއިން ވަނީ އީގަލްސް ހިފަހައްޓާލާފަ އެވެ. އީގަލްސްގެ ދެ ވަނަ ލަނޑު ރިޒޭ ކާމިޔާބު ކުރީ 73 ވަނަ މިނެޓްގަ އެވެ. އޭގެ ދެ މިނެޓް ފަހުން ނިލަންދޫގެ ލަމްޕްޓީ ސެމިއުލް ވަނީ ލަނޑު ޖަހައި އެ ޓީމަށް ނަތީޖާ އަނެއްކާވެސް ހަމަހަމަ ކޮށްދީފަ އެވެ.\nނަތީޖާ ހަމަހަމަ ކޮށްލައިގެން ނިލަންދޫއަށް އޮވެވުނީ ދެ މިނެޓް ހާއިރު އެވެ. އީގަލްސްގެ ތިން ވަނަ ލަނޑަކީ، ނިލަންދޫގެ ކެޕްޓަން ފަރުހާދު އިސްމާއީލް (ފަރޭ) އަތުން ބައިކޮޅަށް ވަން ލަނޑެކެވެ. ރިޒޭ ހެޓްރިކް ފުރިހަމަ ކުރީ މެޗުގެ 84 ވަނަ މިނެޓްގަ އެވެ.\nމިއަދުގެ މެޗަށް ފަހު ބާއްވަން އޮތް ޕޯސްޓް މެޗް ޕްރެސް ބާއްވާފަ އެއް ނުވެ އެވެ.


1 aharuge kujjakah 1 millon dolaruge naseebu!\nއެއް އަހަރުގެ ކުއްޖަކަށް އެއް މިލިއަން ޑޮލަރުގެ ނަސީބު!\nއިންޑިޔާގެ އެއް އަހަރުގެ ކުއްޖަކަށް ޔޫއޭއީގައި ނަސީބު ނަންބަރެއް ދިމާވެގެން އެއް މިލިއަން ޑޮލަރު ލިބިއްޖެ އެވެ. މި ކުއްޖާއަށް ނަސީބު ލައްވާލީ އެ ކުއްޖާގެ ނަމުގައި އޭނާގެ ބައްޕަ ގަތް ލޮޓަރީ ޓިކެޓަކުންނެވެ.\nޑުބާއީ ޑިއުޓީ ފްރީގެ ޕްރޮމޯޝަންގައި މުހައްމަދު ސަލާހުގެ ބައްޕަ ރަމީސް ރަހްމާން ބައިވެރިވާތާ އަހަރަކަށް ވުރެ ގިނަ ދުވަސް ވެއްޖެ އެވެ. މިފަހަރު ދަރިފުޅުގެ ނަމުގައި އޭނާ ޓިކެޓް ގަތީ އޮންލައިން ކޮށެވެ.\nގަލްފް ނިއުސް އިން ބުނެފައިވާ ގޮތުގައި ރަހްމާންގެ ދަރިފުޅަށް ނަސީބު ނަންބަރު ދިމާވިކަން އިއުލާން ކޮށްފައިވަނީ މިދިޔަ އަންގާރަ ދުވަހު އެވެ.\nރަހްމާން ބުނި ގޮތުގައި މި އުފާވެރި ޚަބަރުން އޭނާއަށް ވަނީ ވަރަށް ބޮޑު ހިތްހަމަޖެހުމެއް ލިބިފަ އެވެ. އަދި ޑުބާއީ ޑިއުޓީ ފްރީން މި ޕްރޮމޯޝަން ބޭއްވި ކަމަށްޓަކައި އޭނާ އެ ފަރާތަށް ޝުކުރު އަދާކުރި އެވެ. މި ނަސީބު ނަންބަރު ދިމާވުމުގެ ސަބަބުން ދަރިފުޅަށް ރަނގަޅު މުސްތަގްބަލެއް ބިނާ ކޮށްދިނުމުގެ ފުރުސަތު ލިބިފައިވާ ކަމަށް ވެސް ރަހްމާޏް ބުންޏެވެ.\nއިންޑިއާގެ ވަރަށް ގިނަ ރައްޔިތުންނަށް ޔޫއޭއީ އިން މިފަދަ ނަސީބު ނަންބަރުތައް މީގެ ކުރިން ވެސް ދިމާވެފައި ވެއެވެ. އެގޮތުން މިދިޔަ އަހަރު ޔޫއޭއީއަށް ވަޒީފާއެއް ހޯދަން ގޮސް ނާކާމިޔާބު ވެގެން އެނބުރި އިންޑިޔާއަށް އައި ދަނޑުވެރިއަކަށް ވެސް ހަތަރު މިލިއަން ޑޮލަރުގެ ނަސީބު ނަންބަރެއް ލައްވާލާފައި ވެއެވެ. އެ ޓިކެޓު އެމީހާ ގަނެފައިވަނީ އަންހެނުން އަތުން ދަރަންޏަށް ނެގި ފައިސާ އަށެވެ.


July 15, 2016 35\nއިދިކޮޅު ޕާޓީއެއް، އިދިކޮޅު ހަރަކާތަކަށް ޖާގައެއް ނެތް\nކޮންމެ ކަމެއްގައި އިދިކޮޅު ވާންޖެހޭ ހެއްޔެވެ؟ ކޮންމެ ގައުމެއްގައި އިދިކޮޅު ޕާޓީއެއް އޮންނަން ޖެހޭ ހެއްޔެވެ؟ ކަންކަމާ އިދިކޮޅު ނުހެދިއްޔާ، އެއީ ޑިމޮކްރެޓިކް މުޖްތަމައަކަށް ނުވަނީ ހެއްޔެވެ؟ ޑިމޮކްރެސީއާ އެކުގައި އޮޕޮޒިޝަން އޮންނަން ޖެހޭ ހެއްޔެވެ؟ މިއީ ޒަމާންވީ ބޯދާ ވިސްނުމުގައި ބަނދެވިގެން ތިބޭ ބައެއް މީހުން މިހާރު ވެސް...\nJune 12, 2016 46\nމިނިސްޓަރު ބޭނުންވާ ޕީއެސްއެއް، ދެން ވާނީ ކިހިނެއް؟\nމިނިސްޓްރީތަކުގެ ޕާމަނަންޓް ސެކްރެޓަރީން (ޕީއެސް)ގެ ލިސްޓަށް ނަޒަރު ހިންގައިލީމެވެ. ސިވިލް ސާވިސް ކޮމިޝަން (ސީއެސްސީ)ގެ ވެބްސައިޓްގައި އާންމުކޮށްފައިވާ އެ ލިސްޓަށް ބަލާލުމުން، ސަރުކާރުގެ ސިޔާސަތުތަކާ ފާޅުގައި ދެކޮޅު ހައްދަވާނެ އަދި އަދި ސިޔާސީ ގޮތުން، މި ސަރުކާރާ އިދިކޮޅު ފިކުރަށް "ގޮސް ހުސްވެ" ހުރި ބޭފުޅެއް އަޅައެއް ނުގަތެވެ....\nފަތިހު 5:30 ގައި ތެދުވެވަޑައިގެން ކުރީގެ ނައިބު ރައީސް ޑރ. މުހައްމަދު ޖަމީލް އަހްމަދު އިސްކަން ދެއްވަނީ ދަރިން ސްކޫލަށް ފޮނުވުމަށެވެ. އޭގެ ފަހުން އެއް ގަޑިއިރުގެ ކަސްރަތެވެ. ބައެއް ދުވަސްތައް ނިމެނީ އިނގިރޭސިވިލާތުގައި ތިއްބެވި އިދިކޮޅު ސިޔާސީ ބޭފުޅުންނާ އެކު ބާއްވާ ބައްދަލުވުންތަކުންނެވެ.\nދަރަނި ބޮޑުކުރަނީ އެނގި ތިބެގެން: ޝައިނީ\nރައީސް އަބްދުﷲ ޔާމީންގެ ވެރިކަމުގެ މުއްދަތު މި މަހުގެ ނުވަ ވަނަ ދުވަހަށް ދެ ބައި ވިއިރު މިހާތަނަށް ހާސިލް ކުރެވުނީ ކޮން ކަމެއް ހެއްޔެވެ؟ ތަރައްގީގެ މަޝްރޫއުތަކުގެ ކާމިޔާބީ އަކީ ކޮބައި ހެއްޔެވެ؟ ވެރިކަމުގެ ބާކީ އޮތް ދުވަސްތަކުގައި ތަރައްގީގެ މަޝްރޫއުތަކަށް ދެން ވާނީ ކިހިނެއް ހެއްޔެވެ؟ މި ހުރިހާ ސުވާލުތަކަށް ސަރުކާރުގެ ފަރާތުން...\nސިޔާސީ ދާއިރާ އަށް އުމަރު ނަސީރު ވެންނެވި އިރު އޭނާ ފެނުނީ ގޮތްދޫނުކުރައްވާ ބޭފުޅެއްގެ ގޮތުގަ އެވެ. ވަކި މީހަކު ހިތްހަމަޖައްސަވަން ވަކި ގޮތަކަށް ވާހަކަ އަނބުރާ ނުލައްވާނެ ސިފަތަކެއްގަ އެވެ. އެކަމަކު އޭނާގެ އެ މިޒާޖު މިހާރު ވެސް އެބަ ހުރި ކަމަށް ގަބޫލުނުކުރާ މީހުން ގިނަ އެވެ. އެމީހުންގެ ބަހުން ނަމަ "މިހާރު އުމަރު ބަދަލުވެއްޖެ" އެވެ.


SunOnline: Huhdha nunaga male gai muzaahara kurevey islaahu faaheh nuvi, anbura committee ah\nހުއްދަ ނުނަގާ މާލޭގައި މުޒާހަރާ ކުރެވޭ އިސްލާހު ފާހެއް ނުވި، އަނބުރާ ކޮމިޓީއަށް\nފާތިމަތު ސައީދު 25 Nov 2020, 14:32\n2019 ވަނަ ރައްޔިތުން މަޖިލީހުގެ ޖަލްސާގެ ތެރެއިން -- ފޮޓޯ/ މަޖިލިސް\nހުއްދަ ނުނަގާ މާލޭގައި މުޒާހަރާ ކުރެވޭ ގޮތަށް އެއްވެ އުޅުމުގެ ގާނޫނު އިސްލާހުކުރަން ގައުމީ ސަލާމަތާ ހާރިޖީ ގުޅުންތަކުގެ ކޮމިޓީއިން ނިންމި ރިޕޯޓު މަޖިލީހުގެ ތަޅުމުން ފާސް ނުވެ، ރިޕޯޓު އަލުން ކޮމިޓީއަށް ފޮނުވާލައިފިއެވެ.\nމިއަދު މަޖިލީހުގައި އެ ރިޕޯޓަށް އިތުރު އިސްލާހުތަކެއް ހުށަހެޅި އެވެ. އެ އިސްލާހުތައް ހުށަހެޅީ މައްޗަންގޮޅި ދެކުނު ދާއިރާގެ މެމްބަރު އަހުމަދު ހައިތަމް އެވެ.\nހައިތަމް ހުށަހެޅި އިސްލާހުތަކުގެ ތެރޭގައި ކޯޓު އަމުރުގެ ދަށުން ކުއްލި އެއްވުން ގާނޫނާ ހިލާފުވާނަމަ ހުއްޓުވޭ ގޮތަށް ހުށަހެޅި އެވެ. އަދި ރައީސުލްޖުމްހޫރިއްޔާ ދިރިއުޅޭ ގެކޮޅުގެ އިންފާރުން ފެށިގެން 100 ފޫޓު ހިމެނޭ ސަރަހައްދަށް އެއްނުވެވޭ ގޮތަށްވެސް އިސްލާހު ހުށަހެޅި އެވެ.\nއޭގެއިތުރުން ރައީސުލްޖުމްހޫރިއްޔާގެ ނައިބު ދިރިއުޅޭ ގެކޮޅުގެ އިންފާރުން ފެށިގެން 300 ފޫޓު ހިމެނޭ ސަރައްހަދަށް އެއް ނުވެވޭ ގޮތަށްވެސް އިސްލާހު ހުށަހެޅި އެވެ. އަދި ރިސޯޓުތަކުގައި މުވައްޒަފުން ދިރިއުޅޭ ސަރަހައްދުގައި އިހުތިޖާޖު ކުރުމުގެ ގޮތުން ހިމޭނުން ތިބެވޭގޮތް ހަދަން އިސްލާހު ހުށަހެޅި އެވެ. އެ އިސްލާހުތައް ހުށަހެޅި ވަގުތުވެސް ގިނަ މެމްބަރުން ވަނީ އެކަމާ ކަންބޮޑުވުން ފާޅުކޮށްފަ އެވެ.\nއިސްލާހުތަކާއެކު ބިލު ފާކުރަން ވޯޓަށް އެހުމުން 25 މެމްބަރުން ވަނީ އެ ބިލު ފާކުރަން ނުފެންނަ ކަމަށް ވޯޓު ދީފަ އެވެ.\nބިލު ފާސް ނުވުމުން އެ ބިލު އިތުރަށް ފުރިހަމަ ކުރުމަށް ކަމަށް ބުނެ އަނބުރާ ވަނީ ކޮމިޓީއަށް ފޮނުވާލާފަ އެވެ. އެ ބިލު އަނބުރާ ކޮމިޓީއަށް ފޮނުވުމަށް 56 މެމްބަރުން ވޯޓު ދެއްވި އެވެ.\nމިދިޔަ ސަރުކާރުގެ ސުޕަ މެޖޯރިޓީ އޮތް މަޖިލީހުން އޭރުގެ އިދިކޮޅު ފަރާތްތަކަށް އަމާޒުކޮށް، އެއްވެ އުޅުމުގެ ގާނޫނަށް ގެނައި އިސްލާހާއެކު، ފުލުހުންގެ ހުއްދައަކާ ނުލާ، މާލޭގައި އެއްވެ އުޅެވޭނީ ހަމައެކަނި ހޯމް މިނިސްޓްރީން ކަނޑައަޅާ ތަަނެއްގައި އެކަންޏެވެ. މާލޭގައި އެއްވެ އުޅުމަށް ހޯމް މިނިސްޓްރީން ކަނޑައަޅާފައިވާ ތަނަކީ، ކާނިވާ ސަރަހައްދެވެ.


Aharehvee Dharifulhu "Vagahnegee" Geygai Gengulhey Kuhthaa - Vaguthu\nއަހަރެއްވީ ދަރިފުޅު "ވަގަށް ނެގީ" ގޭގައި ގެންގުޅޭ ކުއްތާ\nއެމެރިކާގެ އެރިޒޯނާގެ ދެމަފިރިންނަށް ހުކުރު ދުވަހުގެ ރޭ ފަތިހު އެމީހުންގެ 15 މަސްވީ ދަރިފުޅު ނިދާ ކޮޓަރިން އެލާމެއްގެ އަޑު އިވުނެވެ. ކްރިސް އާއި ނިނާ އަވަހަށް ގޮސް އެމީހުންގެ ދަރިފުޅު ކޯލީ ނިދާ ކޮޓަރި ބެލިއެވެ.\nލިބުނީ ވަރަށް ބޮޑު ހައިރާން ކަމެކެވެ. އަމިއްލައަށް އެނދުން ނުފެބޭނެ އަދި އަމިއްލަ އަށް ކޮޓަރީގެ ދޮރު ވެސް ނުހުޅުވޭ ވަރުގެ ތުއްތު ދަރިފުޅު ނިދާ ކޮޓަރިއަކު ނެތެވެ.\n"އަހަރެމެންނަށް ލިބުނީ ޝޮކެއް. އަހަރެމެން ހިތައް އެރި ކިހިނެއް ބާއޭ ދަރިފުޅު އެނދުން ފައިބައިގެން ކޮޓަރިން ނިކުމެގެން ދާނީ." ކްރިސް ބުންޏެވެ.\nނަސީބު ރަނގަޅު ކަމުން ގިނައިރުތަކެއް ނުވެ ވަނީ ދަރިފުޅު ގޭތެރެއިން ފެނިފައެވެ.\nއެހައި ހިސާބުން ކްރިސް އާއި ނިނާ ވަނީ ދަރިފުޅު ކޮޓަރިން ނިކުތީ ކިހިނެއްތޯ ބަލަން ތަޙްޤީޤު ފަށާފައެވެ.\nދަރިފުޅުގެ ކޮޓަރީގައި ހަރުކޮށްފައި ހުރި ކެމެރާ އިން ރެކޯޑް ކުރެވިފައި ހުރި ވީޑިއޯ ބެލުމުން ކްރިސް އާއި ނިނާ އަށް އަދި ލިބުނީ މާބޮޑު ހައިރާން ކަމެކެވެ. ދަރިފުޅު އެނދުން ފައިބަންށާއި ކޮޓަރީގެ ދޮރު ހުޅުވަން އެހީތެރިވެދިނީ ގޭގައި ގެންގުޅޭ ދެކުއްތާ އެވެ.\nމިއީ ދަރިފުޅު ކޮޓަރިން ނިކުންނަން ދެކުއްތާ އެހީތެރިވެދިން ފުރަތަމަ ފަހަރެވެ. ކިމް އާއި ނިނާ މިހާރު ނިންމާފައި ވަނީ ކުއްތާތަކަށް ދަރިފުޅުގެ ކޮޓަރިއަށް ނުވަދެވޭނެ ގޮތެއް ހަދާށެވެ. އެއީ ދެމަފިރިން ނިދާފައި ތިއްބާ ދަރިފުޅަށް ނުރައްކަލެއް ކުރިމަތިވެދާނެތީއެވެ.\nޖޫން 12, 2018 11:38\nއަމިއްލަ ޔައް އެކަމު އެދުން ފާބާގެން ދިޔައީ\nޖޫން 12, 2018 14:19\nޖޫން 12, 2018 15:16\nކުޑަ ދަރިފުޅު އެއުމުރުގަވެސް އެކަނިބާއްވާ ތީ އިންސާނީ ހައްގުތަކާހެދި ނޭވާނުލެވިގެން އުޅޭ މީހުންދޯ\nޖޫން 12, 2018 15:55


Resort Muvazzafunnah Vaccine Jehumah Konmme Atholhehggai Haassa Thaneh! - Vaguthu\nރިސޯޓު މުވައްޒަފުންނަށް ވެކްސިން ޖެހުމަށް ކޮންމެ އަތޮޅެއްގައި ހާއްސަ ތަނެއް!\nކޮންމެެ ރިސޯޓަކާވެސް އެންމެ ކައިރީގައި ހުންނަ ވެކްސިން ޕޮއިންޓަކުން އެ ރިސޯޓެއްގެ މުވައްޒަފުންނަށް ވެކްސިން ޖެހޭނެ ކަމަށް ޓޫރިޒަމް މިނިސްޓަރ ޑރ. އަބްދުﷲ މައުސޫމް ވިދާޅުވެއްޖެ އެވެ.\nރިސޯޓު މުވައްޒަފުންނަށް ވެކްސިން ދިނުމުގެ މަސައްކަތް ފެށުމަށް މިއަދު ސޯޝިއަލް ސެެންޓަރުގައި ކުރިއަށް ގެންދިޔަ ރަސްމިއްޔާތުގައި ނޫސްވެރިންނާއި ބައްދަލުކުރައްވައި ވާހަކަ ދައްކަވަމުން މިނިސްޓަރ މައުސޫމް ވިދާޅުވީ، ކޮންމެ އަތޮޅެއްގައި ތިބޭ މުވައްޒަފުންނަށް ވެކްސިން ދިނުމުގެ އިންތިޒާމް އެ އަތޮޅަކުން ހަމަޖެހިގެންދާނެެ ކަމަށެވެ.\n"މިސާލަކަށް ގއ. އަތޮޅުގައި ތިބޭ ކުދިންނަށް އެތަނުގައި ވެެކްސިން ޖަހާ ތަނަށް ގޮސް ވެކްސިން ދޭ ގޮތަށް ހަދާނީ" މިނިސްޓަރ ވިދާޅުވިއެވެެެ.\nއެގޮތުން ކޮންމެ ރިސޯޓަކާވެސް އެންމެެ ކައިރީގައި ހުންނަ ވެކްސިން ޕޮއިންޓަކުން ރިސޯޓު މުވައްޒަފުންނަށް ވެކްސިން ލިބޭނެެ ކަމަށް މިނިސްޓަރ މައުސޫމް ވަނީ ވިދާޅުވެފައެވެެ.\nމިނިސްޓަރު ވިދާޅުވީ، މި ހަރަކާތުގެ ތެެރެއިން ފަތުރުވެރިކަމުގައި މަސައްކަތް ކުރާ ހުރިހާ ފަރާތްތަކަށް ވެކްސިން ދިނުމަކީ ވަރަށް ބޮޑު އަމާޒެއް ކަމަށާއި، އެކަން ކާމިޔާބު ކުރެެވޭނެ ކަމުގެ ޔަގީންކަން އެބަ އޮތް ކަމަށެވެ.\nމިއަދު ފެށި ފަތުރުވެރިކަމުގެ ސިނާއަތުގައި މަސައްކަތް ކުރާ މުވައްޒަފުންނަށް ވެކްސިިން ދިނުމުގެ ހަރަކާތުގެ ތެެރެއިން ރިސޯޓުތަކުގައި އާއި، ސަފާރީ، އަދި ހޮޓެލް/ގެސްޓުހައުސްތަކުގައި މަސައްކަތް ކުރާ މުވައްޒަފުންނަށް ވެެކްސިން ދިނުމަށް ވަނީ ނިންމައިފައެވެ. އަދި އެނޫންވެސް ގޮތް ގޮތުން ފަތުރުވެރިންނާއި ގާތުން މަސައްކަތް ކުރާ މުވައްޒަފުންނާއި، ރިސޯޓު މިއުޒިކް ފަދަ ކަންކަމުގައި ހަރަކަތްތެރިވާ ފަރާތްތަކަށް ވެެކްސިން ދިނުމަށް ވަނީ ނިންމައިފައެވެ.\nޓޫރިޒަމް މިނިސްޓްރީން ވަނީ ފަތުރުވެރިކަމުގެ ސިނާއަތުގައި ނުރައްކަލަށް ހުށަހެޅިގެން މަސައްކަތް ކުރަން ޖެހިފައިވާ މުވައްޒަފުންނަށް 10،000 ޑޯޒް ހާއްސަކުރެވިިފައިވާކަމަށް ހާމަކޮށްފައެވެ. ވެކްސިން ޑޯޒްތަކުގެ ތެރެއިން 10،000 ޑޯޒް އިން ވެެކްސިން ދެެވޭނީ 5،000 މުވައްޒަފުންނަށެވެ.


SunOnline: Saudi valeeahudhalee gangster eh kamah America ge senatorun vidhaalhuvejje\nސައުދީ ވަލީއަހުދަކީ ގޭންގްސްޓާރެއް ކަމަށް އެމެރިކާގެ ސެނެޓަރުން ވިދާޅުވެއްޖެ\nރުގިއްޔާ މުހައްމަދު މޫސާ 07 Mar 2019, 13:40\nސައުދީ އަރަބިއާގެ ސަފީރު ކަމަށް ރައީސް ޓްރަމްޕް ނޮމިނޭޓު ކުރެއްވި ރިޓަޔާޑް ޖެނެރަލް ޖޯން އަބީޒައިދު -- ފޮޓޯ: ރޮއިޓާސް\nވޮޝިންޓަން (މާޗް 7): ސައުދީ އަރަބިއާގެ ވަލީއަހުދު މުހައްމަދު ބިން ސަލްމާން އަމަލު ކުރައްވަނީ "ގޭންގްސްޓާރެއް" ގޮތަށް ކަމަށް އެމެރިކާގެ ސެނެޓަރުން ވިދާޅުވެއްޖެ އެވެ.\nއެމެރިކާގެ ސެނެޓަރުން އެފަދައިން ވިދާޅުވީ، ސައުދީ އަރަބިއާއަށް ރައީސް ޑޮނަލްޑް ޓްރަމްޕް ކަނޑައެޅުއްވި ސަފީރަށް ރުހުން ދިނުމާ ބެހޭ ގޮތުން ސެނެޓުގައި ބޭއްވި ބައްދަލުވުމެއްގަ އެވެ.\nއެބައްދަލުވުމުގައި ސެނެޓަރުން ވަނީ ސައުދީ އަރަބިއާ އިން އިންސާނީ ހައްގުތަކަށް އަރައިގަންނަމުންދާ ކަމަށާއި ވަލީއަހުދު އަމަލު ކުރައްވަނީ ގޭންގްސްޓާރެއް އަމަލު ކުރާ ގޮތަށް ކަމަށް ވިދާޅުވެފަ އެވެ. އެގޮތުން ސެނެޓަރުން ފާޑު ވިދާޅުވެފައިވާ ކަންތައްތަކުގެ ތެރޭގައި ސައުދީން ޔަމަނުގެ ހަނގުރާމައިގައި އަމަލު ކުރާ ގޮތާއި އަންހެނުންގެ ހައްގުތަކަށް މަސައްކަތް ކުރާ އެކްޓިވިސްޓުން ހައްޔަރުކޮށް އަނިޔާ ކުރުމާއި ނޫސްވެރިޔާ ޖަމާލް ހާޝުގްޖީ މަރާލި މައްސަލަ ހިމެނެ އެވެ.\n"[ވަލީއަހުދު] މުޅިންވެސް އަމަލު ކުރައްވަނީ ގޭންގްސްޓާރެއް ގޮތަށް. އެފަދަ ފަރާތަކާ އެކު މަސައްކަތް ކުރުމަކީ އުނދަގޫ ކަމެއް،" ވެރިކަން ކުރާ ރިޕަބްލިކަން ޕާޓީގެ ސެނެޓަރު މާކޯ ރޫބިއޯ ވިދާޅުވި އެވެ.\nއަދި ސެނެޓާ ރޮން ޖޯންސަން ވެސް ވަނީ ވަލީއަހުދަކީ ގޭންގްސްޓާރެއްގެ ގޮތުގައި ސިފަ ކުރައްވައިފަ އެވެ.\nސައުދީ އަރަބިއާގެ ސަފީރު ކަމަށް ރައީސް ޓްރަމްޕް ނޮމިނޭޓު ކުރެއްވީ ރިޓަޔާޑް ޖެނެރަލް ޖޯން އަބީޒައިދެވެ. އަދި އޭނާ ވަނީ ސެނެޓުގެ ބައްދަލުވުމުގައި ސައުދީ އާއި އެމެރިކާގެ ގާތް ގުޅުން ދިފާއު ކުރައްވައި އެއީ މުހިއްމު ގުޅުމެއް ކަމަށް ވިދާޅުވެފަ އެވެ.\nއަބީޒައިދަށް ސެނެޓުން ރުހުން ލިބިއްޖެ ނަމަ އޭނާ ވަނީ ހާޝުގްޖީގެ މަރާ ބެހޭ ގޮތުން އިތުރު މައުލޫމާތު ހޯދުމަށް މަސައްކަތް ކުރައްވާނެ ކަމަށާއި ސައުދީ އަރަބިއާއިން އިންސާނީ ހައްގުތަކަށް އަރައިގަންނަ މައްސަލައާ ބެހޭ ގޮތުން އެގައުމާ ވާހަކަ ދައްކަވާނެ ކަމަށް ވިދާޅުވެފަ އެވެ.\nސައުދީން ވަނީ، ތުރުކީގައި ހުންނަ ސައުދީ ކޮންސިއުލޭޓު ތެރޭގައި މިދިޔަ އޮކްޓޯބަރު މަހު ހާޝުގްޖީ މަރާލި ހާދިސާއާ ވަލީއަހުދާ ގުޅުމެއް ނެތް ކަމަށް ބުނެފަ އެވެ. އަދި އެގައުމުން ޝަރީއަތަކާ ނުލައި ހައްޔަރުކޮށްފައިވާ އެކްޓިވިސްޓުންނަށް އަނިޔާ ކުރާ ކަމަށް ބުނާ ރިޕޯޓުތައް ދޮގުކޮށްފަ އެވެ.


COVID-19: Raajje in fassivi meehunge 25% akee Bangladesh meehun - AO News\nކޮވިޑް-19 އަށް ޓެސްޓް ކުރުމަށް ސާމްޕަލް ނަގަނީ - ފޮޓޯ: ޕީއެސްއެމް\nމިހާތަނަށް ކޮވިޑް-19 އަށް ރާއްޖެއިން ފައްސިވި މީހުންގެ ތެރެއިން 25.10 އިންސައްތަ އަކީ ބަންގްލަދޭޝް މީހުންކަމަށް ހެލްތް ޕްރޮޓެކްޝަން އޭޖެންސީ، އެޗްޕީއޭ އިން ހާމަކޮށްފިއެވެ.\nއެގޮތުން އެޗްޕީއޭ އިން ހާމަކުރި ގޮތުގައި މިހާތަނަށް ރާއްޖެއިން ކޮވިޑް-19 އަށް ބަންގްލަދޭޝްގެ 3،240 މީހުން ވަނީ ފައްސިވެފައެވެ. މިހާތަނަށް ރާއްޖެއިން އެންމެ ގިނައިން ދިވެހިން މިބައްޔަށް ފައްސިވެފައިވާ އިރަށް ދެވަނަ އަށް އެންމެ ގިނަ އިން ފައްސިވެފައިވަނީ ބަންގްލަދޭޝް މީހުންނެވެ. ތިން ވަނަ އަށް ރާއްޖެއިރން އެންމެ ގިނަ މީހުން ފައްސިވެފައިވަނީ އިންޑިއާ އިންނެވެ. އެ ގައުމުގެ 752 މީހަކު ވަނީ ރާއްޖޭގައި ކޮވިޑް-19 އަށް ފައްސިވެފައެވެ. އެއީ މި ބައްޔަށް ރާއްޖެއިން ފައްސިވި މީހުންގެ 5.83 އިންސައްތައެވެ.\nއިންޑިއާގެ އިތުރުން މި ބައްޔަށް ރާއްޖެއިން ފައްސިވެފައިވާ މީހުންގެ ގައުމުތަކުގެ ތެރޭގައި ހިމެނެނީ ސްރީލަންކާ، ނޭޕާލް، އަދި ޗައިނާ ފަދަ ގައުމުތަކެވެ. ރާއްޖެއިން މިހާތަނަށް ފައްސިވި މީހުންގެ ތެރެއިން 18 މީހުންނަކީ ރާއްޖެއިން ބޭރު ގައުމަކުން އައި އިރު ބައްޔަށް ފައްސިވެފައިވާ ނުވަތަ އިމްޕޯޓެޑް ކޭސްތަކެވެ. އެއީ ފައްސިވި މީހުންގެ ނިސްބަތުން 0.14 އިންސައްތައެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހާމަކުރި ގޮތުގައި ބުދަ ދުވަހުގެ އިރުއޮއްސި 18:00 އިން ފެށިގެން މިއަދު އިރުއޮއްސި 18:00 ހަމައަށް މާލެ ސަރަޙައްދުން 28 މީހަކާއި، ރާއްޖޭގެ އަތޮޅުތަކުގެ ރަށްތަކުން3މީހަކު އަދި ހުޅުވާފައިވާ ރިސޯޓު ތަކުން4މީހަކު ވަނީ ބައްޔަށް ފައްސިވެފައެވެ. ހަދަމުންދާ ރިސޯޓަކުން އަދި އިންޑަސްޓްރިއަލް ރަށަކުން މިއަދު އެއްވެސް މީހަކު ކޮވިޑް-19 އަށް ފައްސިވެފައެއް ނުވެއެވެ. މިއާއެކު ރާއްޖެއިން ކޮވިޑް-19 އަށް ފައްސިވި މީހުންގެ އަދަދު ވަނީ 12،889 އަށް އަރައިފައިވެ އެވެ. އޭގެ ތެރޭގައި އެންމެ ގިނައިން ފައްސިވެފައި ވަނީ ދިވެހިން ކަމަށްވާއިރު، ދެވަނަ އަށް އެންމެ ގިނައިން ޕޮޒިޓިވްވެފައި ވަނީ ބަންގްލަދޭޝް މީހުންނެވެ.


buruniyaz: February 2013\nކޮންމެ ބަޔަކަށް ވެސް އެބަޔަކު މޮށޭ ބަހެއްވެޔެ ދެރަނުވާ،\nއޮންނަ އިރު މޭރުން ވެދާހެން ށޭނިކަން ހަމަ އައްސަވާ.\nއެންމެހައި ބަސްތައްމެ ވާހިނދު މޫޖިޒާތެއްކަމު މުޅީން،\nފެންނަ ކީރިތިވަންތަކަން ރައްބީގެ އަބަދަށް ދައްކަވާ.\nPosted by buruniyaz.com at 7:26 AM No comments:\nPosted by buruniyaz.com at 5:38 PM 1 comment:\nހުއިވަނި ނުވަތަ ހުވަންޏަކީ ދުނިޔޭގެ ހުރިހާ ހިސާބެއްގައިވެސް އުޅޭ ޚާސަކޮއް ވަރަށް ކުރީ ޒަމާނުން ފެށިގެން ރާއްޖޭގެ ގިނަބަޔަކު ދަންނަ ފަންޏެކެވެ. ގިނަބަޔަކަށް ނަން އެގުނު ކަމުގައިވިޔަސް މިފަނި ފާހަގަކުރަން ނޭނގޭކަން ފާހަގަ ކުރެވެއެވެ. ހުވަންޏަކީ އަހަރުގެ ވަކިދުވަސްވަރެއްގައި އާންމުކޮށް ހޫނުގަދަ މޫސުމުގައި ބައެއް ބާވަތްތަކުގެ ގަސްގަހުގައި އަޅާ ދޮޅުއިންޗި ނުވަތަ ދެއިންޗި ހުންނަވަރަށް ބޮޑުވާ ފަންޏެކެވެ. ރާއްޖޭގައި މިފަނި އެންމެ ބޮޑުވާކަމަށް ލަފާކުރެވެނީ ގާތްގަނޑަކަށް އެއް އިންޗިއަށެވެ. މިފަނި ފުރިހަމައަށް ބޮޑުވެފައިވާއިރު ފަނީގެ ބުރަކަށިމަތީގައިވާ ފާހަގަތަށް (5 ޖޯޑު ނޫތިކި އަދި6ޖޯޑު ރަތްތިކި) ވަރަށް ރީތިކޮން އެގެން ހުރެއެވެ.\nPosted by buruniyaz.com at 2:31 AM No comments:\nރަސޫލުﷲ ޞައްލަﷲ ޢަލައިހި ވަސައްލަމަދެކެ ލޯބިވާންވީ ކީއްވެ؟ -1\nމާތް ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމައީ ، ﷲ ތަޢާލާ ޤިޔާމަތަށް ދެމިގެންވާ ރިސާލާތަކާއިގެން ފޮނުއްވެވި ނަބިއްޔާއެވެ. އެކަލޭގެފާނު ފޮނުއްވެވީ އެންމެހައި ޢާލަމްތަކަށް ރަޙްމަތެއްކަމުގައެވެ. އެންމެ ރިވެތިވެގެންވާ ނަމޫނާ އެކަލޭގެފާނުގެ ގައިކޮޅުގައާއި އަޚްލާޤުގައި ލެއްވުމަށްފަހުގައެވެ. އެކަލޭގެފާނުގެ ކިބައިން އަހަރެމެންނަށް ހިދާޔަތުގެ ސީދާ މަގަކީ ކޮބައިކަން އެނގިގެން ދިޔައެވެ. މި ހިދާޔަތުގެ ދީން އަހަރެމެންނާއި ހަމައަށް ފޯރުކޮށްދެއްވުމަށްޓަކައި ޖާނާއި މާލުން ޤުރުބާންވެވަޑައިގެންނެވިއެވެ.\nPosted by buruniyaz.com at 7:22 PM No comments:


BREAKING: Ithuru Massalaehggai Raees Yameen Fuluhah Haaziru Vaan Angaifi - Vaguthu\nއިތުރު މައްސަލައެއްގައި ރައީސް ޔާމީން ފުލުހަށް ހާޒިރުވާން އަންގައިފި\nރައީސް ޔާމީން ޝަރީއަތަށް ހާޒިރުވެވަޑައިގަތުމަށްފަހު އެނބުރި މާފުއްޓަށް ވަޑައިގަތުމަށް ލޯންޗަށް އަރައިވަޑައިގަންނަވަމުން ހަނާ އަޅުއްވަނީ: ވަގުތު އިމޭޖަސް\nފަސް އަހަރުގެ ޖަލު ހުކުމެއް ތަންފީޒު ކުރައްވަމުންގެންދަވާ ކުރީގެ ރައީސް އަބްދުﷲ ޔާމީން އަބްދުލްގައްޔޫމް ފުލުހަށް ހާޒިރުވާން އަންގައިފިއެެވެ.\nރައީސް ޔާމީންގެ މައްޗަށް ފަސް އަހަރުގެ ޖަލު ހުކުމެއް 28 ނޮވެމްބަރު 2019 ގައި އިއްވީ، އެމަނިކުފާނުގެ ވެރިކަމުގައި ހިނގި އެމްއެމްޕީއާރުސީގެ ބޮޑު ހިޔާނާތުގައި ހިމެނޭ ފައިސާގެ ތެރެއިން އެއް މިލިއަން ޑޮލަރު އެމަނިކުފާނުގެ އަމިއްލަފުޅު އެކައުންޓަށް ޖަމާކުރެއްވި ކަމަށް ތުހުމަތު ކުރާ މައްސަލައިގައެވެ.\nއެމަނިކުފާނު ފުލުހަށް ހާޒިރުވާން އަންގާފައި ވަނީ އިތުރު މައްސަލައަކާއި ގުޅިގެންނެެވެ.\nއެމަނިކުފާނުގެ ގާނޫނީ ވަކީލުންގެ ޓީމްގައި ހިމެނިވަޑައިގަންނަވާ ބޭފުޅަކު "ވަގުތު"އަށް ވިދާޅުވީ، އެމަނިކުފާނު ފުލުހަށް ހާޒިރުވާން ޖެހޭކަން އަންގާފައިވާ ކަމަށެވެ. އަދި އެމަނިކުފާނު ފުލުހަށް ހާޒިރުވާން އަންގާފައި ވަނީ އަންނަ އަންގާރަ ދުވަހުގެ މެންދުރު 13:00ގައި ކަމަށްވެސް ވިދާޅުވިއެވެ.\nމިކަމާއި ގުޅިގެން ރައީސް ޔާމީންގެ އިސްވަކީލް އަދި ކުރީގެ ނައިބު ރައީސް ޑރ. އަހްމަދު ޖަމީލް އަހްމަދު "ވަގުތު" އަށް ވިދާޅުވީ އެމްއެމްޕީއާރުސީގެ މައްސަލައަކަާއި ގުޅޭ އިތުރު ދައުވާއެއްގައި ރައީސް ޔާމީން، އަންނަ އަންގާރު ދުވަހު ފުލުހަށް ހާޒިރުވުމަށް އަންގާފައިވާ ކަމަށެވެ. އަދި ފުލުހަށް ހާޒިރުކުރަނީ، އެއްވެސް އަސާސެއް ނެތް ތަފާތު މައްސަލައެއްް އުފައްދައިގެން ކަމަށް ވިދާޅުވިއެވެ.\nޖަމީލް ވިދާޅުވީ ރައީސް ޔާމީންގެ މައްޗަށް އިތުރު ދައުވާތައް ދައުލަތުން އުފުލަމުންގެންދަނީ ހެކި އުފަންކޮށްގެން ސިޔާސީ މަންފާއެއް ހާސިލްކުރުމަށް ކަަމަށެވެ. އަދި ހިޔާނާތް ހިންގި ދެމީހުން އެކުށަށް އަމިއްލައަށް އިއުތިރާފްވެފައިވާއިރު، އެދެމީހުނަށް މަނީ ލޯންޑަރިންގެ ދައުވާ އުފުލާފައި ނުވާތީ ޖަމީލް ވަނީ އެކަމާއިކަންބޮޑުވުން ފާޅުކުރައްވާފައެވެ.\nޖަމީލް ވިދާޅުވީ ރައީސް ޔާމީނަށް5އަހަރު ދުވަހުގެ ޖަލު ހުކުމެއް "ނުހައްގުން" ކުރުމަށްފަހު އިތުރު ދައުވާތަކެއް ދައުލަތުން އުފުލަނީ އެމަނިކުފާނަށް " ޓާގެޓްކޮށްގެން ސިޔާސީ ހަސަދަވެރިކަމެއް" ފިލުވާލުމަށް ކަމަށެވެ.\nމި ފެންނަނީހަމަ ސީދާ ފެބްރިގޭޓްކޮށްގެން ދައުވާ އުފައްދައިގެން، ހެކިތައް އެގޮތަށް އުފަންކުރުމަށް މަސައްކަތް ކޮށްފަ އޮތް ދައުވާއެއް." ޖަމީލް ވިދާޅުވިއެވެ.\nޖެނުއަރީ 31, 2021 20:18\nކަލޭމެން ޔާމީނު ގިރައިގެން ބޯލަންވީނުން،\nޖެނުއަރީ 31, 2021 22:14\nއެހެން ހެދޭކަށް ނެތޭ. ރައީސްޔާމިން ދައުރުގަ މާރުކޭޓުން ރިހާކުތުފުޅިއެއް މީހަކިު ވަގަށް ނެގާ އޭނާގެ މައްޗަށް ކުށް ސާބިތުވެފައޭއޮތީ. ވެރިމީހާއޯ އެޒަމާނުގައި ހުތިހާކުށަކަށް ޒިންމާވާންޖެހެނީ.\nފެބުރުއަރީ 1, 2021 02:29\nމިމީހުން ރައީސް ޔާމީން ކާލައިގެން ކަންނޭގެ މައިތިރިވާނީ މިވަރުން ދަންޏާ.. ރައީސް ޔާމީން ގެނެސްދެއްވި ތަރައްގީ މި ގުންޑާއިންނަކަށް ނުގެނެވޭނެ ކިތަންމެ ހަސަދަވިޔަސް\nޖެނުއަރީ 31, 2021 20:47\nވީހާވެސް ގިނަ ދަޢުވާ އުފުލާފަ ބަހައްޓާ ވަރަށް ބޮޑު ގުޑުމެއް އަރާ ދުވަސް ވަރަށް ކައިރި ވެއްޖެ\nޖެނުއަރީ 31, 2021 22:16\nނަފްސާނީ ގޮތުން ބަލިކޮށްލަންޖައްސާ ގޭމްއެއީ. ގިނައިން ގުރުއާން ކިޔެވުމާއެކު ﷲ ގެ ހަޞްރަތުން ވާގިއެދޭ. މިނުބައި ޒައިނިސްޓުންގެ ކިބައިން ދިވެހިން އަދި ސަލާމަތްވާނެ. އިންޝާ ﷲ\nފެބުރުއަރީ 1, 2021 00:56\nތިޔައީ އައު ކަމެއްނީން ތިޔަ އެމްޑީޕީ އަ ކީ ކަމެއްކުރަން ދަންނަ ބައެއްނޫން ތިޔަބައިގަނޑައް ރާބުއިން ނޫންކަމެއްނޭނގޭނެ ..ދެން ކުރާ ކަމަ ކީ އެކ ގޮތްގޮތުން ރައްޔިތުން އަތުން ފައިސާ ފޭރުން ތިޔައީ ވޯޓެއްދީގެން ވެރިކަމައް ގެންނަން ހެޔޮވާވަރުގެ ބައެއްނޫން..\nފެބުރުއަރީ 1, 2021 05:25\nކޮން މައްސަލައެއްކަން އަދި ނުވެސް އެނެގެނީސް ހެއްކެއްވެސް ނުވެސް ފެނި ހުއްޓާ މިޖަމީލަށް އެނގިއްޖެ އެއީ އަސާސެއްނެތް މައްސަލައެއް ކަމާ އުފައްދައިފައިވާ ހެއްކެއްކަން، ހަމަ އަޖައިބުވެ އަންތަރީސް ވެދާނެ\nފެބުރުއަރީ 1, 2021 08:02\nބަލަ މިހާރު ކޮއްފައިވާ ހުކުމާ ހެކި ސާބިތު ކުރި ގޮތުން ގެރެންޓީ އަސާސެއް ނެތް މައްސަލައެއް ކަން އެއީ. ހެކި ނެތަސް ހުކުމް ކުރާނެކަން ވެސް އިނގޭ. ކަލޭ އަޖައިބުވެ އަންތަރީސްވާކަށް ނުޖެހޭ. މިހާރުވެސް ޖަލަަށްލާފަ ހުރީ ހެއްކެއް ނެތި ވިއްޔާ.\nފެބުރުއަރީ 1, 2021 08:06\nތިޔައީ ވެކްސިންޖަހަން ފަށަން ވެގެން ދުއްވާ ދެބޯގެރި. ވެކްސިން އިން އަންނަ ރިއެކްޝަން އަށް މީހުންގެ ސަމާލުކަން ދިޔަނުދެން. ﷲ އިރާދަ ކުރެއްވިއްޔާ މިނުބައި ސަރުކާރު ފެއިލްވާނެ ދާދި އަވަހަށް.\nމިއަދު ބާރުއޮތަތީވެ މީހުންގެމައްޗަށް މައްސަލަ އުފައްދާ ހެކި ވިއްސައިގެން އަނިޔާދެވޭތޯބަލާށެވެ. މިދުވަސް ނިމޭނޭކަމާ މާދަމަ އަދި އެބައޮތްކަން އަނިޔާވެރިން ދަންނަންވާނެއެވެ. ޢުމަރުގެފާނު ވިދާޅުވެފައިވާ ފަދައިންނެވެ. " މިއަދު ތިބާ މީސްތަކުންނާމެދު ކަންކުރިގޮތަށް ތިބާއަމެދުވެސް މާދަމާ ކަންތައްކުރެވޭނެއެވެ."\nފެބުރުއަރީ 1, 2021 08:13\nފަހުޒަމާނަށްއައުމުން ވެރިންގެ ނުބައި ކަން އިތުރުވެދާނެއެވެ. ޜ ޔާމީނުވެސް މައްސަލަތަކ ކާއި ހެ ކި އުފަން ކުރުވިނޫންތޯއެވެ. މިހާރު ވެރިކަމުގަ ތިބި މީހުންވެސް އެ ކަން އެމަގުން ކުރާނަމަ ގައުމުގައި ހަމަޖެހުމެއްނޯންނާނެއެވެ. ދަވްލަތުގެ މުދަލާއި ފައިސާޔަށް ޚިޔާނާތްވާ ފަރާތްތަކ ކުގެ މައްސަލަތައް ބެލުމަށްވެސް ހަރަދު ވަނީ ދަވްލަތުންނެވެ. ޥައް ކަމަ ކީ ދެމިގެންދާ ގެއްލުމާއި ހަލާ ކެކެ ކެވެ. ރައްޔިތުމީހާ ވަނީ ހަމަ ނި ކަމެތި ނޫންތޯއެވެ.\nފެބުރުއަރީ 1, 2021 08:24\nމިހާރު އިބޫއަށް އެއުޅެނީ ވާނުވާ ނޭގިގެން ދެއް މި ލާދީނީ ސަރުކާރު ދުވަހެއް ދުވަހަކަށް ވާނީ ބަލިކަށި\nފެބުރުއަރީ 1, 2021 08:39\nމުޅި ޤައުމު ކޯވިޑްގެ ބަލިމަޑުކަމުގައި ބިރުން އަވަދިވަމުންދާއިރުވެސް މިވެރިން އުޅެނީ ޤައުމަށް ނަހަނު އަގުހުރި ޚިދުމަތްތައް ކޮށްދެއްވި ރައީސް ޔާމިންގެ ދުވަސް ދުއްވާ ނުލެވިގެންނެވެ.\nފެބުރުއަރީ 1, 2021 08:59\nދުވާލުގެ ދެކޮޅުން މައްސަލަތައް އުފައްދާ ކޯޓުތަކަށް ވެއްދިޔަސް އިންޝާއަﷲ ރައީސް ޔާމީންގެ ޢަޒުުމާއި ހިތްވަރު ގުޑުވައެއް ނުލެވޭނެއެވެ. އަދި ރައީސް ޔާމީންގެ ސަޕޯޓަރުންގެ ހިތްވަރު އެލުވައެއްވެސް ނުލެވޭނެއެވެ.\nފެބުރުއަރީ 3, 2021 19:44\nޔާމިނުގެ އެކައުންޓުތަކަށާ ގެއަށް މިރާއްޖޭގެ ރައްޔިތުންގެ އެކައުންޓަށް ވަންނަންޖެހޭ ފައިސާތަކެއް ބޮރޯ (ޔާމިނުގެ ނައިބު ރައީސް) މެދުވެރިކޮށް ވެއްދިކަން ސާބިތުވެ ޖަލުގައި އޮންނަ އިރު އެކަން އެގިތިބެ ރައްޔިތުންގެ ތެރެއިން ޔާމިނު ޖަލުގައި އޮތި ނުހައްގުން ކަމަށް ބުނަމުން ދާ ބަޔަކު ތިބީތި ހަމަ ހައިރާންވޭ. މާދަމާ ތިއިން މީހެއްގެ އެކައުންޓުގައި ހުރި ފައިސާއެއް މީހަކު ވަގަށް ނެގިޔަސް ހަމަ ތިގޮތަށް ބުނާނެތޯ އަމިއްލަ ނަފުސާއި ސުވާލު ކޮށްލަންޖެހޭ. ތިމާ ތާއީދުކުރާ ޕާޓީގެ ރައީސްކު ވިޔަސް ވައްކަމެއް ކޮށްފިއްޔާ އެކަން ގަބޫލުކުރަންޖެހޭ. ތިޔައިގެ ތެރެއިން އެކަކުވެސް ބުނެދީފާނަންތަ ޔާމިނުގެ އެކައުންޓަށް ވަދެގެން އުޅެނީ ކޮން ފައިސާއެއްކަން. ހުދު ޔާމިނު ޖަލުގައި އެޮތީ އަމިއްލަ ފުޅަށް އެކަން ސާބިތު ކޮށް ނުދެވިގެން. އަދި ޔާމިނު ނުކުރާ ކަމަކަށް ވިޔަސް މިރާއްޖޭގެ ބައިތުލްމާލު ރައްކާކޮށް ބަލަހައްޓާނެ ކަމަށް ވައުދުވެގެން އޭރު ހުރި ވެރިޔަކީ ހަމަ ޔާމިނު. ހަމަ ގައިމު އެކަން ނުބެލެހެއްޓުނު ކަމުގެ ޒިންމާ އުފުލަން ޖެހޭނެ.


vnews - Oymyakon: Dhuniyege enme fini avah\nއޮޔިމްޔަކޮން: ދުނިޔޭގެ އެންމެ ފިނި އަވަށް\nއޮޔިމްޔަކޮން އަށް އިރު އަރައިގެން އަންނަ އިރުގެ މަންޒަރެއް --\nތިބާއަކީ ފިންޏަށް ގަދަ މީހަކަށްވާ ނަމަ ރަޝިޔާގެ އަވަށެއް ކަމަށްވާ އޮޔިމްޔަކޮން އަށް ޒިޔާރަތްކޮށްލާށެވެ. އެއަވަށަކީ ދާއިމީ ގޮތެއްގައި އިންސާނުން ވަޒަންވެރިވެގެން އުޅޭ އެންމެ ފިނި އަވަށެވެ.\nމިހިނގާ ޖެނުއަރީ މަހު އެވްރެޖު ފިނިޙޫނުމިން އޮޔިމްޔަކޮންގައި ހުރީ މައިނަސް 50 ޑިގްރީ ސެލްސިއަސްގަ އެވެ. "ޕޯލް އޮފް ކޯލްޑް" ނުވަތަ ފިނީގެ ތަނޑީގެ ގޮތުގައި މަޝްހޫރުވެފައިވާ އެއަވަށުގައި އެންމެ ފިނި ދުވަހު ހުރި ފިނިހޫނު މިނަކީ މައިނަސް 71.2 ޑިގްރީ ސެލްސިއަސް އެވެ. މިއީ އާންމުކޮށް މީހުން ވަޒަންވެރިވެ އުޅޭ ތަނެއްގެ ފިނިހޫމިނަށް ބަލާއިރު ދުނިޔޭގެ އެންމެ ފިނި އަވަށެެވެ. ހަމައެއާއެކު މިއީ ދުނިޔޭގެ އުތުރު ބިތުގައިވެސް ރިކޯޑު ކުރެވިފައިވާ އެންމެ ފިނި، ފިނިހޫނު މިނެވެ.\nއޮޔިމްޔަކޮންގެ ބްރިޖެއް މަތިން މީހަކު ހިނގާފައި ދަނީ --\n500 އެއްހާ މީހުންގެ އާބާދީއެއް އޮންނަ އޮޔިމްޔަކޮން އަކީ 1920އާއި 1930އާ ދެމެދު ރެއިންޑިއާ ނުވަތަ ދަޅުފީނިފުއްލާ ގެންގުޅޭ މީހުން އެމީހުންގެ ފުއްލާތަކަށް އެތަނުން ފެން ދިނުމަށް މަޑުކުރި ތަނެކެވެ. އެހެންނަމަވެސް، ސޯވިއެޓް ސަރުކާރުން އެގައުމުގެ ނޯމެޑިކް އާބާދީތައް އެއްތަނެއްގައި ވަޒަންވެރިކުރުވުމަށް ކުރި މަސައްކަތުގެ ދަށުން އޮޔިމްޔަކޮންގައި އެމީހުން ވަޒަންވެރިކުރުވީ އެވެ. ފާހަގަކޮށްލެވޭ ކަމަކީ އޮޔިމްޔަކޮން ކިތަންމެ ފިނި ނަމަވެސް، އޮޔިމްޔަކޮންގެ މާނައަކީ ގަނޑުނުވާ ފެންގަނޑެވެ.\nއޮޔިމްޔަކޮންގެ ގިނަ ގޭގޭގައި ހޫނުކުރުމަށް އަދިވެސް ބޭނުންކުރަނީ ދެއްޔާއި ލަކުޑި އެވެ. އެއަވަށުގައި އެއްވެސް ބާވަތެއްގެ އެއްޗެއް ނުހެއްދޭތީ އެއަވަށުގެ ރައްޔިތުން ކެއުމަށް ބޭނުންކުރަނީ ދަޅުފީނިފުއްލާ އާއި އަހުގެ މަހެވެ. އެއަވަށަށް ބޭނުންވާ ހުރިހާ އެއްޗެއް ފޯރުކޮށްދެނީ އެންމެ ފިހާރައަކުންނެވެ. އެރަށުގެ އެންމެން މަސައްކަތްކުރަނީ ދަޅުފީނިފުއްލާ ގެންގުޅުމާއި ޝިކާރަކުރުމާއި ގަނޑުފެނުގައި މަސްވެރިކަން ކުރުމުގަ އެވެ.\nޑޮކްޓަރުން ބުނާ ގޮތުގައި އެއަވަށުގެ ރައްޔިތުންނަށް މެލްނިއުޓްރިޝަނުގެ އަސަރު ނުކުރަނީ އެމީހުން ބޭނުންކުރާ ޖަނަވާރުގެ ކިރުގައި ގިނަ އަދަދެއްގެ މައިކްރޯނިއުޓްރިއަންޓްސް އެކުލެވޭތީ އެވެ. އެއަވަށުގެ ރައްޔިތުންނަށް އެއަވަށުގެ މޫސުމުގެ އަސަރެއް ނުކުރާއިރު އެހެން ގައުމުތަކާއި ހިލާފަށް އެ އަވަށުގައި ސްކޫލުތައް ބަންދުކުރަނީ ވެސް ފިނިހޫނުމިން މައިނަސް 52 ޑިގްރީ ސެލްސިއަސް އަށް ވުރެ ދަށްވެއްޖެ ނަމަ އެވެ.\nއޮޔިމްޔަކޮންގެ ހަމައެކަނި ފިހާރަ --\nއޮޔިމްޔަކޮން އަކީ ކަނޑުގެ ސަތަހައަށް ވުރެ 750 މީޓަރު އުހުގައި އޮންނަ އަވަށެކެވެ. އެއަވަށުގައި ދުވާލުގެ ދިގުމިން ޑިސެމްބަރު މަހު އެންމެ ތިން ގަޑިއިރަށް ދެމިގެންދާއިރު ހޫނު މޫސުމުގައި 21 ގަޑިއިރަށް ދެމިގެންދެ އެވެ. ހަމައެއާއެކު، އެއަވަށުގެ މޫސުން ފިނިމޫސުމުގައި ކިތަންމެ ގޯހަސް ޖޫން، ޖުލައިއާއި އޯގަސްޓުގައި ފިނިހޫނުމިން އާއްމުކޮށް 30 ޑިގްރީ ސެލްސިއަސް އަށް ވެސް އަރަ އެވެ.\nއެއަވަށުގައި ޒަމާނީ ހިދުމަތްތަކާއި ވަސީލަތްތައް މަދުއިރު ގިނަ އިމާރަތްތަކުގައި ފާހާނާ ހުންނަނީ އިމާރާތުން ބޭރުގަ އެވެ. އެއަވަށަށް ދެލި ލިބުން ބުރޫ އަރައިފި ނަމަ، އިންޖީނުގެއިން ދަރު އަންދަން ފަށަ އެވެ. ސަބަބަކީ އެއަވަށަށް ކަރަންޓު ލިބުން ހުއްޓިއްޖެ ނަމަ، ފަސް ގަޑިއިރު ތެރޭގައި މުޅި އަވަށް ހުއްޓުމަކަށް އައިސް ހުރިހާ ހޮޅިތަކެއް ގަނޑުވެ ރެނދުލާން ފަށާތީ އެވެ.\nއޮޔިމްޔަކޮން އޮންނަނީ އެސަރަހައްދުގެ ވެރިރަށް ކަމަށްވާ ޔަކުޓްސްކްއާ އިން ފުރައިގެން ދެ ދުވަހުން ދަތުރުކޮށްފައި ދެވޭހާ ދުރުގަ އެވެ. ޔަކުޓްސްކް އަކީ ދުނިޔޭގެ ސިޓީތަކުގެ ތެރެއިން އެންމެ ފިނި ފިނިމޫސުން އަންނަ ސިޓީ އެވެ. އެރަށަށް ހިދުމަތްދޭ ދެ އެއާޕޯޓެއް ހަދާފައިވާއިރު، އެރަށުގައި ޔުނިވާސިޓީއަކާއި ސްކޫލުތަކަކާއި ފިލްމު ތިއޭޓަރުތަކަކާއި ދާރުލްއާސާރުތަކެއް ހުރެ އެވެ.\nއޮޔިމްޔަކޮންގެ އިމާރާތެއްގެ ފާހާނާ --\nއޮޔިމްޔަކޮންގައި އުޅޭ އިރު ކޮންމެ ދުވަހަކު ވެސް ދިމާވާ ދަތިތަކުގެ ތެރޭގައި ގަލަން ތަކުގެ ދެލި ގަނޑުވުމާއި ބިއްލޫރިތަށިތައް މީހުންގެ މޫނުގައި ހަރުލުމާއި ބެޓެރިތަކުން ބާރު ދިއުން ފަދަ ދަތިތައް ކުރިމަތިވެ އެވެ. ބުނެވޭ ގޮތުގައި އެއަވަށުގެ ރައްޔިތުން އެމީހުންގެ ކާރުތައް ޖެއްސުމަށްފަހު، އަލުން ނުޖެއްސިދާނެ ކަމުގެ ބިރަށްޓަކައި ކާރުތައް ހުންނަނީ އަބަދުވެސް ޖައްސާފަ އެވެ. ހަމައެއާއެކު، އެރަށަށް ފޯނު ކަވަރޭޖް ލިބުނު ނަމަވެސް، އެހާ ފިނީގައި ފޯނުތަކެއް މަސައްކަތެއް ނުކުރާނެ އެވެ.\nމީގެއިތުރުން ކުރިމަތިވާ ދަތިތަކުގެ ތެރޭގައި މީހުން ވަޅުލުމަށް ދަތިތައް ކުރިމަތިވުން ހިމެނެ އެވެ. އެގޮތުން، މީހުން ވަޅުލުމަށް ތިން ދުވަސް ނަގަ އެވެ. މީހުން ވަޅުލަން ބޭނުންނަމަ، ފުރަތަމަ ޖެހެނީ ބިންގަނޑު ކޮނެވޭ ވަރަށް ބިންގަނޑުގެ ގަނޑުފިލުވާށެވެ. އެގޮތުން، ގަނޑުފިލުވުމަށްޓަކައި އެތައް ގަޑިއިރެއް ވަންދެން އަލިފާންގަނޑެއް ރޯކޮށްފައި ބެހެއްޓުމަށްފަހު ހޫނު އަޅިތައް އެއްފަރާތަކަށް ޖެއްސުމަށްފަހު މަދު އިންޗިކޮޅެއްގެ ފުންމިން ހުންނަ ވަޅުގަނޑެއް ކޮންނަނީ އެވެ. ސަންދޯކެއްގައި މީހަކު ވަޅުލެވޭ ވަރަށް ފުން ވަންދެން މިގޮތަށް ވަޅުކޮންނަމުން ދަނީ އެވެ.\nމިހާރު ދަތުރުތައް ރާވައި ކުންފުނިތަކުން އަންނަނީ އޮޔިމްޔަކޮން އަށް ފަތުރުވެރިން ޒިޔާރަތްކޮށް އެއަވަށުގެ ފިނިކަން ތަޖުރިބާކޮށްލުމުގެ ފުރުސަތު ފަތުރުވެރިންނަށް ދެމުންނެވެ.


Trump "bodu meehakah" vaan Biden govaa lavvaifi | Mihaaru\nއެމެރިކާގެ ނައިބް ރައީސް ޖޯ ބައިޑަން. --ފޮޓޯ:އޭޕީ\n08 ޖެނުއަރީ 2017 - 07:44 1 comment\nބައިޑަންގެ ފާޑު ކިޔުންތައް ޓްރަމްޕަށް އަމާޒުކޮށްފައި މި ވަނީ އެމެރިކާގެ އިންތިޚާބު ރަޝިޔާ އިން ހެކްކުރި ކަމަށް ބުނާ މައްސަލައިގައި އެމެރިކާގެ ޖާސޫސީ އިދާރާތަކަށް ޓްރަމްޕް ފާޑު ވިދާޅުވަމުން ގެންދަވާތީ އެވެ. ބައިޑަން ވިދާޅުވީ ވެރިކަމަށް ވަޑައިގަންނަވާ ބޭފުޅަކު ޖާސޫސީ އިދާރާތަކަށް އިތުބާރު ނުކުރުމަކީ މޮޔަ ކަމެއް ކަމަށެވެ.\n"ޖާސޫސީ އިދާރާތަކާއި ދިފާއީ މުއައްސަސާތަކުގެ އަޑު ރައީސް ނާއްސަވާ، އެ ތަން ތަނަށް އިތުބާރު ނުކުރެއްވުމަކީ ވަރަށް މޮޔަ ކަމެއް. ޖާސޫސީ އިދާރާތަކަށް ވުރެ ގިނަ މައުލޫމާތު އެނގޭ ކަމަށް އަމިއްލަ އަށް ބުނުމަކީ ޕްރޮފެސަރަށް ވުރެ ތިމާ މޮޅު ކަމަށް ބުނުން ކަހަލަ ކަމެއް،" ޕީބީއެސް ނެޓްވޯކަށް ދެއްވި އިންޓަވިއުއެއްގައި ޓްރަމްޕް ވިދާޅުވި އެވެ.\nޓްވިޓާ މެދުވެރިކޮށް ޓްރަމްޕް ދެއްވާ ހަމަލާތަކުގެ ހިޔާލަކީ ކޮބައިތޯ ސުވާލު ކުރުމުން ބައިޑަން ވިދާޅުވީ އޭނާގެ ނަސޭހަތީ ޓްރަމްޕް "ބޮޑު މީހަކަށްވުން" ކަމަށެވެ.\nބައިޑަން ވިދާޅުވީ އެމެރިކާގެ އިންތިޚާބު ރަޝިޔާ އިން ހެކްކޮށްފައިވާ މައްސަލައާ ގުޅޭ ގޮތުން ޖާސޫސީ އިދާރާތަކުން ތައްޔާރުކުރި ރިޕޯޓް އޭނާ ވެސް ބައްލަވާފައިވާ ކަމަށެވެ. އަދި ރަޝިޔާ އިން އިންތިޚާބު ހެކްކޮށްފައިވާކަން ސާފުކޮށް އެ ރިޕޯޓުގައިވާ ކަމަށެވެ.\nސެނެޓުގެ އާމްޑް ސާވިސަސް ކޮމިޓީގައި ވާހަކަ ދައްކަވަމުން ޑިރެކްޓާ އޮފް ނޭޝަނަލް އިންޓަލިޖެންސް ޖެނެރަލް ޖޭމްސް ކްލެޕާ ވިދާޅުވެފައި ވަނީ އިންތިޚާބު ހެކް ކުރުމަށް އަމުރުކޮށްފައި ވަނީ ރަޝިޔާގެ ރައީސް ލަޑިމިއާ ޕުޓިން ކަމަށެވެ. އިންތިޚާބު ހެކް ކުރި މައްސަލާގައި ރައީސް ބަރަކް އޮބާމާ މިދިޔަ ހަފުތާގައި ވަނީ ރަޝިޔާއާ ދެކޮޅަށް ފިޔަވަޅު އަޅައިފަ އެވެ. އޭގެ ތެރޭގައި ރަޝިޔާގެ 35 ޑިޕްލޮމެޓުން އެމެރިކާ އިން ފޮނުވާލުން ވެސް ހިމެނެ އެވެ.


ވެސަލް ކްރޫ ( ފަޅުވެރިން )\nފޫޑް އެލަވަންސްގެ ގޮތުގައި މަހަކު 3,000 ރުފިޔާ\nއޮޕަރޭޝަންސް / ކ. މާލެ އަދި ރ. ވަންދޫ\nވޭސްޓް މެނޭޖްމެންޓް ކޯޕަރޭޝަން ލިމިޓެޑް (ވެމްކޯ)\nފަޅުވެރިކަމުގެ ކޯސް ލެވެލް 1 ފުރިހަމަކޮށްފައިވުން.\nދިވެހި ރާއްޖޭގެ ކަނޑުގެ ސަރަހައްދަށް އަހުލުވެރި ފަރާތެއް ކަމުގައިވުން.\nކަނޑު ދަތުރުފަތުރާއި ގުޅުންހުރި ޤާނޫނާއި ޤަވާއިދުތަކަށް އަހުލުވެރި ފަރާތެއް ކަމުގައިވުން.\nފުރާދުއްވާ އުޅަނދު ފަހަރުގެ ސެކިއުރިޓީ އަދި ސޭފްޓީއަށް އަހުލުވެރި ފަރާތެއްކަމުގައިވުން\nއަމިއްލައަށް އިސްނަގައިގެން މަސައްކަތްކުރުމުގެ ޤާބިލުކަން ލިބިފައިވުމާއި މަޝްރޫޢުގެ އަމާޒުތައް ހާސިލުކުރެވޭނެ ފަރާތަކަށްވުން؛\nދިވެހިބަހުން ފަރިތަކޮށް މުޢާމަލާތްކުރަން އެނގުމާއި، ޓީމެއް ގޮވައިގެން މަސައްކަތްކުރުމުގެ ޤާބިލުކަން ލިބިފައިވުން.\nގިނަވަގުތު މަސައްކަތްކުރެވޭނެ އަދި ރަށުން ބޭރުގައި މަސައްކަތްކުރެވޭނެ ފަދަ މީހެއްކަމުގައިވުން.\nމަޤާމުގެ މަސްއޫލިއްޔަތު އަދާކުރެވޭފަދަ ޞިއްޙަތެއްގައިހުރި މީހަކުކަމުގައިވުން\nކުންފުނިން ކުރަންޖެހޭ ދަތުރުތައް ކުރުމާއި އެއް ސައިޓުން އަނެއް ސައިޓަށް ބޭނުންވާ ތަކެއްޗާއި ވަސީލަތްތައް ގެންގޮސް ގެނެސްދިނުމުގައި ކެޕްޓަނުގެ އިރުޝާދާއި އެއްގޮތަށް އެހީތެރިކަން ފޯރުކޮއްދިނުން.\nއުޅަނދަށް ބޭނުންވާ މަރާމާތުތައް ކުރުމާއި މަރާމާތު ކުރުމުގެ ކުރިން އުޅަނދަށް ލިބިފައިވާ ގެއްލުން ރިޕޯޓްކުރުމާއި އަދި މަރާމާތައް ބޭނުންވާ ހުއްދަ ހޯދައި އަދި މިފަދަ މަސައްކަތްތައް ކެޕްޓަނުގެ ލަފާގެމަތިން ކުރުން.\nދަތުރުމަތީގަޔާއި އަދި ފަޅުގައި އޮންނަ ވަގުތު ތަކުގައި އުޅަނދުގެ ސަލާމަތާއި ރައްކާތެރިކަން ޔަޤީންކޮއް އުޅަނދު ސާފުކޮށް ބެލެހެއްޓުން.\nދަތުރު ފަތުރުކުރުމުގައްޔާއި އަދި ފަޅުގައި އޮންނަ ވަގުތުތަކުގައި އުނޅަދަށް ލިބޭ ގެއްލުންތައް ބެލުމާއި އަދި އެކަންތައްތައް އުޅަނދުގެ ކެޕްޓަނަށް ރިޕޯޓްކުރުން.\nއުޅަނދަށް ބޭނުންވާ ތެލާއި އެހެނިހެން ވަސީލަތްތައް ހޯދުމުގައްޔާއި އަދި އުޅަނދުގެ ސްޓޮކް ބެލެހެއްޓުމުގައި ކެޕްޓަނަށް އެހީތެރިކަން ފޯރުކޮއްދިނުން.\nއުޅަނދުގައި ހުންނަށް ލާޒިމުކުރާ ސޭފްޓީ އަދި ސެކިއުރިޓީ ވަސީލަތްތައް، ދަތުރުގެ ކުރިން ހަމަޔަށް ހުރިތޯ ޔަގީންކޮއް މައްސަލައެއް އުޅޭނަމަ ކެޕްޓަނައް ރިޕޯރޓްކުރުން.\nރާއްޖޭގައި ހެދިފައިވާ ކަނޑުމަތީ އުޅަނދުފަހަރު ދުއްވުމާއި ގުޅުންހުރި ޤާނޫނު ތަކާއި ޤަވާއިދުތަކަށް އިޙްތިރާމްކޮށް ޢަމަލުކުރުން.\nމީގެ އިތުރުން ކުންފުނިންރާވައި ހިންގާ ހަރަކާތްތަކުގައި ބައިވެރިވުން.\nކުންފުނީގެ ހިންގުން ހަރުދަނާކުރުމަށް ކުރެވޭ މަސައްކަތުގައި އެހީތެރިކަން ފޯރުކޮށްދިނުން.\nކުންފުނީގެ މަޤްޞަދުތައް ހާސިލުކުރުމަށް އޮފީހުގެ އެހެނިނިހެން ޑިޕާރޓްމަންޓްތަކާއި ގުޅިގެން މަސައްކަތްކުރުން.\n2019 ނޮވެމްބަރ 10 ވާ އާދިއްތަ ދުވަހުގެ މެންދުރު 12:00 ގެ ކުރިން، ވޭސްޓް މެނޭޖްމެންޓް ކޯޕަރޭޝަން ލިމިޓެޑް (ވެމްކޯ) ގެ މައި އޮފީހަށް (މއ. ޖަންބުގަސްދޮށުގެ،2ވަނަ ފަންގިފިލާ) ފޯމް ހުށަހެޅުއްވުން އެދެމެވެ.\n- އިންޓަރވިއުއާއި އިމްތިޙާނުކުރުން 2019 ނޮވެމްބަރ މަސްތެރޭގައި ކުރިއަށް ގެންދެވޭނެއެވެ.\n03 ރަބީޢުލް އައްވަލް 1441\nސުންގަޑި: 10 ނޮވެންބަރު 2019 1200


Ifilm ge Biruveri Vaahaka dhiraagu tv ah\nއައިފިލްމުގެ ބިރުވެރި ވާހަކަ ދިރާގު ޓީވީގައި ޕްރިމިއާ ކޮށްފި އެވެ.\nދިވެހި ގިނަ އަމިއްލަ އުފެއްދުންތަކަށް ފުރުސަތު ފަހިކޮށްދެމުން ގެންދާ ދިރާގުން ބުނީ "ބިރުވެރި ވާހަކަ" އަކީ އާދަޔާ ހިލާފު ބިރުވެރި ސީރީޒް އެކެވެ. ސީރީޒް ތައްޔާރުކޮށްފައިވަނީ ރާއްޖޭގެ ދިވެހި އޯޑިއެންސަަށް ޝައުގުވެރިވާނެ ސިފަތައް ހިމަނައިގެންނެވެ.\nއައިފިލްމްސްގެ ސީއީއޯ އިލްޔާސް ވަހީދު ވިދާޅުވެފައިވާ ގޮތުން ބިރުވެރި ވާހަކަ އަކީ އައިފިލްމްސް އިން ގެނެސްދިން ފުރަތަމަ ސީރީޒެވެ. އަދި މި ސީރީޒް އަކީ ގިނަ ބަޔަކު ޝައުގުވެރިވާނެ ސީރީޒްއަކަށް ވާނެ ކަމަށް ވިދާޅުވި އެވެ.\nދިރާގު ޓީވީގެ ޕްރޮޮޑަކްޓު މެނޭޖަރު ހަސާން ހުސްނީ ވިދާޅުވީ ކޮވިޑް-19 އަށްފަހު ދިމާވި ގޮންޖެހުންތަކަށްފަހު މިފަދަ ސީޒީޒްއެއް ފެއްޓުމަކީ ލިބިގެންދާ އުފަލެކެވެ. އަދި މިއީ ކަސްޓަމަރުންނަށް ލިބިގެންދާނެ އުފަލަށްވާނެ ކަމަށް އޭނާ ވިދާޅުވި އެވެ.\nރާއްޖޭގެ އެންމެ ބޮޑު އެއް ނެޓްވޯކުންދޭ ޓީވީގެ ހިދުމަތް މެދުވެރިކޮށް އަމިއްލަ ގިނަ އުފެއްދުންތަކެއް މިހާރުވެސް ދައްކަ އެވެ.


ތިލައުތުރު އުއްތަމަ އަރުތަވެރިންގެ އިނާމް ދިނުމުގެ ހަފުލާ\nތިލައުތުރު އެވޯޑް ޚަބަރު\nNovember 23, 2019 November 26, 2019 admin\nތިލަދުންމަތީ އުތުރުބުރީ އަތޮޅު ކައުންސިލުން ދެއްވަމުން އަންނަ ތިލައުތުރު އުއްތަމަ އަރުތަވެރިންގެ އިނާމް ދިނުމުގެ ރަސްމިއްޔާތު ބާއްވައިފިއެވެ. މި ފަހަރު މި ރަސްމިއްޔާތު ބާއްވައިފައިވަނީ އެހެން އަހަރު އަހަރާ ތަފާތުކޮށް ހަފުލާއެއްގެ ގޮތުގައެވެ. ހއ. އަތޮޅު ތަޢުލީމީ މަރުކަޒުގެ ހޯލްގައި ބޭއްވުނު މި ހަފްލާ ޝަރަފުވެރި ކޮށްދެއްވީ ދިވެހިރާއްޖޭގެ ނާއިބު ރައީސް އޮންރަބްލް ފައިސަލް ނަސީމެވެ.\n23 ނޮވެމްބަރ 2019 ވަނަ ދުވަހުގެރޭ ބޭއްވުނު މި ޙަފުލާގައި ހއ. އަތޮޅު ރަށްރަށުގެ ކައުންސިލްތަކުގެ ރައީސުންނާއި ޒިންމާދާރު ވެރިންގެ އިތުރުން ދިއްދޫގައި ހުރި ސަރުކާރު އޮފީސްތަކާއި ކުންފުނިތަކުގެ އިސްވެރިން ބައިވެރިވެ ވަޑައިގެންނެވިއެވެ.\nތިލައުތުރު އުއްތަމަ އަރުތަވެރިންގެ އިނާމަކީ އެކި ދާއިރާތަކުން އަތޮޅަށް ރީތިނަމާއި ޝަރަފް ހޯދައި ދިނުމާއި، ހިންގުމުގެ ދާއިރާއާއި، ތަޢުލީމީ ދާއިރާއިން މަތީދަރަޖަ ހޯދާ ފަރާތްކަށް ހިތްވަރު ދިނުމުގެ ގޮތުން އަތޮޅު ކައުންސިލުން ދެމުންއަންނަ އިނާމެކެވެ. މިއަހަރު އެކި ދާއިރާތަކުން އިނާމް ހާސިލްކޮށްފައިވާ 34 ފަރާތަކަށާއި ހިންގުމުގެ ދާއިރާއިން ރަށު ކައުންސިލަކަށް އިނާމު ލިބިގެން ދިޔައެވެ.\nމަތީދަރަޖަ ހޯދާ ފަރާތްތަކަށް ކައުންސިލުން ދެވޭ ޚާއްސަ އިނާމް ހާސިލްކޮށްފައިވަނީ މަތީ ސާނަވީބައިން ދުނިޔޭގެ ފެންވަރުގައި އެއްވަނަ ހޯދާފައިވާ ފަރާތަކަށާއި މުޅިރާއްޖެއިން އެއްވަނަ ހޯދާފައިވާ ފަރާތްތަކަށެވެ. މި ގިންތިން ދުނިޔޭގެ ފެންވަރުގައި އެއްވަނަ ހޯދާފައިވަނީ ހއ. އުލިގަމު މާޒު ޒަޔާން ސަޢުދުﷲ އެވެ. މިނާ ހޮވިފައިވަނީ 2018 ވަނަ އަހަރު ބޭއްވި ސާނަވީ އިމްތިހާނުގެ މުޅި ދުނިޔެއިން ހިސާބުން އެއްވަނަ ލިބިގެންނެވެ. މި ގިންތިން މުޅި ރާއްޖެއިން އެއްވަނަ ހޯދަފައިވަނީ ހއ. ތުރާކުނު ބަހާރުގޭ ފާތިމަތު ޝަމްހާއެވެ. މީނާ ހޮވިފައިވަނީ 2018 ވަނަ އަހަރު ބޭއްވި މަތީ ސާނަވީ އިމްތިހާނުން މުޅި ރާއްޖެއިން ކެމިސްޓްރީން އެއްވަނަ ލިބިގެންނެވެ.\nމިގިންތިން އިނާމު ޙާސިލްކޮށްފައިވާ ތިންވަނަ ފަރާތަކީ ހއ. ކެލާ ނިވައިދަށުގޭ ޚާދީޖާ ލީޒާއެވެ. މިނާއަކީ 2015 ވަނަ އަހަރުން ފެށިގެން 2017 ވަނައަހަރަށް ވިލާ ކޮލެޖުން ހިންގި މާރސްޓަރ އޮފް ޝަރިޢާ ކޯހުން އެއްވަނަ ހޯދާފައިވާ މީހެކެވެ. ހިންގުންތެރިކަމުގެ ގިންތިން2ވަނަ ޙާސިލްކުރައްވާފައިވަނީ ހއ. މާރަންދޫ ކައުންސިލްގެ އިދާރާއެވެ.\nމީގެއިތުރުން 2018 ވަނަ އަހަރު ބޭއްވުނު ސާނަވީ އިމްތިހާނުން މުޅިރާއްޖެއިން ތިންވަނަ ހާސިލްކުރައްވާފައިވާ، ހއ. އިހަވަންދޫ ހިޔަލީގޭ ޒަހާ ޒާހިރުއާއި، ހއ. މާރަންދޫ ކަސްތޫރިގޭ މަލާހާ މުޙައްމަދާއި، ހއ. ހޯރަފުށީ މުތީ މުޙައްމަދު ފާއިޒު ފަތުހުﷲ އާއި، ހއ. ހޯރަފުށީ ބޮންތި މުޙައްމަދު ރަޒާން އަޙުމަދާއި، ހއ. ހޯރަފުށީ މާދޫނި ސަޖުވާ އަޙުމަދާއި، މި ގިންތިން މުޅި ރާއްޖެއިން ދެވަނަ ވަނަ ހޯދާފައިވާ، ހއ. ތުރާކުނު ގުލްދަމްގޭ ފާތުމަތު ޝައިޚާ ޢަލީއާއި، ހއ. އުލިގަން މާޒް ޒަޔާން ސަޢުދުﷲ އާއި، މި ގިންތިން މުޅި ރާއްޖޭއިން އެއްވަނަ ހޯދާފައިވާ، ހއ. ކެލާ ފުރުއްމާގޭ ޙަސަން ވިޝާހުއަށް އިނާމު ލިބިވަޑައިގެންފައި ވެއެވެ.\n2018 ވަނަ އަހަރު ބޭއްވުނު މަތީ ސާނަވީ އިމްތިހާނުން މުޅި ރާއްޖެއިން ތިންވަނަ ހާސިލްކޮށްފައިވާ، ހއ. ތުރާކުނު އާބަހާރުގޭ މަރިޔަމް ސާލިޔާ އާއި، ހއ. ފިއްލަދޫ މުނިޔާ އާމިނަތު ސައިހާ އާއި، ހއ. ހޯރަފުށީ އަލިރެސް މާރިޔަމް އީމާ ޢަލީއާއި، ހއ. ތަކަންދޫ ރަތްވިލާގޭ މަރިޔަމް ޢަބްދުލްވާ ޙިދާއި، ހއ. އުތީމު އަންސާނާ ފާތިމަތު ހަމްދާ އާއި، ހއ. ވަށަފަރު ވައިޓްސިގްނަލް ޙައްވާ ނަޖުލާ އާއި، މިގިންތިން މުޅި ރާއްޖެއިން ދެވަނަ ހޯދާފައިވާ، ހއ. އިހަވަންދޫ އަރާވިލާ އާމިނަތު ސަމްހާ އާއި، ހއ. ކެލާ ކުރިކީލަގޭ ޢާއިޝަތު ސަރާ އާއި، ހއ. ކެލާ ފުރުއްމާގޭ މުޙައްމަދު ވިޝާލާއި، ހއ. ތަކަންދޫ ފީރޯޒްގޭ ޙައްވާ ޝާމިލާ އާއި، ހއ. ފިއްލަދޫ ހުދުފިނިފެންމާގޭ އާމިނަތު ނަދާ ހިމެނެއެވެ.\n2017 ވަނަ އަހަރު ބޭއްވުނު މަތީ ސާނަވީ އިމްތިހާނުން މުޅި ރާއްޖެއިން އެއްވަނަ ހޯދާފައިވާ، ހއ. އިހަވަންދޫ މަންޒަރުގޭ އާމިނަތު ޚާތޫންއާއި، ހއ. ތުރާކުނު ބަހާރުގޭ ފާތިމަތު ޝަމްހާ އާއި، ހއ. ވަށަފަރު ފަހާގޭ އިބްރާހީމް މުއިއްޒުއާއި، ހއ. އިހަވަންދޫ ނަލަހިޔާގޭ އިބްރާހީމް ވަޙީދާއި، ހއ. ބާރަށު ސިންދުބާދުގޭ ޣައްސާނަތު ޢަބްދުލްވައްހާބާއި، ހއ. ތަކަންދޫ ގްރީންވިލާ ނަޝްވާ މުޙައްމަދު ޝަރީފް ހިމެއެވެ.\nމިއީ ތިލައުތުރު އުއްތަމަ އަރުތަވެރިންނަށް އިނާމު ދެވޭ ހަތަރުވަނަ ފަހަރެވެ.\n← ތިލައުތުރު އެވޯރޑް ދިނުން 2019\nތިންވަނަ ދައުރުގެ 131 ވަނަ ބައްދަލުވުން →\nއެއްގަމުގައި ދުއްވާ އިންޖީނުލީ އުޅަނދު ދުއްވުމުގެ ލައިސަންސް ދޫކުރުން


Mirashah kodhdhinee keeh ? | Bithufangi\nމިއީ ވަރަށް ގިނަފަހަރަށް ހިތަށްއަރާނޭ ސުވާލެކެވެ. މަށާ މަގޭ ރަށައް މިހާރު ވެރިކަމުގައި ހުރި ކާމިނީގޭ ޔާމީން އަބްދުލްﷲ ޔާމީން އަބްދުލް ޤައްޔޫމް ކޮއްދިނީ ކޮންކަމެއްތޯއެވެ؟ ޝައުޤުވެރި ސުވާލެކެވެ. އެހެންކަމުން ޝައުޤުވެރި މި ޖަވާބުވެސް އަހާލާށެވެ.\nތިޔަ ދުއްވާލާ ހިތްގައިމު މަގު ތަކުގެ މަތިން ފުރަތަމަ ހިޔާލުކޮއްލައްވާށެވެ. އަތޮޅުތެރޭގެ9ރަށެއްގެ މަގުތައް ޒަމާނީ ފެންވަރަށް ވަނީ ހަދައި ނިންމައިފައެވެ. ހިތްގައިމު ތޯއެވެ؟ 13 ރަށެއްގެ މަގުތައް ޒަމާނީ ފެންވަރަށް ހެދުމުގެ މަސައްކަތް ރައީސް ޔާމީންގެ ވެރިކަމުގައި އެގެންދަވަނީ ކުރަށްވަމުންއެވެ. މިކަމަށް އެކަނިވެސް ސަރުކާރުން 760 މިލިޔަން ރުފިޔާ ޚަރަދުކުރައްވަމުން ގެންދަވާއިރު، މިއަހަރު އެކަނިވެސް 13 ރަށެއްގެ މަގުހެދުމުގެ މަސައްކަތް ނިންމާލެވޭނެއެވެ.\nމިއީ މޫސުން ގޯސްދުވަސްވަރެކެވެ. އެހެނަސް އޮޑިދީނިފަހަރު " ވާ " ކަނޑާގެން ގޮސްދާނެތީ ހާސްވާކަށް ނުޖެހެއެވެ. 2017 ވަނަ އަހަރު އެކަނިވެސް 50 ރަށެއްގެ ބަނދަރު ހަދައި ދެއްވާފައިވާއިރު، މިހިނގާ 2018 ވަނަ އަހަރު އެކަނިވެސް އިތުރު 30 ބަނދަރެއް ނިމިގެން ދާނެއެވެ.\nމީގެ އިތުރުން 88 ރަށެއްގެ ލަފާފުރުމުގެ ދަތިކަން ހައްލުކޮށްދެވާފައި ވާއިރު މިއަހަރު 118 ރަށެއްގެ ލަފާފުރުމުގެ ދަތިކަން ހައްލުކޮށްދެވިގެން ދާނެއެވެ. އަދި 8 ރަށެއްގެ ޖެޓީގެ މަސައްކަތް ކުރެވެމުން ދާއިރު 1 ރަށުގެ މަސައްކަތް ވަނީ ނިންމާލާފައެވެ. މިކަމައް އެކަނިވެސް 64 މިލިޔަން ރުފިޔާ ހަރަދުވެގެން ދާނެއެވެ.\nރަށުގައި ބިންނެތިގެން ގެވަޅު ނުލިބިފައިތިބި މީހުން އަވަހަށް އިންނަން ފޯމުލާށެވެ. މިހާރު މީހުންނާ ނީދެވެގެން މަޑުކުރަން އެއްވެސް އުޒުރެއް ނެތެވެ. ސަރުކާރުން މިވަނީ 14 ރަށެއްގެ ބިންހިއްކުމަށް 103 ބިލިޔަން ރުފިޔާ ހަރަދުކުރަށްވާފައެވެ.\nއަދި 11 ރަށެއްގެ ހިއްކި ސަރަހައްދުގައި ބޮޑުހިލަ ޖެހުމަށް 422 މިލިޔަން ރުފިޔާ ވަނީ ޚަރަދުކުރަށްވާފައެވެ. އެހެންވީއިރު ކަންބޮޑުވާނެ ކަމެއް ނެތްތާއެވެ.\nނަރުދަމާ އަކީ ޒަމާނުންސުރެ އެކަމުގެ ޝަކުވާ ބޮޑު އެއް މައްސަލައެވެ. ރައީސް ޔާމީންގެ ސަރުކާރުން މިކަމަށްވެސް ގެންދަވަނީ ފުރިހަމަ ހައްލެއް ހޯއްދަވާ ދެއްވަމުން އެވެ. އެގޮތުން 21 ރަށެއްގައި ނަރުދަމާ ޤާއިމުކޮއްދިނުމުގެ މަސައްކަތް ސަރުކާރުންވަނީ ނިންމާލާފައެވެ. އަދި މި އަހަރު އެކަނިވެސް 42 ރަށެއްގެ ނަރުދަމާ ޤާއިމްކޮއް ދެވިގެން ދާނެއެވެ. މިއާއިއެކު ރާއްޖޭގެ 75 އިންސައްތަ ރައްތަކުގައި ނަރުދަމާ ޤާއިމުކޮއް ނިމުނީއެވެ.\nރާއްޖޭގެ އެކިއެކި ރަށްރަށުގައި އޮފީސްތައް ހިންގުމަށް ދަތިވެފައިވާތީވެ، ރައީސް ޔާމީންގެ ސަރުކާރުން ވަނީ ކައުންސިލާއި ކޯޓު ހިންގުން ފަދަ ކަންކަމަށް 25 އިމާރާތެއް އަޅައިދެވާފައެވެ. މިހިސާބުން ނިއްމާލީ އެއް ނޫނެވެ. ރާއްޖޭގެ ހުރިހާ އަތޮޅެއްގައި، ސީއެމްބިއުލާންސްގެ ޚިދުމަތް ވަނީ ތަޢާރުފު ކުރެވިފައެވެ.\nމީގެ އިތުރުން 24 ސީއެމްބިއުލަންސް ޚިދުމަތަށް ނެރެފައިވާއިރު، މިކަމަށް 36,032,786.14 ރުފިޔާ ހަރަދު ކޮއްފައިވެއެވެ. އަދި ރާއްޖޭގެ މީހުންދިރިއުޅޭ ކޮންމެ ރަށެއްގައި އެސްޓިއޯ ބޭސްފިހާރައެއްގެ ހިދުމަތްދޭން ވަނީ ފަށާފައެވެ. މިއީ ދިވެހިންނަށް ރައީސް ޔާމީން ހޯއްދަވައިދިން އަގުނުކުރެވޭފަދަ ފަސޭހަކަމެކެވެ.\nމީގެ ކުރިން ވާލަ ގޮރު ބޮއިގެން އުޅުނު ދިވެހިންނަށް ސާފު ބޯފެނުގެ މީރުކަން ހޯއްދަވައިދިނީ ރައީސް ޔާމީން އޭ ބުނުމުން ދޮގަކަށް ނުވާނެއެވެ. ވޭތުވެދިޔަ4އަހަރުދުވަހު ސަރުކާރުންވަނީ 22 ރަށެއްގައި ޒަމާނީ ފެންވަރުގެ ފެނުގެ ނިޒާމެއް ގާއިމުކޮއްދެއްވާފައެވެ.\nއަދި މިހިނގާ 2018 ވަނަ އަހަރު އިތުރު 24 ރަށެއްގެ ފެނުގެ ނިޒާމު ޤާއިމްކުރެވިގެން ދާނެއެވެ.\nސަރުކާރުން ފެނުގެ ނިޒާމަށް ގެންނެވި އެންމެ ބޮޑު އެއް އިންގިލާބު ގެނެސްދެއްވާފައިވަނީ 2018 ވަނަ އަހަރެވެ. އެއީ2018 ވަނަ އަހަރުގެ މާރިޗު މަހުން ފެށިގެން މާލެ އާއި އަތޮޅު ތެރޭގައި ފެނުގެ އަގު އެއްހަމަ ކޮއްދެއްވުމެވެ.\nއިރުވައި މޫސުމަކީ އާމުގޮތެއްގައި ރާއްޖޭގެ ބައެއް ރައްތަށް ފެނަށް ޖެހޭ ދުވަސްވަރެކެވެ. އެކަމަށްވެސް ސަރުކާރުން ގެންދަވަނީ ވިސްނަވަމުންއެވެ. އެގޮތުން ފާއިތުވި4އަހަރު ދުވަހު 29 ރަށެއްގައި ފެން ރައްކާކުރެވޭނެ ވަސީލަތް ޤާއިމްކޮއްދެއްވާފައި ވާއިރު މިއަހަރު 86 ރަށެއްގައި މި ނިޒާމު ގާއިމު ކުރެވިގެން ދާނެއެވެ.\nދިވެހި ޒުވާނުންނަކީ މިސަރުކާރުން އެންމެ ބޮޑު އިސްކަމެއްދޭ އެއް ބައެވެ. ޒުވާން ކުޅުންތެރިން ބައިނަލްއަޤްވާމީ ފެންވަރަށް ތަމްރީނު ކުރުމަކީ މި ސަރުކާރުން ނުހަނު އިސްކަމެއްދޭ ކަމެކެވެ. އެކަމުގެ ނަތީޖާއެއްގެ ގޮތުން ދުނިޔޭގެ ފެންވަރުގެ 10 ރަންމެޑައްޔާއި5ސިލްވާރ މެޑައްޔާއި 16 ލޯ މެޑަލް ޒުވާން ކުޅުންތެރިން ވަނީ ރާއްޖެއަށް ހޯދައިދީފައެވެ. ޒުވާނުންނަށް ޤާއިމްކޮއްދެއްވާ ސްޕޯޓްސް އެރީނާތަކުގެ ތެރެއިން 380 އެރީނާއެއްގެ މަސައްކަތް ވަނީ ފައްޓަވާފައެވެ.\nއަދި ބައިނަލްއަޤުވާމީ ފުޓްބޯޅަ އެކަޑަމީއެއް މިއަހަރު ރާއްޖޭގައި ހުޅުވިގެން ދާނެއެވެ. އެހެންކަމުން ދިވެހި " މެސީ " އާއި " ރޮނާލްޑޯ " ފެނުން ދެންއޮތީ ދުރަކު ނޫނެވެ.\nރާއްޖޭގެ ތަރައްޤީގެ ކުރިމަގަށް މާލެ އަތޮޅުގެ 27 ފަޅެއް ތަރައްޤި ކުރުމަށް ދޫކުރެވިފައިވާއިރު، މި އަހަރު5ފަޅެއް ފަތުރުވެރިކަމުގެ ދާއިރާއިން ތަރައްޤީ ކުރެވިގެން ދާނެއެވެ. އަދި ކުރިޔަށްއޮތް5އަހަރު 1.6 ބިލިޔަން ޑޮލަރުގެ އިންވެސްޓްމަންޓް ފަތުރުވެރިކަމުގެ ދާއިރާގައި ކުރާގޮތަށް 50 އިންވެސްޓްމެންޓް އެއް ވަނީ ރަޖިސްޓްރީ ކޮއްދެވިފައިވެއެވެ.\nރައީސް ޔާމީން ރިޔާސީ އިންތިހާބުގައި ވެވަޑައިގަތް އެންމެ ބޮޑު ވައުދު ކަމުގައިވާ ޒުވާނުންނަށް ވަޒީފާގެ ފުރުސަތު ހޯއްދަވައި ދެއްވުމުގެ ވައުދުގެ ދަށުން މިހާތަނަށް 76000 ވަޒީފާ އުފައްދަވައިފައިވާއިރު، މިއަހަރު އެކަނިވެސް 47000 ވަޒީފާ ގެ ފުރުސަތު އުފެދިގެން ދާނެއެވެ.\nމީގެ އިތުރުން ފަތުރުވެރިކަމުގެ ދާއިރާގައި އަލަށް ހުޅުވޭ ދެ ހޮޓަލާއެކު އެނދުގެ އަދަދު 5300 އަށް އިތުރުވެގެން ދާއިރު މިއަހަރު އެކަނިވެސް މުޅިން އަލަށް 24 ރިސޯޓެއް ރާއްޖޭގައި ހުޅުވިގެން ދާނެއެވެ.\nއަދި 2017 ވަނަ އަހަރު ފަތުރުވެރިން އައި އަދަދު ވަނީ 8 އިންސައްތަޔަށް އިތުރުވެފައިވާއިރު، މި އަދަދާއެކު އިގްތިޞޯދީ ދުވެލި ވަނީ 6.2 އިން 6.9 އަށް ކުރިޔަށް ޖެހިފައެވެ.\nMay 24, 2018 by ޕަޕަޓޭ Reply\nޔަގީންީ ތިޔަ ހުރިހާ ކަމެއް ތިޔަ ކޮށްދިން މީހަކު ކޮށްދިނީ ހަމަހިލޭ ސާބަހަށް އެމީހާގެ އަމިއްލަ ލާރީގަ އަމިއްލަ ޚަރަދުގަ އަމިއްލަ މީހުންލައްވަ މަސައްކަތް ކުރުވައިގެން. އަދި ނުވިތާކަށް އެކަންކަމަށް ކުރި ޚަރަދުގެ ދެގުނަ އެރަށެއްގެ ނަމުގަ ޖަހައިގެން ނަގާ އެމީހާގެ އަމިއްލަ ޖީބަސް ކަޅާ ކޮށްގެން. އެހެންވީމާ ކުރިޔަށް އޮތް އިތުރު ފަސް އަހަރަށް ހަމަޖެހޭނީ ބަހައްޓާން އެމީހާ ހަމަ ބަހައްޓާނަން.\nMay 25, 2018 by ާަިރަސްތަ Reply\nމިމަންޒަރު ފެނުނުމުން ހިތައް ތަދުވާަތި ވެރިކަމާަ ހޭެބަލިވަނީި 2018 ޔާަމީިނު ވެކަމަާަ ހަވާަލު ވާަނެ 100 ﷲ ގެ މިންވަރުފުޅުން\nMay 25, 2018 by ާދަނޑަހިލު Reply


ބޮސް 1 – Esfiya\nހިތާމަ ދީނީ ލޯބި 1 week ago\nގދ. ވާދޫ ގޮޑުދޮށަށްް ބީއްސަމުންދާ ހުދު ފޮނު ރާޅުތައް އޭގެ ވާޖިބް އަދާކުރަމުން ދެއެވެ. ހުދު ބޯކިރު ފަދަ އެހިމުން ދޮންވެލި ގަނޑުގައި އެރާޅުތައްވެސް ބޮސް ދެމުން ދިޔައީ އެފަދަ ދެވަނަ ފުރުސަތަކަށް އެދޭހާލުގައެވެ. ޖެހެމުން ދިޔަ މަޑުމަޑު ވައިރޯޅީގެ ސަބަބުން ހިތްތަކަށް ހަމަޖެހުން ގެނުވައިދޭނެކަން ގައިމެވެ. ކަނޑުގެ ލޮނުގަނޑުން ކައިވަތެއްހާ މައްޗަށް އަރަފައިވާ އިރުގެ ސަބަބުން ފަޒާޔަށް އެތަކެއް ކުލަތަކެއް އަރާ ފައިބަމުން ދިޔައެވެ.\nއެރީތި މަންޒަރަށް ނަޒަރު ހުސްކޮއްލައިގެން ހުރި ޝަވާ ގެ ލޮލުން ކަރުނައިގެ މުތީތައް އޭގެ މަޤާމް ދޫކޮށް އެރީތި ކޯތާފަތުގައި ބޮސް ދެމުންގޮސް ދަތްދޮޅިން ތިރިޔަށް އޮބެމުން ދާއިރު ފެންނަ މީހެއްގެ ހިތްވެސް ހަމްދަރުދީއިން ފުރޭނެކަން ގައިމެވެ. ދޮންނޫނަސް އޮމާން ހަންގަޑެއްގެ ވެރި އެ އަންހެންކުއްޖާ އަކީ ބަލާބެލުމައް ރީތި ކުއްޖެކެވެ. އިސްކޮޅާ އެއްވަރުގެ ލޫޅާފަތި ހަށިގަނޑެއް ލިބިފައިވީ ނަމަވެސް ލައިފައިވާ ކަޅު ޖިލްބާބްގެ ސަބަބުން އެކަން ލޯތަކަށް ވަނީ ފޮރުވިފައެވެ. ހަމަ އެކުލައިން އަޅާފައިވާ ބޮޑު ޝޯލްގެ ސަބަބުން އެމޫނުގެ ނަލަކަން އިތުރުހެން ހީވެއެވެ. އިރު އޭގެ ވާޖިބް އަދާކޮށް ކަނޑުގެ ލޮނުގަނޑާ ނިވާވެލީ ހަނދަށް ތަންދެމުންހެން ހީވެއެވެ. ޖައްވައް އަނދިރިކަން އަތްގަދަކުރަމުން ދިޔައިރު ހިދެއް ހިދަކަށް ވައިރޯޅި ދިޔައީ ބާރުވަމުންނެވެ. ކަނޑުގެ ލޮނުގަނޑައް ނަޒަރު ހުއްޓާލައިގެން ހުރި ޝަވާގެ ހޭވެރިކަން ވެގެން ދިޔައީ ފަޒާގައި ގުގުމާލި ބަންގީގެ ކީރިތި މޫރިތި ކަލިމައިގެ ސަބަބުންނެވެ. އަތުގެ ނުފުށުން ކޯތާފަތް ފުހެލުމައްފަހު ގެއާދިމާލަށް މިސްރާބު ޖެހީ ފުންނޭވާއެއް ދޫކޮއްލަމުންނެވެ. ހީވާގޮތުން ހުރިހާ ހިތާމައެއް އެއް ނޭވާގެ ސިފައިގައި ބޭރުކޮއްލިއްޔެވެ.\n“ދަރިފޫ ޝިވަމް ކޮބާ ޝަވާ “ ދެބައި އުމުރުގެ އަންހެނެނެއް ބަދިގެއިން ބޯދިއްކޮއްލަމުން ބުނެލި އަޑައް ގޭގެ މައި ދޮރުން ނުކުމެ ނުކުމެ ހުރި ޝިވަމް ފިޔަވަޅުތައް މަޑު ޖައްސާލިއެވެ. “ އަޅުގަނޑު މިހުރިއްޔޭ މޮމީ ދޯ ދޮންބޭ” ގޭގެ ވަށާފާރުތެރެއައް އަޅާލި ފިޔަވަޅާއެކު މަންމަ މަރްޔަމްގެ އަޑު އިވިފައި ޝަވާ ތުންފަތައް މަސްނޫއީ ހިނިތުންވުމެއް ވެރިކޮއްލަމުން ބުނެލީ ބޭބެ ޝިވަމް އައްވުރެ ކުރިންނެވެ.\n“ ދަރިފުޅު ތި އައީ ދޯ ދޮންބެދައްތަ އަދިވެސް ނާދެ. އެގޭގަ މާ ބުރަ ކަމެއްކުރަނީ ކަންނޭގެ ދޯ ދަރިފުޅު ދޭ ނަމާދު ކޮއްލަން މަންމަ ވެސް މިދަނީ ގަރުދިޔަކޯ ކެކިލީމަ ނިއްވާލާފަ” ހިނިތުންވެލަމުން މަރްޔަމް ބުނެލިއެވެ.\nމަރްޔަމް އާއި މާހީން ގެ ކައިވެންޔަށް ވިއްސަކައް އަހަރުވެފައިވާއިރު އެކައިވެނީގެ މޭވާ އަކީ ދޮށީ ދަރުފުޅު ޝިވަމް އާއި ހަގު ދަރިފުޅު ޝަވާ އެވެ. އެދެމަފިރިންގެ ދެލޮލުގެ ނޫރު ކަމުގައިވާ އެ ދެދަރިން ބާލާބޮޑު ކޮއްފައިވަނީ އިސްލާމީ ރިވެތި އެންމެހާ ސިފަތަކާއެކުއެވެ. 24 އަހަރުގެ ޝިވަމް މޯލްޑިވްސް ޕޮލިސް ސާވިސް ގައި ރަތްޔިތުންގެ ހިދުމަތުގައި މަސައްކަތްކުރަމުންދާއިރު 22 އަހަރުގެ ޝަވާ ދަނީ އިސްލާމިކް ޝަރީއާ އެން ލޯގެ ލެކްޗަރަރ އެއްގެ ގޮތުގައި މަސައްކަތް ކުރަމުންނެވެ. ޝިވަމް އަންހެނުން ޝާޔާ އަކީ އިސްލާމް ޓީޗަރެއްގެ ގޮތުގައި ރަށު ސްކޫލްގައި މަސައްކަތް ކުރަމުން އަންނަ ހީވާގި ކޮންމެ މަންމަ އަކުވެސް އެދޭނެފަދަ ޅީރިއެކެވެ. ދުވސްވަރަކީ ބަންދު ދުވަސްވަރު ކަމުން ޝިވަމް ވެސް ރަށަށް އައިސްލީ ލޯބިވާ މައިންބަފައިންނާ އަންހެނުންނާއެކީ ވަގުތު ކޮޅެއް ހޭދަކޮއްލަންވެގެންނެވެ. މިއާ ހިލާފަށް ޝަވާ ރަށަށް އައީ މަރްޔަމް ކީޔާ ކިޔާ ނުކުޅަދާނަވެގެންނެވެ. މާލޭގެ ހަލަބޮލި މާހައުލުން އުދަނގޫ ވީ ނަމަވެސް ޝަވާ ރަށަށް އަންނަން ބޭނުން ނުވަނީ މާޒީ ހަނދާން ކުރަން ބޭނުން ނުވާތީ ވެއެވެ. ނަމަވެސް ރަށުގައި ހޭދަވަމުންދާ ފަޅި ކޮންމެ ސުކުންތަކީވެސް ޝަވާ އައް ނުހަނު ބޮޑު ވޭނެކެވެ. ލޯބިވާ މައިންބަފައިންނާ ބޭބެ އަދި ފަހަރި ހުއްޓަސްމެއެވެ. އެޒުވާން ހިތްވަނީ ފިސްފިސް ވެފައެވެ. މޫނުމަތިން ދައްކާނުލިނަމަވެސް ހިތް ވަނީ ޒަހަމް ވެފައެވެ. ފުރާވަރު އުމުރުގައި ވެވުނު ލޯބީގެ ސަބަބުންނެވެ.\nއެއީ މީގެ7އަހަރު ކުރިއެވެ. ސްކޫލް ދައުރުން ފެށިގެން އަދާހަމައައް ވެސް އެހިތުގައި ހަމައެކަނި ރަސްކަން ކުރަމުން އައީ އަޔާހް އެވެ. ރީތިކަން ހުސްކޮއްފަ ނެއްނަމަވެސް ބަލާލަން ރީއްޗެވެ. ފަންނޫނަސް ކުޑަކޮށް ބުޅި އިސްތަށިގަނޑު އެ ސޫރަޔާ ކިތަންމެހާވެސް ގުޅެއެވެ. ކޮފީކުލައިގެ ދެލޯ ހަންޖަރެއް ފަދައެވެ. ހީލާއިރު ކޮލައް އެއަންނަ އިށާރާތުން އެކަހަލަ ދެވަނަ ފުރުސަތެއް ފެނިލުމައް އެދި ދެއްވާތޯ ދުޢާ ނުކޮށް ހުރެވޭނެ ކަމާމެދު ޝައްކެއްނެވެ. މިހުރިހާ ސިފައަކައް ވުރެ ބޮޑަށް ޝަވާ ގެ ހިތް މިލްކު ކުރީ އެ އިންސާނާގެ ރިވެތި އަޚްލާގެވެ. ބޮޑެތި މީހުންނާ އެމުއާމަލާތު ކުރާގޮތެވެ. ދީނީ ކަންކަމަށް އަހަންމިއްޔަތު ކަން ދޭ ވަރެވެ. ނަމަވެސް އެހެން ފިރިހެން ކުދިންނާ ތަފާތު އެތައްހާސް ސިފަތަކެއް މިލްކު ކޮއްގެން ހުރި އެޒުވާނާގެ ހިތުގެ މަލިކާއަކީ ކާކުކަން އިގުނު ދުވަހު ޝަވާގެ ހިތް ހީވީ މީހަކު ފިއްތާލިހެނެވެ. ދުވަހަކު ނުވާ ތަދު އެދުވަހު އެހިތަށް ވެގެންވިޔައެވެ. ހިތްފޮތި ފޮތި ވެގެންދާ ކަހަލަ ނުބައި އިޙްސާސެކެވެ. އާހް…. ނަމަވެސް\nSalaam oll reders\nHere is the frst prt of boss.. my frst stry.. pls leavearply so Ican improve the mistakes\nHope u oll ll like it❣❣❣\nNxt prt v avahah In sha Allah\nmasha allah! vrh reethi sifa kurun thakaa ibaaraai kurunthah! devana bayah vrh bodah inthizaaru kurevey!\nummm shawa thee g.dh vaadhoo kuhjjeh tha ???\ncuriouse vee mee ga vaadhoo settin akah nagaafa ineema no offence\nbtw vaahaka varah reethi ingey masha allah keep it up😉.👌👌💖💖\nލޯބި December 10, 2018\nނާކާ (އެޕިސޯޑް 07)\nހިތާމަ އެހެނިހެން ލޯބި November 25, 2019\nލޯބިން ހިނިތުންވެލާށޭ 1\nހިތާމަ ލޯބި September 7, 2017\nހިތާމަ މަޖާ ލޯބި November 24, 2020\nހަތަރު އުދަރެސް (21)\nލޯބި August 30, 2015


Addu fisheries complex ah Export jetty aa eku bodu badhaleh\nއެކްސްޕޯޓް ޖެޓީއަކާއެކު އައްޑޫ ފިޝަރީޒް ކޮމްޕްލެކްސް ތަރައްގީ ކުރަނީ\nއައްޑޫ ފިޝަރީޒް ކޮމްޕްލެކްސްގެ ބަނދަރު ބޮޑުކުރުމުގެ ފުރަތަމަ ފިޔަވަހީގެ މަސައްކަތް ފަށަން މިއަދު ބޭއްވި ރަސްމިއްޔާތުގެ ތެރެއިން -- ފޮޓޯ: އެމްޓީސީސީ\nމޯލްޑިވްސް އިންޑަސްޓްރިއަލް ފިޝަރީޒް ކޮމްޕެނީން ސ. ހުޅުމީދޫގައި ހިންގާ ފެކްޓަރީގެ ބަނދަރުގައި އެކްސްޕޯޓް ޖެޓީއަކާއެކު ނެރެއް ހެދުމުގެ މަސައްކަތް ފަށައިފި އެވެ.\nއެމްޓީސީސީއަށް ހަވާލު ކޮށްގެން ކުރާ މި މަސައްކަތް ފެށުމަށް ބޭއްވި ރަސްމިއްޔާތުގައި، މިފްކޯގެ މެނޭޖިން ޑިރެކްޓަރު އިސްމާއީލް ފައުޒީ ވިދާޅުވީ އައްޑޫގައި ހަދާފައިވާ މިފްކޯގެ ފެކްޓްރީގެ ސަބަބުން އެ ކުންފުނީގެ އޮޕަރޭޝަނަށް ބޮޑު ފަސޭހައެއް ލިބިގެން ދާނެ ކަމަށެވެ. ނަމަވެސް މިހާރު އޮތް އެންމެ ބޮޑު ދައްޗަކީ އައްޑޫ ފިޝަރީޒް ކޮމްޕްލެކްސް އަށް އަންނަ ކަލެކްޓާ ވެސަލްތައް އެ ބަނދަރަށް ނުވަދެވުން ކަމަށެވެ.\n"މި ބަނދަރުގައި އެބަހުރި ދަތި ތަކެއް. މިތަނުގައި 1500 ޓަނުގެ ކޯލްޑް ސްޓޯރޭޖް ހުރި ނަމަވެސް މި ތަނަށް އަންނަ ބޯޓް ފަހަރަށް މަސް އުފުލަން ޖެހެނީ ޖަންބޯ ބޭގްގައި އަނގަމަތި މަސް ދޯނީގައި،" އިސްމާއީލް ވިދާޅުވި\nމި މަޝްރޫއުގެ މައުލޫމާތު އަވަސްއަށް ދެއްވަމުން އިސްމާއީލް ވިދާޅުވީ ފުރަތަމަ ފިޔަވަހި ނިމޭއިރު، 200 ފޫޓުގެ ނެރެއް ހަދާނެ ކަމަށެވެ.\n"ވަރަށް ތިލަ ނެރެން މިހާރު މި އޮންނަނީ. މަސްވެރިން މޮޅުކަމުން އެތަނަށް ވަންނަނީ. މިހާރު ނުކުންނަން ޖެހެނީ ވެސް އެހާ ދަތިކޮށް. ނަމަވެސް މި ފިޔަވަހި ނިމޭއިރު އެކްސްޕޯޓް ޖެޓީއެއްގެ އިތުުރުން ބަނދަރު ފުރިހަމަ ވެގެންދާނެ،" އޭނާ ވިދާޅުވި އެވެ.\n90 މީޓަރުގެ މަގަތު ތޮށިލައި، ނެރުން ކަނޑާނެ\nދައުލަތުގެ ބަޖެޓުން ހިންގާ މި މަޝްރޫއުގެ ފުރަތަމަ ފިޔަވަހީގެ ދަށުން 90 މީޓަރުގެ މަގަތު ތޮށި ލާނެ އެވެ. އަދި ބޮޑެތި ބޯޓު ފަހަރަށް ފެކްޓަރީއަަށް ކައިރި ކުރެވޭނެ ގޮތަށް ޗެނަލެއް ކަނޑާނެ އެވެ.\nމި ރަސްމިއްޔާތުގައި ރައްޔިތުންގެ މަޖިލީހުގެ ހުޅުމީދޫ ދާއިރާގެ މެންބަރު އިލްޔާސް ލަބީބު ވިދާޅުވީ މި ފެކްޓަރީއަކީ އެކްސްޕޯޓް ކުރާ ތަނަކަށް ހަދަން ޖެހޭ ކަމަށާއި އެތަން ޕަބްލިކް ޕްރައިވެޓް ޕާޓްނާޝިޕްގެ އުސޫލުން ތަން ހިންގަން ޖެހޭ ކަމަށެވެ.\n"ޕްރައިވެޓައިޒް ކޮށްގެން ހަމަ އަގު ލިބޭނެ ގޮތް ހެދުން މުހިންމު. މިހާރު ލިބެނީ 1500 ޑޮލަރު ޓަނަކަށް. ނަމަވެސް މިކަން ކުރީމަ 4،000 ޑޮލަރާއި 5،000 ޑޮލަރު އެބަލިބޭ. މީގެ އިތުރުން ވަޒީފާގެ ފުރުސަތުތައް އުފެދިގެން ދާނެ،" ލަބީބު ވިދާޅުވި އެވެ.\nރައީސް އަބްދުﷲ ޔާމީންގެ ވެރިކަމުގައި ތަރައްގީ ކުރި އައްޑޫ ފިޝަރީޒް ކޮމްޕެކްސްއަކީ ގާތްގަނޑަކަށް ހަތް މިލިއަން ޑޮލަރުގެ އިންވެސްޓްމަންޓެކެވެ. މި ފެކްޓަރީގައި 1،500 ޓަނުގެ ކޯލްޑް ސްޓޯރޭޖް ފެސިލިޓިއަކާ އެކު ދުވާލަކު 100 ޓަނުގެ މަސް ގަނޑު ކުރެވެ އެވެ. އަދި ފެކްޓަރީގައި 50 ޓަނުގެ އައިސް ޕްލާންޓަކާއި 200 ޓަނުގެ ތެލާއި 250 ޓަނުގެ ފެން އެ ކޮމްޕްލެކްސްގައި އެއް ފަހަރާ ރައްކާ ކުރެވޭނެ ވަސީލްތައް ހަދާފައި ހުރެ އެވެ.\nއައްޑޫ ސިޓީ މިފްކޯ


Rahrashah arai vahkan kuri mahsala gai hayyaru kuri ekaku dhookohlaifi\nޖަމާއަތް ހަދައިގެން ވައްކަންކުރި މައްސަލާގައި ހައްޔަރުކުރި އެކަކު ދޫކޮށްލައިފި\nމަޑުއްވަރީގައި ފުލުހުން ހިންގި އޮޕަރޭޝަނެއްގެ ތެރެއިން --\nޖަމާއަތް ހަދައިގެން މީހުން ދިރިއުޅޭ ރަށްރަށާއި ރިސޯޓްތަކަށް އަރައި ރާވައިގެން ބޮޑެތި ވައްކަންކޮށް މުދަލަށް ގެއްލުންދޭ މައްސަލާގައި ހައްޔަރުކުރި ހަ މީހުންގެ ތެރެއިން އެކަކު ދޫކޮށްލައިފި އެވެ.\nއޭނާ ދޫކޮށްލާފައިވަނީ މިއަދު ބަންދު އިތުރުކުރުމަށް ކޯޓަށް ގެންދިޔުމުން ޝަރުތުތަކަކާއެކު އެވެ. އަަނެއް ފަސް މީހުންގެ ބަންދަށް ވަނީ އަށް ދުވަސް އިތުރުކޮށްދީފަ އެވެ.\nމި މައްސަލާގައި ހައްޔަރުކުރީ 23 އަހަރުގެ މީހަކާއި 24 އަހަރުގެ މީހަކާއި 25 އަހަރުގެ މީހަކާއި 33 އަހަރުގެ މީހެއްގެ އިތުރުން 36 އަހަރު އަދި 28 އަހަރުގެ މީހެކެވެ. މި އެންމެންނަކީވެސް ދިވެހި ފިރިހެނުންނެވެ.\nފުލުހުން ބުނި ގޮތުގައި، އެމީހުންގެ ތެރެއިން ފަސް މީހަކު ކޯޓު އަމުރެއްގެ ދަށުން ރ. އުނގޫފާރުން ހައްޔަރުކޮށް އެމީހުންނާ ގުޅުންހުރި މަޑުއްވަރީގެ ތިން ތަނެއް ބަލައި ފާސްކޮށްފައި ވެ އެވެ. އޭގެ އިތުރުން އެމީހުން ދިރިއުޅުނު ރ. އަތޮޅުގެ ފަޅުރަށެއްވެސް ފުލުހުން ވަނީ ބަލައި ފާސްކޮށްފަ އެވެ. އެ ތަންތަނުން މައްސަލައާ ގުޅުންހުރި ބައެއް ތަކެތިވެސް ފުލުހުންގެ ބެލުމުގެ ދަށަށް ގެނެސްފައިވެއެވެ.\nމޯލްޑިވްސް ޕޮލިސް ސާވިސް ރ. މަޑުއްވަރި ކުށްކުރުން\nބޮޑެތި ވައްކަންކުރާ ބަޔަކު އަތުލަން އޮޕަރޭޝަނެއް


Amilla dhandugai Raajje balikoh India final ah\nރާއްޖެއާއި އިންޑިއާ ބައްދަލުކުރި މެޗުގެ ތެރެއިން-- ފޮޓޯ: މިހާރު\nއަމިއްލަ ދަނޑުގައި ރާއްޖެ ބަލިކޮށް އިންޑިއާ ފައިނަލަށް\nއުރީދޫ ސާފް ޗެމްޕިއަންޝިޕްގައި ލީގު ބުރުގެ އެންމެފަހުގެ މެޗުގައި މުބާރާތް ބާއްވާ ގައުމު ރާއްޖެ ބަލިކޮށް އިންޑިއާ ފައިނަލަށް ދަތުރުކޮށްފި އެވެ.\nމިމެޗު އިންޑިއާ ކާމިޔާބުކުރީ3- 1 ގެ ނަތީޖާއަކުންނެވެ. އިންޑިއާގެ ލެޖެންޑް އަދި އެންމެ މޮޅު އެއް ކުޅުންތެރިޔާ ސުނިލް ޗެތްރީ މިމެޗުގައި ދެލަނޑު ޖެހިއިރު އިންޑިއާގެ އަނެއް ލަނޑު ޖަހައިދިނީ މަންވީރް ސިންގެވެ. މިމެޗުގައި ރާއްޖެއިން ޖެހި ހަމައެކަނި ލަނޑު ޖަހައިދިނީ ލިބުނު ޕެނަލްޓީއަކުން އަލީ އަޝްފާގު (ދަަގަނޑޭ) އެވެ.\nމިމެޗުގެ ފުރަތަމަ ހާފުގެ 33 ވަނަ މިނެޓުގައި މަންވީރު ސިންގް އިންޑިއާއަށް ލީޑު ނަގައިދިން ނަމަވެސް 45 މިނެޓުގައި ލިބުނު ޕެނަލްޓީއަކުން ދަގަނޑޭ ރާއްޖެއަށް މެޗު އެއްވަރުކޮށްދިނެވެ. ފުރަތަމަ ހާފު 1 - 1 އެއްވަރުވެ އޮވެ ނިމުނު ނަމަވެސް އިންޑިއާއިން ވަނީ ދެވަނަ ހާފުގައި ދެލަނޑު ޖަހާ މެޗުގެ ނަތީޖާ އިންޑިއާ ކޮޅަށް އަނބުރާލާފަ އެވެ.\nލަނޑުޖެހުމަށް ފަހު ދަގަނޑޭ އުފާފާޅުކުރަނީ-- ފޮޓޯ: މިހާރު\nއިންޑިއާގެ ދެވަނަ ލަނޑަކީ މެޗުގެ 62 ވަނަ މިނެޓު ސުނިލް ޗެތްރީ ރާއްޖޭގެ އޭރިއާ ތެރޭގައި ހުރެފައި ގޯލާ ދިމާލަށް ބޯޅަ ފޮނުވާލައިގެން ކާމިޔާބުކުރި ލަނޑެކެވެ. އޭގެ އިރުކޮޅެއް ފަހުން އަނެއްކާވެސް ޗެތްރީ ވަނީ އިންޑިއާއަށް ލަނޑެއް ޖަހައިދީ މެޗުގެ ކޮންޓްރޯލް ހޯދާފަަ އެވެ. އެލަނޑު އޭނާ ކާމިޔާބުކުރީ އިންޑިއާއަށް ލިބުނު ހިލޭ ޖެހުމަކުން އޭރިއާތެރެއަށް އައި ބޯޅައެއް ބޮލުން ގޯލުގެ ތެރެއަށް ފޮނުވާލައިގެންނެވެ.\nމިމެޗުގައި ރާއްޖެއިން ލަނޑެއް ޖެހޭތޯ ވަރަށް ބޮޑަށް މަސައްކަތްކުރި އެވެ. އެންމެ ފަހު ވަގުތާ ޖެހެންދެން ވެސް ލަނޑެއް ޖަހަން މަސައްކަތްކުރި ނަމަވެސް ރާއްޖެއަށް ވަނީ މެޗުގެ ނަތީޖާ އަނބުރާލެވޭ ގޮތް ނުވެފަ އެވެ.\nލަނޑުޖެހުމަށްފަހު އިންޑިއާއިން އުފާފާޅުކުރަނީ-- ފޮޓޯ: ވަގުތު އިމޭޖަސް\nމިމެޗުގައި އިންޑިއާއިން ވަނީ ޖުމްލަ 17 ހަމަލާއެއް ރާއްޖޭގެ ގޯލާ އަމާޒުކޮށް ފޮނުވާލާފަ އެވެ. އޭގެ ތެރެއިން އޮންޓާގެޓްގައި ފޮނުވާލެވިފައިވަނީ4ހަމަލާ އެވެ. ރާއްޖެއަށް އިންޑިއާ ކޮޅަށް ޖުމްލަ 11 ހަމަލާ ފޮނުވާލެވުނުއިރު3ހަމަލާ ވަނީ ގޯލާ އަމާޒުވެފަ އެވެ. ނަމަވެސް ލަނޑެއް ޖެހޭ ގޮތް ވަނީ ނުވެފަ އެވެ.\nމިމެޗުންވީ ބައްޔާއެކު ރާއްޖެ މިވަނީ މުބާރާތާ އަލްވަދާއު ކިޔާފަ އެވެ. މިމެޗުން އެއްވަރުކޮށްލައިގެން ވެސް ރާއްޖެއަށް ފައިނަލަށް ދިއުމުގެ ފުރުސަތު އޮތެވެ. މިމެޗުން ލިބުނު މޮޅާއެކު އިންޑިއާ މިވަނީ މުބާރާތުގެ ފައިނަލަށް ދަތުރުކޮށްފަ އެވެ. މުބާރާތުގެ ފައިނަލުގައި އިންޑިއާ ނުކުންނާނީ ނޭޕާލާ ދެކޮޅަށެވެ. ނޭޕާލް މިމުބާރާތުގެ ފައިނަލަށް ދަތުރުކުރީ މިއަދު ހަވީރު ކުޅުނު މެޗުން ބަންގްލަދޭޝްއާ އެއްވަރުކޮށްގެންނެވެ.\nފަހުވަގުތު ޖެހި ލަނޑާއެކު ފުރަތަމަ ފަހަރަށް ނޭޕާލް ސާފްގެ ފައިނަލަށް


Azur Air in anekkaa ves Raajjah charter dhathuru thakeh fashanee\nއަޒޫރު އެއާއިން އަނެއްކާ ވެސް ރާއްޖެއަށް ޗާޓަރުތަކެއް ފަށަނީ\nމިދިޔަ އަހަރު އައި އަޒޫރު އެއާގެ ފްލައިޓަކުން މީހުން ފައިބަނީ -- ފޮޓޯ: މޯލްޑިވްސް ޑޮޓްނެޓް\nއަޒޫރު އެއާއިން އަނެއްކާވެސް ރާއްޖެ އާއި ރަޝިއާއާ ދެމެދު ޗާޓަރު ދަތުރު ތަކެއް ފަށަން ތައްޔާރު ވެއްޖެ އެވެ.\nމިދިޔަ އަހަރުގެ ޑިސެމްބަރު މަހުން ފެށިގެން ކޮވިޑް-19 އާ ހަމައަށް ރާއްޖޭގެ ބޯޑަރު ބަންދު ކުރުމާ ހަމައަށް ރާއްޖެއަށް ދަތުރު ކުރި ރަޝިއާގެ އަޒޫރު އެއާއިން ބުނި ގޮތުގައި މިމަހުގެ ފަހުކޮޅު އެ އެއާލައިނުން ރާއްޖެ އަށް ފަށާ ޗާޓަރު ދަތުރުތަކުގައި ބޭނުން ކުރާނީ ބޮއިން 777 ގެ ފްލައިޓްތައް ކަމަށެވެ.\nއަޒޫރު އެއާއިން ރާއް ޖެއަށް ކުރާ ދަތުރުތައް އޮންނާނީ ހަފުތާއަކު އެއް ދުވަހު އެވެ. މި ދަތުރުތައް އޮންނާނީ ކޮންމެ ހަފުތާއެއްގެ ހޮނިހިރު ދުވަހު އެވެ.\nރަޝިއާ އިން ފްލައިޓެއް ރާއްޖެ އަށް ފަށާއިރު، މިހާރު އެ ގައުމުގެ ގައުމީ އެއާލައިން އޭރޯފްލޯޓް އިން ދަނީ އުދުހެމުންނެވެ. އަދި އެ އެއާލައިނުން މިހާރު ވަނީ ރާއްޖެ އަށް ބާއްވާ ފްލައިޓުގެ އަދަދު ވެސް ވަނީ އިތުރުކޮށްފަ އެވެ.\nރާއްޖޭގެ ބޯޑަރު ޖުލައި 15 ވަނަ ދުވަހު ހުޅުވި ފަހުން މިހާތަނަށް 51,354 ޓޫރިސްޓުން ވަނީ ރާއްޖެ އަށް ޒިޔާރަތްކޮށްފަ އެވެ. މިހާތަނަށް އެންމެ ގިނައިން ޓޫރިސްޓުން އައިސްފައިވަނީ ވެސް ރަޝިއާ އިން ނެވެ. އެ ގައުމުން 11,240 ޓޫރސްޓުން އައިސްފައިވެ އެވެ.\nސަރުކާރުން އަންދާޒާކޮށްފައިވާ ގޮތުގައި މި އަހަރުގެ ނިޔަލަށް ރާއްޖެ އަށް 25 ފްލައިޓަކުން ދަތުރު ފަށާނެ އެވެ. މި ފްލައިޓުތައް ފަށާ ގައުމުތަކުގެ ތެރޭގައި ރާއްޖޭގެ މުހިންމު މާކެޓުތައް ވެސް ހިމެނެ އެވެ.\nވެލާނާ އިންޓަނޭޝަނަލް އެއާޕޯޓް އެމްއޭސީއެލް އިގްތިސޯދު + ކޮވިޑް-19 ދިވެހި ރާއްޖެ އަލުން ހުޅުވާލުން


Japan aai Polytechnic aa dhemedhu grant contract ehgai soi koffi - vNews.mv\nޖަޕާނާއި ޕޮލިޓެކްނިކާ ދެމެދު ގްރާންޓް ކޮންޓްރެކްޓެއްގައި ސޮއިކޮށްފި\nފާތިމަތު ނަހުދާ ފާއިޒް Male' | 09 November 2021, 17:48\nމޯލްޑިވްސް ޕޮލިޓެކްނިކް އިން ރާއްޖޭގައި ހުންނަ ޖަޕާން އެންބަސީ އާއެކު ގްރާންޓް ކޮންޓްރްކްޓެއްގައި ސޮއިކޮށްފިއެވެ.\nމޯލްޑިވްސް ޕޮލިޓެކްނިކްގައި މިއަދު ހެނދުނު ބޭއްވި ރަސްމިއްޔާތު ޝަރަފްވެރި ކޮށްދެއްވާފައިވަނީ މިނިސްޓަރ އޮފް ހަޔަރ އެޑިއުކޭޝަން ޑރ. އިބްރާހީމް ހަސަންއެވެ.\nޑރ. އިބްރާހީމް ހަސަން ވަނީ ޖަޕާނުން ދިވެހިރާއްޖޭގެ ތައުލީމީ ނިޒާމު ހަރުދަނާކޮށްދިނުމަށް ފޯރުކޮށްދޭ އެފަދަ އެހީތެރިކަމަށް ޝުކުރުއަދާކުރައްވާފައެވެ.\nޕޮލިޓެކްނިކްގެ ފަރާތުން ސޮއިކުރެއްވީ މޯލްޑިވްސް ޕޮލިޓެކްނިކްގެ ސީއީއޯ އަހުމަދު ނާސިރެވެ. ޖަޕާނުގެ އެންބަސީގެ ފަރާތުން ސޮއި ކުރެއްވީ ޖަޕާނުން ރާއްޖެއަށް ކަނޑައަޅުއްވާފައި ހުންނަވާ ސަފީރު ކެއިކޯ ޔަނާއީ އެވެ.\nމިއަދު ސޮއި ކުރި ގްރާންޓް އެގްރީމެންޓްގެ ދަށުން ޕޮލިޓެކްނިކްގެ އެއަރ ކޮންޑިޝަނިންގ އަދި ރިފްރަޖެރޭޝަން ޑިޕާޓްމެންޓްގެ ކިޔަވައިދިނުމާއި އުނގެނުމުގެ ފެންވަރު ރަނގަޅުކުރުމުގެ ގޮތުން ބައެއް އާލާތްތައް ހަދިޔާ ކުރުމަށް ވަނީ ހަމަޖެހިފައެވެ.\nމި ހަފްލާގައި ވާހަކަދައްކަވަމުން ކެއިކޯ ޔަނާއީ ވަނީ ޓެކްނިކަލް އަދި ވޮކޭޝަނަލް ސެކްޓަރު ތަކުގައި ޒުވާނުންނަށް އުނގަންނައިދިނުމުގެ މުހިންމުކަން ފާހަގަކުރައްވާ، ކުރިއަށް އޮތް ތަނުގައި ވެސް ޖަޕާނުން މިފަދަ އެޙިތެރިކަން ފޯރުކޮށްދޭނެ ކަމަށް ވިދާޅުވެފައެވެ.\nވިޔަފާރި ޖަޕާން ރާއްޖެ މޯލްޑިވްސް ޕޮލިޓެކްނިކް


Uhthama Fandiyaaru Ge Rahdheh "Sharuee Dhaairaa Akee Baaru Gai Thibey Baeh Ge Puppeteh Noon" - Vaguthu\nޝަރުއީ ދާއިރާއަކީ ބާރުގައި ތިބޭ ބައެއްގެ ޕަޕެޓެއް ނޫން ކަމަށް ލިޔެފައިވާ ޓްވީޓެއް ރީޓްވީޓް ކުރައްވާ އުއްތަމަ ފަނޑިޔާރު ޑރ.އަހްމަދު އަބްދުﷲ ދީދީ ޝަރުޢީ ދާއިރާ އަށް ފާޑުކިޔާ ފަރާތްތަކަށް ރައްދު ދެއްވައިިފިއެވެ.\nއުއްތަމަ ފަނޑިޔާރު މިއަދު ރީޓްވީޓް ކުރައްވާފައި ވަނީ އެމެރިކާގެ ފަނޑިޔާރެއް ކަމަށްވާ ކްލަރެންސް ތޯމަސްއާ ހަވާލާދީ އެމްބީއޭ ޖާނަލްއިން ޓްވީޓްކޮށްފައިވާ ޚަބަރެކެވެ.\nހުކުރު ދުވަހު ޖޯޖިއާގައި އޮތް ރަސްމިއްޔާތެއްގައި ފަނޑިޔާރު ތޯމަސް ވިދާޅުވީ "ޝަރުއީ ދާއިރާއަކީ އަޅުގަނޑުގެމެންގެ މިގައުމުގެ ބާރުގަދަ މަގާމުތަކުގައި ތިބޭ ބައެއްގެ ޕަޕެޓެއް ނޫން" ކަމަށެވެ.\nއެރަސްމިއްޔާތުގައި ފަނޑިޔާރު ތޯމަސް އިތުރަށް ވިދާޅުވީ ދައުލަތާއި ދެކޮޅަށް މަސައްކަތް ކުރާ މީހުންނާއި ބާރުގަދަ މަގާމުތަކުގައި ތިބި މީހުންގެ ކިބައިން ޝަރުޢީ ދާއިރާ ހިމާޔަތް ކުރާނީ އެކަމަށްޓަކައި ހުވާ ކޮށްގެން ތިބި މީހުންނާއި ޤާާނޫނުތައް ކަމަށެވެ.\nއުއްތަމަ ފަނޑިޔާރު ޑރ.އަހްމަދު އަބްދުﷲ ދީދީ ރައީސް ޔާމީން އާއި ސަލާމް ކުރައްވަނީ – ފޮޓޯ: ރައީސް އޮފީސް\nޝަރުއީ ދާއިރާއަކީ ބާރުގައި ތިބޭ ބައެއްގެ ޕަޕެޓެއް ނޫން ކަމަށް އުއްތަމަ ފަނޑިޔާރު އެއްބަސްވެ ވަޑައިގެންފައި ވާއިރު މިދިޔަ މަހު ބޭއްވި ރިޔާސީ އިންތިޚާބު އިދިކޮޅު ފަރާތްތަކުން ކާމިޔާބު ކުރުމާއި އެކު ރާއްޖޭގެ ހުރިހާ ކޯޓަކުން ވެސް މައްސަލަތައް ނިމެމުން ދަނީ އިދިކޮޅު ފަރާތްތަކުން ބޭނުންވާ ގޮތަށެވެ.\nއިދިކޮޅު ފަރާތްތަކަށް ބާރު ލިބުމުން ޝަރުޢީ ދާއިރާ އިން އިދިކޮޅު ފަރާތްތަކުން ބޭނުންވާ ގޮތައް ޙުކުމްތައް ކުރަނީ ކަމަށް ގިނަ ބަޔަކު ދަނީ ތުހުމަތު ކުރަމުންނެވެ.\nމީގެ ކުރިން އިދިކޮޅު ފަރާތްތަކުން ރާއްޖޭގެ ޝަރުޢީ ދާއިރާ އަށް ބޮޑެތި ފާޑުކިޔުންތަކެއް ކިޔަމުން ދިޔަ ނަމަވެސް ފާއިތުވި މަހެއްހާ ދުވަސް ތެރޭގައި އެފާޑުކިޔުންތައް ވަނީ ތައުރީފަށް ބަދަލުވެފައެވެ.\nއޮކްޓޯބަރ 24, 2018 23:28\nއެކަމަކު މިރާއްޖޭގެ ފަނޑިޔާރު ގެތަކުގައި ތިބީ ޕަޕެޓްން ބަލަގަ ތިޔަ ފަނޑިޔާރު ގެތަކުން ކޮށްފައިވާ ގުކުމްތަކާއި ނެރެފައިވާ އަމުރު ތަކެއް ނޫންތަ ވެރިކަން ބަދަލު ވާއިރަށް އަނެއްކޮޅަށް ތިޔަ އަނބުރަނީ...........\nއޮކްޓޯބަރ 25, 2018 05:31\nޓްވީޓުގައި އެބުނާ ވަހަކަ ރަގަނޅު އަދި އެވާހަކަ އޮތްތަނެއްގައި ކަޅާ ހުދުން ލިޔެފަ އޮތީ!! ބޭނުން އެއްޗެއް ހަދަނީ!! މިރާއްޖެއިން ފެންނަ މަންޒަރު ތަފާތު!! ސިޔާސީ ބާރުވެރި ފަރާތްތަކުން އެއިރަކު އެމީހުން ބޭނުންވާ ނަތީޖާއެއް ނެރުމަށްޓަކައި ހުރިހާ ތަނަކަށް އަތްބާނައިގެން ހަމަ ތަޅުވަނީ!! ނަޒާހަތްތެރިކަމެއްވެސް ނެތް!! އެވެސް އޮތީ ފަސްއަޅާ ފޮރުވާފަ!! ކޮރަޕްޝަނޭ މިކިޔާ ވަބާ އޮތީ މެކުހަށް ޖަހާފަ!! ޖީބުތައް ބާރުވެރިކުރަނީ ކަޅުފައިސާއިން!! ދެންކިހިނެތް ހަދާނީ؟\nއޮކްޓޯބަރ 24, 2018 23:29\nހެހެހެ. ދެން ކޮންމަންޒަރެއްތޯ މި ފެންނަނީ؟ 23 ގެ ފަހުގެ ފިލްމް ކުލަވަނީ ބަދަލުވެފަ ދޯ؟ ނޫންނޫން ފައިސާ ހުރި މީހުންގެ ދޮގެއްތޯ؟ ހަމަ އަންނަނީ ހިނި\nއޮކްޓޯބަރ 24, 2018 23:36\nއުތީމު ތިން ބެއިންނާއި ދެޙާޖީންނާއި ދަންޑަހެލުގެ ޝަރަފުން ޝަރަފު ލިބިގަންނަށް ދަސްކުރަންޖެހޭނެއެވެ.\nއޮކްޓޯބަރ 24, 2018 23:56\nމިހާރު ފެންނަނީ ޕަޕެޓެއްގޮތަށް ކުރިން އަމިއްލައަށްކުރި ހުރިހާ ހުކުމެއް ބާތިލް ކުރަމުން ތިޔަ ގެންދަވަނީ. ބޮޑެތި މުޖުރިމުން ދޫކޮއްލަމުން ތިޔަގެންދަވަނީ، ޤާނޫނާ ޚިލާފުވުމަށްވުރެ ތިމާއަށާ ތިމާގެ ޢާއިލާއަށްވެސް ރައްކާތެރިވާނެ އިސްތިއުފާދިނީމަ\nއޮކްޓޯބަރ 25, 2018 00:19\nހަކުރު ދެންޏާ ބޮޑުބޭބެ\nއޮކްޓޯބަރ 25, 2018 00:26\nޝަރުއީ ދާއިރާއަކީ ބާރުގައި ތިބޭ ބައެއްގެ ޕަޕެޓެއް ނޫން ކަމަށް އުއްތމަ ފަނޑިޔާރު އެއްބަސްވެ ވަޑައިގެންނެވިޔަސް މިގައުމުގެ ޝަރުޢީދާއިރާވަނީ ފަޕެޓަކަށް ވެފައެވެ، ފަހަކަށްއައިސް އެއްމެބޮޑަށް ޕަޕެޓަކަށްވެފައިވަނީ ސުޕުރިން ކޯޓެވެ، އެކޯޓުގެ ފަނޑިޔާރުން ދުވާލަކީ ރޭގަނޑަށް ހަދާފަވެސް ހުކުމްކުރަމުން ދާތަން ފެންނަނީ، އަދި ސުޕުރިންކޯޓުން ހުކުމްކޮށް ނިންމާފައިވާ ޝަރީޢަތް ދެވަނަ ފަހަރަށް ގެންދިޔައިމަވެސް ކޯޓަށް ބަލައިގެން ވައްދަމުންދަނީ، ގާސިމު މަހުޖަނުވަނީ ޝަރުއީ ދާއިރާއަށް ކަޅުފައިސާ އޮއްސާލާފަ ގަނެފައި، އޭނަ ބޭނުންގޮތަކަށް ޝަރީއަތް ނިންމާދޭތަން ފެންނަނީ\nއޮކްޓޯބަރ 25, 2018 00:32\nވޭތުވެ ދިޔަ މަސްދުވަހު އެކަން ވަރަށް ރަނގަޅަށް އެގިގެން ހިގައްޖެ. ހަމައެއް ލަމައެއް ނެތް އިންސާފު ބަރިބަރިއަށް. ކުރިންވެސް ހުކުމް ތައް ކިރި މީހުން ފަހުން އެހުކުމްތައް ކަމުނުގޮސް ބަދަލުކުރާއިރު އެކަށީގެންވާ ޖަވާބެއް ނުދެވުނީމަ ކިޔާނެ އެއްޗެއްނެތް. ޟިމީހުން މުޅި ގައުމު ފާލުން ނައްޓުވައިފި\nރާއްޖޭގައި ޝަރުޢީ ދާއިރާ ހިސޯރުކޮށްފައި އޮތީ ބާރުގަދަ ސިޔާސީ ފަރާތްތަކާއި ބޮޑެތި ފައިސާވެރިން މިޢީ މިގައުމުގެ 90% މީހުން ގަބޫކުރާ ފެންނަން އޮތް ހަގީގަތެއް\nއޮކްޓޯބަރ 25, 2018 00:42\nރައީސް ނަޝީދުގެ ހުކުމުގެ މުއްދަތު ހަމަ ނުކުރައްވާ މުޖުތަމަޢުގައި އުޅުއްވަނީ ފަށްޓަވައިފިއްޔާ ތިޔަހެން ވިދާޅުވާ ނެ ޖާގައެއް ނޯންނާނެ.\nރާއްޖެ ވަޑައިގެން ފިއްޔާ ހުންނަވަން ޖެހޭ ނީ ޖަލުގައި. އެނގިދާނެތާ!\nއޮކްޓޯބަރ 25, 2018 00:43\nވޭތުވެދިޔަ2އަހަރު ދުވަހުގެ ތެރޭގައި ހިނގާފައިވާ ކަންކަމައް ރިއާއަތްކޮއް އެއްޗެއް ދަންނަވާނަމަ ބުނެވެންއޮތީ ތިޔަވާހަކަ ގަބޫލުކުރަން ނުހަނު ދަތިއޭ..\nއޮކްޓޯބަރ 25, 2018 00:48\nޝަރުޢީ ދާއިރާ ޕަޕެޓަކަށްނުވެ ކޮބާތަ؟؟އަޑުގަދަމީހާ ރުއްގަސް ގިނައޭ ބުނާބީދައިން ލާރިތަކުން ފެންވަރުވާ ފަރާތްތައް ރުހޭ ކޮޅަކަށް ޝަރީޢަތް ނިންމަމުންދާތަން މިފެންނަނީ، 3ހަފުތާވަންދެން ފަނޑިގާރަކު ރަހީނުކޮށްގެން އުޅުނު ރައީސުގެވެސް އެއްވެސް ކުށެއް ނުކުރާކަމަށް މިނިވަންކުރަނީ ދެން ކޮބައިތޯ އެފަނޑިޔާރުގެ ޙައްޤު؟ކުރީގެ އެމްޕީ ޔާމީނު އެއްވެސް ހައްޤަކާނުލާ އެތައްފަހަރަކު ގެންގޮސް ދޫނިދޫ ޖަލަށްލީ މައްސަލަ ކޯޓަށްވައްދާފަ އޮތްވާ ބާޠިލުކުރީ، ރިޝްވަތު ނެގި ފަނޑިޔާރުންނާއި ރިޝްވަތު ދިން ފަރާއްތަކުގެ ޝަރީއަތްވެސް ބާޠިލުކުރީ؟ޝަރުޢީ ދާއިރާ ޕަޕެޓަކަށްވާނީ މިވަރަށް\nއޮކްޓޯބަރ 25, 2018 01:01\nކޮސް އަނގަ ނުތަޅާތޯ؟ ހުރިހާ ދިވެހި ރައްޔިތުންނަކީ މޮޔައިންނެއްނޫން.\nއޮކްޓޯބަރ 25, 2018 01:07\nމީވާ ގައުމެއް. މިގައުމުގަ ތިބި ފަ**** ގެ ތެރެއިން ގިޔާމަތް ދުވަހުން ކިތައްގޮލާ ސަލާމަތުގެ އައްސޭރިޔައް ދާނެބާ؟\nއޮކްޓޯބަރ 25, 2018 01:57\nޝަރުޢީ ދާއިރާގެ އަގެއްނެތް. ޢެއްވެސް ހަރުދަނާ ކަމެއްނެތް. ސްޕްރީމްކޯޓުން މައްސަލައަށް ފަހުބަސް ބުނެބުނެ ނުނިމޭ. ޢެއިރަކު ބާރުގަދަ ކޮޅަކަށް ބުރަވެފަ. ޢެކޯޓުން އެނެރެނީ ފަހުބަސްކަމާމެދު ސުވާލުއުފެދޭ. ސަދޫމްކޯޓާ ވައްތަރީ. ޖަޒީރާ ސްޕްރީމްކޯޓް.\nއޮކްޓޯބަރ 25, 2018 02:05\nމިއަދު ފޑޔ ބޭނުން ގޮތަކައް މައްސަލަތައް ނިންމިދާނެ އެއީ އަންނަ ސަރުކާރުން އެ ފޑޔ ބޭރުކޮއްފާނެތީ ބިރުން އަދި 13އަހަރައް ޓެރެރިޒަމްގެ ހުކުން ކޮއްފަ އެހެރަ ގަންޖާ ވެސް މިނިވަން ކުރާނެ ރުފިޔާ އައް ބަނޑުކެޑިފަ މީހަގިގަތް ކިއްވެ ޖަލުގަތިބިހުރިހާ ކުއްވެރިން މިނިވަން ނުކޮއްތިތިބީ ކަލޭމެން ސިޔާސީ ގޮތުން ހަރަކަތް ތެރިވާ މީހުންނެ ނޫން ދޯ މިލިޔަނުން ރުފިޔާދިނީމަ ދޫކުރަންޖެހޭނިކި 1 ފެބުރުއަރީގެ ހުކުމަކީވެސް އެތައްހާސް މިލިއަންރުފިޔާގެ ހުކުމެއްކަން މީސް މީޑިޔާ ތަކުންވެސްހާމަވޭ\nއޮކްޓޯބަރ 25, 2018 06:12\nހަމަ ޕަޕެޓުން ތިޔައީ. ހަމަ ވެރިކަން ދާއަތަކަށް ހުކުމްތައް ބަދަލުވަނީ. ކީއްވެ މިހެން ނުބުނެވޭނީ. ޤާނޫނުތައް އެހުރީ އޭރުވެސް ހުރިގޮތަށް. ބޮޑެތި ކުށްކޮއްފާ ތިބި މުޖުރިމުން ތިޔަ ދޫކޮށްލަނީ ޤާނޫނެއް މަތިން ބާވާ ލައްވާގެންތަ؟ ހަމަތެދެއް ރާއްޖެ މިޙާލަތައް ދިޔައީ ކޯޓްތަކާއި، މަޖްލިސް ސަބަބުން.\nއޮކްޓޯބަރ 25, 2018 06:39\nރިޝްވަތު ގެކާފައިން ދުވަހަކު ރާއްޖޭގެ ތިޔަނިޒާމު ރަގަޅަށް ނުވާނެ ޝަރީޢަތް ތިނިންމަވަނީ ސޭޓުންބުނާގޮތަށް މާތާިިރު ބައެއްކަމަށް ބެދިގެން އުޅުނަކަސް މިރާއްޖޭގެކުޑަކުދިންނަށް ވެސް ތިމީހުންގެ ގޮތްއެގޭ\nއޮކްޓޯބަރ 25, 2018 06:42\nރިޝްވަތު ގެކާފައިން ދުވަހަކު ރާއްޖޭގެ ތިޔަނިޒާމު ރަގަޅަށް ނުވާނެ ޝަރީޢަތް ތިނިންމަވަނީ ސޭޓުންބުނާގޮތަށް މާތާިިހިރު ބައެއްކަމަށް ހެދިގެން އުޅުނަކަސް މިރާއްޖޭގެކުޑަކުދިންނަށް ވެސް ތިމީހުންގެ ގޮތްއެގޭ\nއޮކްޓޯބަރ 25, 2018 06:44\nރިޝްވަތު ގެކާފައިން ދުވަހަކު ރާއްޖޭގެ ތިޔަނިޒާމު ރަގަޅަށް ނުވާނެ ޝަރީޢަތް ތިނިންމަވަނީ ސޭޓުންބުނާގޮތަށް މާތާިިހިރު ބައެއްކަމަށް ހެދިގެން އުޅުނަކަސްމިރާއްޖޭގެކުޑަކުދިންނަށް ވެސް ތިމީހުންގެ ގޮތްއެގޭ\nއޮކްޓޯބަރ 25, 2018 07:25\nކްރިމިނަލް ކޯޓުން ވަނީ ހުކުމް ކޮށްފައި ކެނެރީގެ ނަޝީދު ހައްޔަރު ކޮށްގެން ގެނެސް ރައީސް ޔާމީން ހައްޔަރު ކުރި މައްސަލަ ބަލަން އެކަން އެގޮތަށް އޮތްވާ އެކަން އެއްވެސް ބަޔަކު އިސްތިއުނާފު ނުކުރަނީސް ކީއްވެގެންތޭ ކްރިމިނަލް ކޯޓުން އެހުކުމް ބާތިލް ކުރީ އެއީ ކުރެވޭނެ ކަމެއް ނޫން ކްރިމިނަލް ކޯޓަށް އެކަން ނުކުރެވޭނެއޭ.\nއޮކްޓޯބަރ 25, 2018 07:54\nފެންނަމަންޒަރުން އަދި އިވޭ އަޑުތަކުން ހީވަނީ ތިޔަށްވުރެވެސް ތިތަންތާގެޙާލު ބޮޑުހެން\nއޮކްޓޯބަރ 25, 2018 08:10\nމޮޅުވާހަކައެއް ލިޔެވިދާނެ. ފެންނަނީ އެހެން މަންޒަރެއް. ޚާއްޞަކޮށް މި5އަހަރުތެރޭގައި ފެނުނީ ވަކިފަރާތަކަށް ބުރަވެގެން އުޅޭތަން.\nއޮކްޓޯބަރ 25, 2018 08:12\nބޭފުޅާ ރައްޔަތުން ނުކުމެ ތިތަންތަން ހަމަ މަގަށް ނާޅުވަނީސް މިނޫނަސް ދުވަހެއް އޮތްކަން ދަނެގެން އަވަހަށް ތައުބާވޭ. މުޅި ދާއިރާ ކޮރަޕްޓް އަތޮޅުތަކުގެ ޙާލަތުވެސް ހަމަ އެގޮތް.\nއޮކްޓޯބަރ 25, 2018 08:13\nވެރިކަން އަދި ބަދަލެއް ނުވޭ ބާރުތައްވެސް އޮތީ ހަމަ ޔާމީންގެ އަތުގަ...\nއޮކްޓޯބަރ 25, 2018 08:16\nއަޅުގަނޑުމެންގެ ޝަރުޢީ ދާއިރާ ފެންނަނީ ތިޔަ ވިދާޅުވިފަދަ ޕަޕެޓެއް. ހިތާމަ ހުރި ކަމެއް.\nވަގު ވޯޓް ފަނޑިޔާރު\nއޮކްޓޯބަރ 25, 2018 08:37\nތިކިޔާ ޔަހޫދީ ތޯމަސްމެންދޭ ކަޓުކޯކޮޅު ނަގައިގެން އެމީހުން ބުނާގޮތަށް އަދުލު އިންސާފް ވިއްކާލީ ކީއްވެގެްތޯ؟\nއޮކްޓޯބަރ 25, 2018 08:58\nތިކިޔާ ތޯމަސްމެން ތިބެގެން ހިންގި އެމެރިކާގަ ހިންގި ހުރިހާ ސަރުކާރަކީވެސް އިޒްރޭލްގެ ޕަޕެޓް ސަރުކާރު ހުސް. ދެންކިހިނެއް މިނިވަންތަނެކޭ ބުނެވޭނީ. ތިކިޔާ ތޯމަސްމެންވަނީ ފެއިލްވެފަ. މިހާރު އެމެރިކާއަކީ ދުނިޔޭގައި އޮތް އެންމެ ނަސްލީތަފާތުކުރުން އަދި މާރާމާރީ ގިނަ އެއް ގައުމު\nއޮކްޓޯބަރ 25, 2018 09:08\nބުނެލި ބަހަކުން ހުރިހާކަމެއް ހުދުކާފޫރަށްވެ ނިމުނީ އަހަރުމެން ދުނިޔެމަތީގެ އެއްވެސްކަމެއް ގަބޫލްނުކުރާވަރަށް ފަނޑިޔާރުންގެބަސް އަހާ ގަބޫލްކޮއްފިން ދެންފަހެ\nއޮކްޓޯބަރ 25, 2018 09:09\nރިޔާސީ އިންތިޚާބު އޮޅުވާލާ ރައީސް ޔާމީނަށް ލިބުނު އެތަކެއްހާސް ވޯޓުން ވައްކަންކޮށް ، އިދިކޮޅަށް ވެރިކަން ފޮރޮޅާލުމަށް އީސީގެ ވެރިން މަސައްކަތްކޮށްފައިވާކަމުގެ ސާފްހެކިތަކާއެކު އެމައްސަލަ ހުށައެޅުމުން ސްޕްރީމްކޯތުންކުރި ޙުކުމަކީ ޙައިރާންވާވަރުގެ ޙުކުމެކެވެ. ހުށައެޅި އެއްވެސް ޤަރީނާއަކށް ބަލާލުމެއްނެތި އިދިކޮޅުން ބުނިގޮތަށް ޙުކުމްކޮށް ރައީސް ޔާމީންއާއި އެމަނިކުފާނުގެ ސަޕޯޓަރުންގެ ޙައްޤުވަނީ ގެއްލުވާލާފައެވެ. ދުނިޔެއަކީ ވަގުތީއަރާމާ ލައްޒަތު ލިއްބައިދޭ ތަނެކެވެ. އެހެނަސް މިފަދަ ނުބައި ފަނޑިޔާރުން ރިޝްވަތުން ހަށިގަނޑުފުރާލާ އަލިފާނުން އެތެރެހަށި އަނދާއިރުވެސް ހީކަރުވާގޮތް ނުތްވަސް އާޚިރުނަތީޖާ ހިތިވާނެއެވެ.\nއޮކްޓޯބަރ 25, 2018 12:17\nތިކަމެއް ނޭނގެ. އިރުވައިމޫސުމަށް ދޮންދޫނި ބައިގަނޑެއް ފެތުރިގަންނަހެން ކުށްވެރިންތައް ރޫސްލާފަ ފަތުއަޑުކިޔާފަ އެހެރެ މިނިވަންވަނީ. ދެން އަނެއްހެން ތިޔަބުނި އެއްޗެއް ގޯހެއް ނޫން. ޝަރުއީ ދާއިރާއަކީ ބާރުގައި ތިބޭ ބައެއްގެ ޕަޕެޓެއް ނޫން. އެއީ ބާރުތައް ދެން ލިބޭ މީހުންގެ ޕަޕެޓެއް.\nޞަފިއްޔާ ޢަލީ / މާލެ\nއޮކްޓޯބަރ 25, 2018 12:55\nމީއްޗެއްސަށް ކިޔަންވީ ފަނޑިޔާރުންނެއް ނޫނެވެ. ދަނޑިމާރުންނެވެ. ހުދުއުސްހަކުރު ހިލާލާނަމޭ ހީކޮށްގެން ޤުރުއާނާ ސުންނަތާ ދެކޮޅަށް ފައިސާގެދަހިވެތިކަމުގައި ޙުކުމްތައްނެރެ ހާމަކުރިޔަސް ތިޔަ ހިލާ ހުދުއުސްހަކުރުގައި ލާނީ ހިތިރަހައެވެ.


ކޯވިޑް19: އަތޮޅުތެރޭގައި އެޅި ފިޔަވަޅުތައް ބާތިލުކޮށްފި – DhiDaily\nކޯވިޑް19: އަތޮޅުތެރޭގައި އެޅި ފިޔަވަޅުތައް ބާތިލުކޮށްފި\nކޯވިޑް 19 ފެތުރުން ހުއްޓުވުމަށްޓަކައި މާލެ ސަރަހައްދު ފިޔަވައި، ރާއްޖޭގެ އެހެން ރަށްތަކުގައި އެޅި ފިޔަވަޅުތައް ބާތިލްކޮށްފިއެވެ.\nކޮވިޑް-19 އާއި ގުޅިގެން އަތޮޅުތަކުގެ ރަށްތަކުގައި އަޅާފައިވާ ހުރިހާ ފިޔަވަޅެއް ޖޫން 15 ވަނަ ދުވަހުން ފެށިގެން ބާތިލް، ސަރުކާރުން ކުރިން އިއުލާން ކޮށްފައިވާ ގޮތައް މާލޭގެ ފުރަބަންދަށް ލުއިތަކެއް ދީފައިވާކަން ރަސްމީކޮށް ވަނީ އިއުލާނުކޮށްފައެވެ.\nރާއްޖޭގައި ކޮވިޑް19 ފެތުރުން ކޮންޓްރޯލް ކުރުމަަށް ހެލްތު މިނިސްޓްރީން، އާންމު ސިއްހަތުގެ ކުއްލި ނުރައްކަލުގެ ހާލަތެއް އިއުލާން ކުރީ މިދިޔަ މާޗުމަހުގެ 12 ވަނަ ދުވަހުއެވެ.\nއަދި ރާއްޖޭގެ ހުރިހާ ރަށެއްގައި ހާއްސަ ފިޔަވަޅުތަކެއް އަޅަން ޑިރެކްޓާ ޖެނެރަލް އޮފް ޕަބްލިކް ހެލްތު، މައިމޫނާ އަބޫބަކުރު ވަނީ އަންގައިވައިފައެވެ.\nމިދިޔަ މަހުގެ 15 ވަނަ ދުވަހު މާލެއިން ކޮވިޑް-19ގެ ބަލި މީހަކު ފެނުމާއެކު އެއް ރަށުން އަނެއް ރަށަށް ދަތުރުކުރުން މަނާކޮށް ރަށްތައް ފުރަބަންދުކުރިއެވެ. ނަމަވެސް މާލެ ފިޔަވައި އެ ބަލި ފެނިފައިވަނީ މަދު ރަށަކުންނެވެ. އެއާއެކު ރަށްތަކުގެ ފުރަބަންދަށް ވަނީ ލުއިދީފައެވެ. މިދިޔަ މަހުގެ 29 ވަނަ ދުވަހު ޑިރެކްޓަރ އޮފް ޕަބްލިކް ހެލްތު މައިމޫނާ އަބޫބަކުރު ސޮއި ކުރައްވައި ނެރުއްވި އެންގުމެއްގައި ބުނީ، ބަލިން ރައްކާތެރިވުމަށް އެޗްޕީއޭއާ ކަމާބެހޭ އިދާރާތަކުން ދީފައިވާ އިރުޝާދުތަކާ އެއްގޮތަށް ހުރިހައި ވަގުތެއްގައި ވެސް އަމަލުކުރުމާއި ރަށުތެރޭގައި އުޅުމުގައި ވެސް ގައިދުރުކަން ބަހައްޓަން ޖެހޭނެ ކަމަށެވެ.\nމޮނިޓަރިންގެ ހާލަތަށް ގެނެވޭ ރަށްތަކާއި މޮނިޓަރިންގެ ހާލަތު ނިމުމަކަށް ގެންނަތާ 14 ދުވަސް ނުވާ ރަށްތައް ފިޔަވައި އެހެން ރަށްތަކުގައި، އާންމު ހިދުމަތްތަކާގުޅޭ ކަންކަމާއި އިޖުތިމާއީ ހަރަކާތްތަކާއި އިގްތިސާދީ ހަރަކާތްތައް ކުރިޔަށް ގެންދިޔުމުގެ ހުއްދައާއި ރަށުތެރޭގެ އެއް ތަނުން އަނެއް ތަނަށް ދިއުމުގެ ހުއްދަ ވަނީ ދީފަ އެވެ. ނަމަވެސް ބަލިން ރައްކާތެރިވުމުގެ ފިޔަވަޅުތައް އަޅަން ޖެހޭނެ ކަމަށް ވެސް އެ އެންގުމުގައި ވަނީ ބުނެފަ އެވެ.\nނަމަވެސް ޑިރެކްޓާ ޖެނެރަލް ސޮއިކުރައްވާ ރޭ ނެރުއްވި އެންގުމުން، މޭ 29 ގައި ނެރުނު އެންގުން ވަނީ ބާތިލްކޮށްފައެވެ. އެހެންކަމުން މިހާތަނަށް ކޮވިޑާ ގުޅިގެން ރަށްތަކުގައި އަޅާފައި ހުރި ފިޔަވަޅުތައް ވަނީ އުވިފައެވެ.


ރާއްޖޭގެ ހުރިހާ މިސްކިތެއްގައި ގުނޫތު ކިޔަން އަންގައިފި :: މިކަލް ނޫސް\nރާއްޖޭގެ ހުރިހާ މިސްކިތެއްގައި ގުނޫތު ކިޔަން އަންގައިފި\n15 މާރޗް 2017 17:00\nއެކި އެކި ބޭނުންތަކުގައި ހެއްދެވިފަރާތަށް ކުރާ ދުއާތައް އެބައެއްގެ ބަހުރުވައިން ކިޔުމަކީ އެއގެ ފައިދާ ކުދަވާނެ ކަމެއް ބާ؟\nމިދުވަސްކޮޅު ރާއްޖޭގައި ހަލުއިކަމާއެކު ފެތުރެމުންދާ 'ސްވައިން ފުލޫ' ބަލިން ސަލާމަތްވުމަށް އެދި، ރާއްޖޭގެ ހުރިހާ މިސްކިތެއްގައި "ގުނޫތު ނާޒިލާ" ކިޔުމަށް އިސްލާމިކް މިނިސްޓްރީން މުދިމުންނަށް އަންގަވައިފިއެވެ.\nގުނޫތު ނާޒިލާ ކިޔުމަށް އިސްލާމިކް މިނިސްޓްރީން އަންގަވާފައި ވަނީ ކޮންމެ ދުވަހެއްގެ ވެސް އަޑުބާރުކޮށް ކިޔަވާ ނަމާދުތަކުގައި އެވެ. މި ދުޢާ ކުރުމަށް ހަމަޖެހިފައި ވަނީ މިއަދު، 15 މާރޗް ވާ ބުދަދުވަހުގެ މަޣުރިބް ނަމާދުން ފެށިގެން އެމިނިސްޓްރީން ވަކިގޮތެއް އަންގަވަންދެނެވެ.\nވުމާއެކު ކޮންމެ މިއަދުން ފެށިގެން ކޮންމެ ދުވަހެއްގެ މަޣުރިބު، އިޝާ އަދި ފަތިސް ނަމާދުގެ އިތުރުން ހުކުރު ދުވަހުގެ ހުުކުރު ނަމާދުގެ ފަހު ރަކުއަތުގެ އިއުތިދާލުގައެވެ. މިސްކިތްތަކުގައި ކިޔުމަށް އެމިނިސްޓްރީން އެދޭ ގުނޫތުގެ ކޮޕީއެއް މުދިމުންނަށް ލިބޭނޭ އިންތިޒާމު ވެސް ވަނީ ހަމަޖައްސަވާފައެވެ.\nނަމާދުގައި ގުނޫތު ކިޔުމަކީ ދީނީ އިލްމުވެރިންގެ މެދުގައި ޚިލާފުތަކެއް ހުރިކަމެކެވެ. ނަމަވެސް ރާއްޖޭގައި ކުރިން އައީ ކޮންމެ ފަތިސް ނަމާދެއްގެ ފަހު ރަކުއަތުގައި ގަވާއިދުން ގުނޫތު ކިޔަމުންނެވެ. އެކަން ހުއްޓުނީ 2009 ގެ ފަހުން ދީނީ އިލްމުވެރިންގެ ގިނަ ބަޔަކު އެކަމާއި ދެކޮޅަށް ވަހަކަ ދައްކައި އަޑުއުފުލަން ފެށުމުންނެވެ.\nނަމަވެސް މުސްލިމު ބަޔަކާއި އާފާތެއް ކުރިމަތިވާ ހިނދު ދުއާ ކުރުމުގެ ގޮތުން ނަމާދުގައި ގުނޫތު ކިޔުމަކީ މުސްތަހައްބު ކަމެއް ކަމުގައި ގިނަ އިލްމުވެރިން އެއްބަސްވެއެވެ. މިފަހަރުގެ ކިޔުމަށް ހަމަޖެހިފައިވާ ގުނޫތާއި ކުރިން ފަތިސްނަމާދުގައި ކިޔަމުން އައި ގުނޫތާއި ދެމެދު ތަފާތުތަކެއް އެބަހުއްޓެވެ.


Hiyaa Mashroouge Flat Thah Lui Agugai Dheyn Ugail Govaalaifi – adduLIVE\nހިޔާ މަޝްރޫއުގެ ފްލެޓުތައް ލުއި އަގުގައި ދޭން އުގެއިލް ގޮވާލައިފި\nSep 14, 2021, 16:28 ހަސަން ރަޝީދު\nހުޅުމާލޭގައި ތަރައްގީކޮށްފައިވާ ހިޔާ މަޝްރޫއުގެ ފްލެޓުތައް ރައްޔިތުންނަށް ލިބެންޖެހޭނީ ލުއި އަގެއްގައި ކަމަށް ޕްރޮފެސާ ހަސަން އުގެއިލް ވިދާޅުވެއްޖެ އެވެ.\nއުގެއިލް ކުރެއްވި ޓްވީޓެއްގައި ވިދާޅުވީ ދެ ސަރުކާރެއްގެ ދެމެދުގައި އޮތް ވާދަވެރިކަމެއްގެ ސަބަބުން ކަތިލެވޭ ގުރުބާނީއަކަށް ދިވެހި ރައްޔިތުންވުން ބަލައި ނުގަނެވޭނެ ކަމަށެވެ. އެގޮތުން ހިޔާ މަޝްރޫއުގައި ކަނޑައެޅިފައިވާ ގޮތަށް އެ ފްލެޓުތައް ރައްޔިތުންނަށް ލިބެންޖެހޭނެ ކަމަށް އުގެއިލް ވިދާޅުވިއެވެ.\nއަދި އެ ފްލެޓުތައް ރައްޔިތުންނަށް ލިބެންޖެހޭނީ އެކަށޭނެ ވަސީލަތްތަކާއި، ރައްކާތެރި ގޮތުގެ އިތުރުން ލުއި އަގެއްގައި ކަމަށްވެސް އުގެއިލް ވިދާޅުވިއެވެ. އަދި އަދުލުވެރި އިންސާފުވެރި ގޮތަކީ އެއީ ކަމަށް އޭނާ ވިދާޅުވިއެވެ.\nހިޔާ ފްލެޓްގެ ކޮންމެ އެޕާޓްމެންޓެއްގެ ކުލީގެ ގޮތުގައި ނަގަން ސަރުކާރުން ނިންމާފައިވަނީ މަހު ކުލީގެ ގޮތުގައި 7500 ރުފިޔާ އަދި މެއިންޓަނެސް ފީގެ ގޮތުގައި ނަގާ 1000 ރުފިޔާ ހިމެނޭހެން ޖުމްލަ 8500 ރުފިޔާއެވެ. ބައެއް ފަރާތްތަކުން ވަނީ ކުލި 5600 ރުފިޔާއަށް ކުޑަކުރުމަށް ގޮވާލާފައެވެ.\nފްލެޓު އެއްބަސްވުމުގައި ސޮއިކުރާ ތާރީހުން ފެށިގެން ތިން މަހު އެއްވެސް ކުއްޔެއް ދައްކަން ނުޖެހޭނެ ކަމަށް އެޗްޑީސީން ބުންޏެވެ. އެގޮތުން އެ ތިން މަހަކީ ފްލެޓުތަކުގެ ފިނިޝިން މަސައްކަތް ކުރުމަށް ދޭ ތިން މަހެވެ. އެ ފްލެޓުތައް ދޫކުރާއިރު ބޮކި ފަންކާ ހަރުކޮށްފައި ނުހުންނައިރު، މުށި ޖަހައި ކުލަލުމުގެ ކަންކަން ކުރަންޖެހެނީ ފްލެޓު ލިބޭ ފަރާތްތައް އަމިއްލަ އަށެވެ.\nހިޔާ މަޝްރޫއުގެ ދަށުން 6،720 ފްލެޓު ތަރައްގީކޮށްފައިވެއެވެ.


މެޝިނަރީޒް ރަށަށް އެރުވިތާ ދެމަހާ ފޮއިދުވަސްވާއިރުވެސް ބަނދަރުގެ މަސައްކަތް ނުފެށިފަ — Ihavandhoo.com\n11 ޑިސެމްބަރު 20190ޢަބުދުﷲ ޙަމީދު\n2019 އޮކްޓޯބަރ3ގައި އެމްޓީސީސީން އިހަވަންދޫއަށް ގެނެސްފައިވާ ބައެއް މެޝިނަރީޒް. ފޮޓޯ: އިހަވަންދޫޑޮޓްކޮމް\nއިހަވަންދޫގެ ބަނދަރުގެ މަރާމާތު މަސައްކަތަށް ބޭނުންވާ މެޝިނަރީޒް ރަށަށްގެނަފަހުން2މަހަށްވުރެ ގިނަދުވަސް ވެގެންދިޔައިރުވެސް އަދިވެސް އަމަލީ މަސައްކަތް ނުފެށެއެވެ.\nއިހަވަންދޫގެ ބަނދަރު މަރާމާތު މަސައްކަތަށް ބޭނުންވާ ވެހިކަލްތަކާއި ބައެއް މެޝިނަރީޒް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ (އެމް.ޓީ.ސީ.ސީ) އިން އިހަވަންދޫއަށް ގެނެސްފައި ވަނީ 2019 އޮކްޓޯބަރ2ވަނަ ދުވަހުއެވެ. ބަނދަރުގެ އަމަލީ މަސައްކަތް ނުފެށި ގިނަދުވަސްވެގެންދާތީ ބައެއް ފަރާތްތަކުގެ ފާޑުކިޔުންތައް ސަރުކާރަށް އަމާޒުވެފައިވާއިރު، "ބަނދަރު ހަދަންޖެހޭނީ އިބޫގެ ވަޢުދާ އެއްގަތަށްކަމަށް" ބުނެ ފާޅުކުރަމުންދާ ޝުއޫރުތައް މިދަނޑިވަޅުގައި ވަނީ އިތުރު ވެފައެވެ.\nއިހަވަންދޫ ކައުންސިލްގެ ރައީސް އަލްފާޟިލް މުޙައްމަދު ރަޝީދު މިނޫހުން ކުރި ސުވާލަކަށް ޖަވާބުދެއްވަމުން ވިދާޅުވީ ބަނދަރުގެ މަސައްކަތް ލަސްވަމުންދަނީ ސަރުކާރުން ޕުރޮޕޯސް ކޮށްފައިވާ ކުރެހުމާމެދު ރައްޔިތުންގެ ހިޔާލާއި، ބަނދަރު ކޮމެޓީ އަދި ކައުންސިލްގެ ވިސްނުމުގެ ކުޑަތަފާތު ތަކެއް އުޅޭތީ ކަމަށެވެ.\nބަނދަރުގެ އީއައިއޭ އަށް ބޭނުންވާ މައުލޫމާތު އެއްކޮށްފައިވާ ކަން ފާހަގަ ކުރައްވަމުން މުޙައްމަދު ރަޝީދު ވިދާޅުވީ، މިހާރު ބަނދަރު ކޮމެޓީން ޑުރާފްޓް ކޮށްފައިވާ ކުރެހުމަށް އީއައިއޭ ހަދަމުން ދާކަމުގެ މައުލޫމާތު ލިބިލައްވާފައިވާކަމަށެވެ. ރައްޔިތުން އެދޭ ގޮތަށް ބަނދަރު ހެދިދާނެތޯ ނިންމާނީ އީއައިއޭ އަށްފަހުގައި ކަމަށް ރައީސް ވިދާޅުވިއެވެ.\nބަނދަރާއިމެދު ކައުންސިލްގެ5މެމްބަރުންގެވެސް އެއްވެސް ހިޔާލުތަފާތުވުމެއް ނެތްކަން ފާހަގަކުރައްވާ ރައީސް ވިދާޅުވީ، ކައުންސިލް މެމްބަރުންގެ މެދުގައި ބަނދަރާގުޅޭގޮތުން އޮތީ ރައްޔިތުންނާއި ބަނދަރު ކޮމެޓީގައިވެސް އޮތް ވިސްނުން ކަމަށެވެ.


covid jehunu 81,000 meehun faseyhavehje\nކޮވިޑް ޖެހުނު 81،000 މީހުން ފަސޭހަވެއްޖެ\nރާއްޖެއިން ކޮވިޑް-19 ޖެހުނު މީހުންގެ ތެރެއިން 81،090 މީހަކު އެ ބަލީން ފަސޭހަ ވެއްޖެ އެވެ.\nމިހާތަނަށް ކޮވިޑަށް ޕޮޒިޓިވްވެފައިވަނީ 83،162 މީހުންނެވެ. އޭގެ ތެރެއިން ބަލިން ފަސޭހަނުވެ ތިބީ 1،832 މީހެކެވެ. މި ވަގުތު އެޑްމިޓްކޮށްގެން ފަރުވާ ދެމުންދަނީ 21 މީހަކަށެވެ. މި ފަހުން ހޮސްޕިޓަލްގައި އެޑްމިޓްކޮށްގެން ފަރުވާ ދޭން ޖެހޭ މީހުންގެ އަދަދު ވަނީ ވަރަށް ބޮޑަށް ދަށްވެފައެވެ.\nކޮވިޑްގެ ބަލިމަޑުކަމުގައި ނުރައްކާތެރި ހަތަރު ރާޅެއްގެ ތަޖުރިބާ ދިވެހިން ކޮށްފައިވެއެވެ. އޭޕްރީލް ފަހުކޮޅުން ފެށިގެން ޖޫންގެ ކުރީ ހަފްތާއާ ހަމައަށް ބަލީގެ ހާލަތު ވަރަށް ބޮޑަށް ގޯސްވިއެވެ. ބަލި ޖެހުނު މީހުންގެ 60 އިންސައްތަ އަކީ އެ މުއްދަތުގަައި ބަލި ޖެހުނު މީހުންނެވެ. އަދި މިހާތަނަށް ކޮވިޑްގައި މަރުވި 227 މީހުންގެ ތެރެއިން 100 އަށްވުރެ ގިނަ މީހުން މަރުވީވެސް އެ މުއްދަތުގައެވެ.\nމިއަދުގެ އިރު އޮއްސުމާ ހަމައަށް އެއް ކޮށްފައިވާ ހިސާބުތަކާ ހަވަލާ ދީ އެޗްޕީއޭއިން މިރޭ ބުނި ގޮތުގައި ކޮވިޑް ބަލި ޖެހުނު މީހުންގެ ތެރެއިން 38 މީހުންނަކީ މާލޭ ސަރަހައްދުން ބަލި ޖެހުނު މީހުނެވެ. މިއަދު ޕޮޒިޓިވް މީހުންގެ ތެރެއިން 51 މީހުން ޕޮޒިޓިވްވީ އަތޮޅުތަކުގެ ތެރެއިންނެވެ. ރިސޯޓްތަކުން ތިން މީހަކު ޕޮޒިޓިވްވެފައި ވެއެެވެ. ޓެސްޓްކޮށްފައިވަނީ 5،526 ސާމްޕަލް އެވެ.\nއިތުރު 113 މީހަކު ކޮވިޑަށް ޕޮޒިޓިވް\nކޮވިޑް: މާލެއިން 14، އަތޮޅުތަކުން 22\nކޮވިޑް ނަންބަރު 86،000 އިން މައްޗަށް